
Misiunea elitei în Europa 
lui Nicolaus Cusanus 


„În trecut am fost loviti în Asia si în Africa, adică 
în tări străine. Acum însă am fost loviti in Europa, 
în patria noastră, acasă la noi“, scria Enea Silvio 
Piccolomini după intrarea turcilor în capitala Bizan- 
tului.! Deși prea slab combătută de inertiile compli- 
catului joc politico-religios, deși matematic previzibilă, 
căderea Constantinopolului a fost o comotie pentru 
crestinátatea apuseaná. A fost marele eveniment 
simbolic care a pus-o, la ea acasá, pe continent, 
in fata diversității religioase ofensive. „Celălalt“ reli- 
gios nu mai era situat undeva departe, erodând 
marginile mitice ale lumii sau înstăpânindu-se uzur- 
pator asupra Locurilor Sfinte. În secolul al XV-lea, 
nu mai e nevoie de călătorii exotice — pelerinaje si 
cruciade purtând comunități întregi spre centrul 
lumii — pentru a-l întâlni ori a-l combate pe cel 
religios diferit, străin sau dușman. Acesta e incon- 
fortabil de aproape. La Bosfor și în Balcani, stârnind 


! Apud Franco Cardini, Europa și islamul. Istoria unei 
neînțelegeri, trad. rom. Dragoș Cojocaru, Polirom, lași, 2002, 
p. 155. 

pentru câteva secole „Marea frică“, presează Imperiul 
Otoman. În interiorul Bisericii Catolice, schisme abia 
incheiate și aspirații de renovatio ce vor stämi peste 
câteva decenii Reforma și Contrareforma fac din 
plin simțită varietatea - pe cale de a deveni diver- 
gentă - a creștinătății. 

Pe de altă parte, tocmai presiunea alteritátii cul- 
turale si religioase, tocmai (re)intrarea islamului pe 
continent face să se precizeze ideea de Europă defi- 
nită prin credință, spaţiu de civilizație având drept 
principiu al identității și al unităţii sale creștinis- 
mul. În septembrie 1452, pe când Mahomed al II-lea 
isi pregătea sub zidurile Constantinopolului uria- 
șele mașini de război, Gheorghe de Trebizonda îi 
adresează Papei apelul Pro defenda Europa. Con- 
știința Europei pe cale de a deveni modernă se con- 
struieste, ca în atâtea alte cazuri, prin opoziţie cu 
străinul religios si cultural. Umanistii veacului al 
XV-lea vor citi conflictul, în primul rând geopolitic, 
dintre puterile creștine și Imperiul Otoman drept 
reiterarea luptei dintre greci și perși, dintre Europa 
și Asia, eveniment fondator al celei dintâi. S-a putut 
spune de aceea că presiunea musulmană asupra 
continentului a fost o „moașă violentă“ a Europei!, 
că a adus pe lumea convingerilor general acceptate 
identitatea între apartenenţa la crestinátate si apar- 
tenenta la societatea europeană. 

În orice caz, la mijlocul secolului al XV-lea vechiul 
model de lume al creștinătății era în criză. Și nu 
existau, pe atunci, prea multi intelectuali capabili 


! Franco Cardini, op. cit., p. 11 si p. 173. 

ori măcar dispuși să facă fată unei dificile surprize: 
provocarea diversităţii. Printre acești lucid few, 
Nicolaus Cusanus și prietenul său, teologul Ioan 
din Segovia, au gândit în adecvare cu semnele tim- 
pului, care, de la situaţia religioasă la apropiatele 


xa 


descoperiri geografice, anuntau o „nouă Europă 
ce va avea de integrat în conștiință tema pluralis- 
mului religios si cultural. ! 

Mai toti gânditorii creştini ai vremii continuau 
să priveascáislamul drept o ,necredintá* ce trebuia 
respinsă cu arma, pe câmpurile de bătălie militară 
ori teologică. Cei doi prieteni nu înțelegeau, nici ei, 
să imputineze ori să stirbeascá adevărul creștin; 


! „Unitatea creștinătății latine, asaltată din afară de turci 
și amenințată de schismă din interior, rămânea proble- 
matică... În acest context, Ioan din Segovia și Nicolaus din 
Cues dau cel mai creator impuls posibil în gândirea rapor- 
turilor cu «celălalt» spiritual“ (Th. Izbicki, „The Possibility 
of Dialogue with Islam in the Fifteenth Century“, Nicholas 
of Cusa in Search of God and Wisdorn. Essays in Honor of 
Morimichi Watanabe by the American Cusanus Society, 
edited by Gerald Christianson si Thomas M. Izbicki, E. J. Brill, 
Leiden, New York, Copenhaga, Kóln, 1991, p. 184). R. W. Sout- 
hern (Western Views of Islam in the Middle Ages, Cambridge, 
Massachusetts, 1962, p. 103) ii socoteste pe Nicolaus Cusanus 
şi pe Ioan din Segovia, alături de Enea Silvio Piccolomini si 
de Jean Germain, „mai largi, mai limpezi si mai realisti in 
vederi decât toti cei dinaintea lor si din numeroase secole 
de după ei“ în privința concepţiei despre islam. De aseme- 
nea, pe această temă, Rudolf Haubst, „Johannes von Segovia 
im Gesprách mit Nikolaus von Kues und Jean Germain über 
die góttliche Dreinigkeit und ihre Verkündigung vor der 
Mohammedanern“, Münchener Theologische Zeitschrift nr. 2, 
1951. 


8 PREFAŢĂ 


dimpotrivă, porneau din centrul, din inima lui. Dar 
socoteau că întâlnirea celor două religii poate avea 
loc și altfel decât printr-o polemică reciproc devas- 
tatoare. Socoteau că, prin studiul Coranului, vor 
izbuti să arate musulmanilor instruiți că dogmele 
de temelie ale creștinismului - dacă sunt interpretate 
simbolic si spiritual — devin acceptabile din punct 
de vedere islamic.! Socoteau că ii pot apropia pe 
musulmani de creștinism pe calea intelectuală a 
dialogului, punând în lumină concordantele celor două 
doctrine, nu reciproca lor excluziune. Si chiar dacă, 


! Pe lângă micul tratat Pacea între religii (1453), Cusanus 
va scrie, în 1460-1461, Examenul critic al Coranului (Cribratio 
Alkorani). loan din Segovia concepe proiectul unei întâlniri 
(contraferentia) între creștini și musulmani, precum și 
editarea în trei limbi a Coranului (Alcoranus trilinguis). Într-o 
scrisoare către loan, Nicolaus Cusanus scrie, printre altele: 
„Vom descoperi [in Coran] lucruri care ne slujesc; iar cele- 
lalte, care merg în sens contrar [creștinismului], le vom 
comenta prin intermediul primelor. În ce privește Crucea, 
pe care ei o resping cu oroare, mai degrabă din respect față 
de Christos, fiindcă despre ea nu se pomenește în Coran, 
le vom putea aduce multe la cunoștință, arătându-le care 
îi este simbolismul și care îi sunt roadele, pentru ca ei să 
înceteze să creadă cà ar fi vorba despre o absurditate." 
(„Scrisoare către loan din Segovia“, în Nicolas de Cues, La 
paix de la foi, introducere si analiză de Jacques Doyon, 
traducere de Roland Galibois revizuită de Maurice de Gan- 
dillac, Centre d'Études de la Renaissance, Université de 
Sherbrooke, 1977, p. 102). Se va spune, desigur, asa cum 
s-a si spus, cá Nicolaus Cusanus înțelege să dea Coranului 
o interpretatio pia care să îl „alinieze“ creștinismului. Dar 
intenţia lui poate fi citită de asemenea ca un efort de a inten- 
sifica, de parte creștină si musulmană, conștiința concor- 
dantelor dintre cele două doctrine. 


MISIUNEA ELITEI ÎN EUROPA LUI NICOLAUS CUSANUS 9 


așa cum unii au susținut, ei vizau, la limită, con- 
vertirea celui religios diferit, procedeul lor consta într-o 
hermeneutică în convergență a celor două religii. 

Ioan din Segovia și-a pus în operă proiectul într-o 
manieră mai pragmatică, pledând pentru întâlniri 
concrete cu Islamul!; Nicolaus Cusanus printr-o 
doctrină metafizică în care diversitatea religioasă 
primea legitimitate și sugestii de concordie. Reacţia 
cardinalului german față de evenimentul care, în 
1453, cutremură Europa este emblematică pentru 
amplitudinea staturii lui spirituale și intelectuale, 
ca si pentru coerenţa ei. La câteva luni după căderea 
Constantinopolului, el scrie micul tratat de armo- 
nizare a credințelor, Pacea între religii (De pace fide. 
Departe de a fi o mașină de război dogmatic, precum 
atâtea altele în acea vreme, textul propune diver- 
sitatea religioasă ca temă de meditaţie, de cunoaștere 
adresată rațiunii credincioase în articularea ei cu 
intelectul contemplativ. 

Textul începe printr-o elaborată situare simbolică 
a temei, printr-o scenă de „teatru contemplativ“. Înge- 
rii directori ai diferitelor religii duc în fata tronului 


1 „Într-un fel, proiectul lui Ioan din Segovia pare cel mai 
luminat si mai pragmatic dintre cele două; e poate inițiativa 
cea mai promițătoare a întregii perioade. Propunerea lui de 
contraferentia urmărea un scop cu multiple fațete, neli- 
mitându-se la încercarea de convertire a musulmanilor“ 
(James E. Biechler, „A New Face Towards Islam: Nicholas 
of Cusa and John of Segovia“, Nicholas of Cusa in Search of 
God and Wisdorn. Essays in Memory of Morimichi Watanabe 
for the American Cusanus Society, editate de către Gerald 
Christianson si Thomas M. Izbicki, E. J. Brill, Leiden, New 
York, Copenhaga, Kóln, 1991, pp. 189-190). 

ceresc tânguirile iscate de războaiele dintre adeptii 
diverselor credințe. Diversitatea religioasă conflictuală 
a oamenilor este preluată, pe verticala lumilor, de 
diversitatea angelică, a cărei armonie e prezidată de 
Unul divin. Prin intermediul îngerilor, diversitatea 
terestră, polemică, e „pusă ca problemă“ divinului 
însuși, Unităţii transcendente, Împăratului ceresc. 
Iar sensurile acestei teme „umano-divine“ și posi- 
bilitátile de armonizare sunt desfășurate chiar de 
Logosul întrupat, divin și uman totodată, în dialog 
cu reprezentanți ai tuturor religiilor. În acest colocviu 
al Íntelepciunii cu „iubitori de înțelepciune“ ai fiecă- 
rei tradiţii! se discută despre concordia religiilor, 
despre faptul că fiecare religie presupune, cinstește 
si exprimă in modul ei propriu aceeași Intelepciune 
infinită, in care toate religiile sunt ,infásurate", atin- 
gändu-si astfel, fiecare, împlinirea, tinta, principiul, 
Termenul nelimitat. E ceea ce sintetizează celebra 
formulă cusană religio una in rituum varietate. 
Dialogurile între Verb și cei șaptesprezece repre- 
zentanti ai religiilor sau ai tendinţelor religioase — 
reunite de Cusanus ca un compendiu spiritual al 
lumii — se duc în planul unei cordiale rationalitáti 
persuasive. Fiecare dialog sporește, în toti participanții 


! „Si [impăratul] chemändu-i pe îngerii care stau in frun- 
tea tuturor neamurilor și limbilor, i-a poruncit fiecăruia să 
aducă înaintea Cuvântului făcut trup câte un om mai învățat. 
Si îndată s-au arătat înaintea Cuvântului bărbații cei mai 
de seamă ai acestei lumi, ca răpiți în extaz.“ (De pace fidei 
IM. Cuvântul: „voi, aflați acum de față, sunteți numiți printre 
cei de aceeași limbă cu voi, intelepti sau măcar filozofi sau 
iubitori de intelepciune"(De pace fidei IV). 

umani, cunoașterea raţională și consimțământul 
rațional în ce privește convergenta religiilor. Dar ei 
nu sunt puși doar în situația de a rationa, cáláuziti 
de Rațiunea divină, asupra temei. În „regia“ trata- 
tului cusan, fiecare dintre ei poate privi direct Logosul, 
poate contempla - ca reprezentant al religiei sale — 
Fata lui Dumnezeu. Regia simbolică a tratatului 
ne sugerează așadar că, între facultățile umane de 
cunoaștere, nu numai rațiunea e solicitată în acest 
colocviu. „Înainte“ de pledoaria adresată raţiunii, 
aici are loc - chiar dacă e discret sugerat — un eve- 
niment noetic, de care e capabil intelectul contem- 
plativ. Si s-ar putea spune că, în propunerea cusaná 
de armonizare a religiilor, tocmai acest eveniment 
e decisiv. Vederea Logosului spre care converg religiile 
constituie elementul esenţial, experiența propriu-zis 
intelectuală a participanţilor la colocviul ceresc, cea 
care va fi apoi elaborată sau „desfășurată“ (potrivit 
termenului cusan), la nivelul rațiunii și al discursu- 
lui, de-a lungul tratatului. Preeminenta vederii, a vizi- 
unii, a cunoașterii directe față de elaborarea reflexivă 
a temei ne este de altfel indicată în debutul textului. 
Cel care situează primul rostul diversităţii religioase 
și al intregului dialog este unul dintre îngerii direc- 
tori ai religiilor, așadar un reprezentant al acelui 
nivel de realitate ce corespunde, în ordine macrocos- 
mică, intelectului contemplativ. Îngerul se adresează 
Tatălui ceresc: 

„Această competiţie (a religiilor, n. n.) are loc din 
dorința de Tine, singurul pe care toti oamenii îl cin- 
stesc în toate cele ce se vede că le cinstesc. Tu ești 
Cel văzut spre a fi căutat în moduri diferite prin 

diferite rituri și ești numit cu diferite nume; pentru 
că în Tine însuţi rămâi pentru toti necunoscut si 
inefabil. Tu, care ești putere infinită, nu ești nimic 
din ceea ce ai creat, iar creatura nu poate cuprinde 
conceptul infinitátii tale căci nu există nici un fel 
de proporție între finit și infinit. Dar Tu, Doamne 
atotputernic, de nevăzut pentru orice minte, ești în 
stare să te manifesti pe Tine însuţi ca vizibil cui 
vei voi si în modul in care poti fi cunoscut. De aceea, 
nu rămâne ascuns, Doamne. Fii milostiv si aratá-ti 
fata. 

Iar de vei binevoi să faci începutul, lucrarea sabiei 
va înceta, precum și malignitatea urii și a tuturor 
relelor; toti oamenii vor sti că există o singură religie 
într-o diversitate de rituri (non est nisi religio una 
in rituum varietate)“ (De pace fidei, I). 


Tematica din De pace fidei e situatá asadar din- 
tru inceput intr-un orizont al cunoasterii apofatice; 
vectorul ei de sens e indreptat spre misterul divin, 
„fără mod" si fără distinctii, spre infinitatea lui „Dum- 
nezeu ascuns“. lată principiul si scopul ultim al 
religiilor, căruia Logosul divin îi este Faţa ce se dă 
vederii, atrăgând și infäsuränd în sine toate privirile, 
toate perspectivele religioase. Reprezentanții aces- 
tora stau in fata Logosului întrupat cu toată incár- 
cátura particularitátii lor religioase (și datorită ei). 
Dar tocmai pentru că stau in fata Lui, se află deja 
dincolo de particularitatea propriei religii, la capă- 
tul ei, acolo unde se consumă actul decisiv al orică- 
rei credințe: întâlnirea directă cu Privirea divină, 
înainte de a pătrunde în abisul ei. 

Soluția cusaná de armonizare a credințelor se 
întemeiază pe utilizarea lor până la capăt, până la 
capătul infinit pentru care au fost instituite; se înte- 
meiază pe consumarea lor mistică. Dar odată pusă 
această exigentá, consecinţele ei sunt reflectate in 
discurs, explicitate rational, asumate, de-a lungul 
dialogurilor din De pace fidei, în conștiința parti- 
cipantilor. Apoi, in ultima parte a tratatului, în raport 
cu aceeași exigentä e judecată varietatea acceptabilă 
a acțiunilor rituale și a comportamentelor religioase. 
Soluţia concepută de Cusanus lucrează așadar, 
pornind „din polul plus“, asupra întregii structuri 
omenești: intelect, rațiune, corp; cunoaștere contem- 
plativă, cercetare si elaborare rațională, acțiune. 

Înzestrat cu un ascuțit simt metafizic, Cusanus 
nu postulează, în doctrina sa, tensiuni iremediabile 
între facultățile ori etajele ființei umane; distinctiile 
dintre ele sunt menite în cele din urmă unei articu- 
lări integratoare, având drept criteriu și scop reali- 
zarea spirituală: renașterea omului ca fiu al lui 
Dumnezeu. Pentru drumul ce conduce la nașterea 
lui Dumnezeu în suflet și la deificarea omului, Cusa- 
nus concepe o dinamică în care aceste facultăți își 
au, fiecare, rolul specific. De pildă într-un șir de 
predici (sau de proiecte de predici) pentru sărbă- 
toarea Nașterii, el se sprijină pe relatarea din Evan- 
ghelia după Luca pentru a teoretiza - tot in mod 
„scenic“, căci Cusanus are capacitatea de a gândi 
metafizic în imagini — dinamica nasterii spirituale. 
Interpretând alegoric recensământul cerut de Cezar 
(Luca 2, 1-5), el consideră că această naștere e „pre- 
cedată“ ori pregătită de o etapă în care rațiunea 

umană „recenzează“ universul: îi cercetează si ii 
asumă diversitatea, dându-i o ordine. Omul se mani- 
festă ca microcosmos în măsura în care integrează, 
prin informaţiile furnizate de simțuri și prin elabo- 
rarea lor mentală, macrocosmosul. Iată care e fața, 
care e funcția umanului îndreptată spre creație. 
Faţa sau facultatea umană capabilă de divin este 
însă intelectul: în intelectul bine orientat are loc 
evenimentul spiritual al Nașterii lui Christos care 
va transforma omul în fiu al lui Dumnezeu. Inte- 
lectul este cel iluminat de lumina „de la miezul nop- 
tii“, iar el o comunică facultăţilor rationale, simbolizate 
de păstorii care „veghează asupra turmei“, cea din 
urmă reprezentând aspectele sensibile, corporale, 
partea „animală“ a omului. „Păstorii vin la Betleem“: 
facultăţile raționale meditează asupra misterului cre- 
dintei, asupra „materiei“ furnizate de revelaţia care 
a inundat intelectul; aplică de asemenea rezultatele 
reflectiei lor asupra comportamentelor și acțiunii 
umane, sporind astfel aptitudinea omului de a se 
manifesta ca microcosmos creator de ordine, de 
macrocosmos.! 


! Cf. Klaus Reinhardt, „L'idée de naissance de Dieu dans 
làme chez Nicolas de Cues et l'influence d'Eckhart", in 
volumul colectiv, editat sub directia lui Marie-Anne Vannier, 
La Naissance de Dieu dans l'àme chez Eckhart et Nicolas 
de Cues, Cerf, Paris, pp. 90-93. Autorul analizează aici dis- 
tinctia si tensiunea intre intellectus si ratio asa cum apar 
în antropologia spirituală cusană. Ierarhia facultăților umane 
de cunoaștere și a domeniilor simbolice care le corespund 
este de asemenea dezvoltată de Cusanus în frumoasa și cele- 
bra imagine a „zidului Paradisului“ din tratatul De visione Dei. 

Capacitatea de a căuta sensurile pornind din 
/cnitul misterului divin si de a le face să circule 
pe toate nivelurile persoanei și ale lumii, de la cele 
mai înalte până la cele mai concrete: iată una dintre 
(räsäturile admirabile ale gândirii cusane. Ceea ce 
este poate si mai convingător: articularea verticală 
i-a izbutit in plan existențial. La fel de strălucit ca 
om de acțiune si ca om de cunoaștere, dedicat 
politicii și reformelor ecleziale, dar și teologiei con- 
templative, pe linia neoplatonismului creștin, de la 
Augustin și Dionisie Areopagitul la Scotus Eriu- 
gena, Eckhart și Ruusbroec, Cusanus e socotit de 
asemenea cel mai consistent filozof al secolului 
XV-lea. E, poate, singurul gânditor creștin care, în 
punctul de trecere de la Evul Mediu la modernitate, 
a propus o nouă formulare a teologiei mistice, în 
care Înţelepciunea perenă e ferită de abordări reduc- 
live, secularizante: de cele târziu medievale, ca și de 
cele ce vor avea curs in Renastere.! 


! „Ideea in mod esenţial medievală de înțelepciune nu 
a fost niciodată mai puternic si mai elocvent formulată decât 
in momentul în care ea începuse să fie înlocuită de conceptii 
mai noi. Contribuţia fundamentală a lui Cusanus la istoria 
ideii de înțelepciune a fost aceea de a păstra înțelepciunea 
liberă de orice urmă de secularizare, secularizare prin ratio- 
nalismul scolastic, pe de o parte, și printr-o crescândă influ- 
entä a umanismului, pe de altă parte." (Eugene F. Rice Jr., 
„Nicholas of Cusa's Idea of Wisdom", in Traditio. Studies in 
Ancient and Medieval History, Thought and Religion, Editori: 
Stephan Kuttner, Edwin A. Quain, Anselm Strittmatter, 
Bernard M. Peebles, vol. XIII, Fordham University Press, New 
York,1957, pp. 365-366). 

Tratatul despre armonizarea religiilor e de asociat 
în multe privințe unui alt text cusan: Despre vederea 
lui Dumnezeu (De visione Dei sau De icona). Există 
în primul rând între ele o continuitate tematică. 
Ambele meditează asupra aceluiași subiect: a vedea 
de-Nevázutul care își dăruiește Fata, a-l cunoaște 
pe Cel de-necuprins, incomprehensibil. Ambele tema- 
tizează întâlnirea între diversitatea perspectivelor 
umane și Privirea divină atotdirectionatä, care le înfă- 
șoară în unitatea ei și le conduce/consumă astfel, 
apofatic, înlăuntrul Infinitului. De visione Dei situ- 
ează tema ca experienţă personală, elaborând o teolo- 
gie mistică menită să sprijine și să însoțească drumul 
complet al văzătorului spiritual. De pace fidei por- 
nește de la evenimentul noetic al întâlnirii cu Fata 
divină atotdirectionatá, pentru a detalia, într-un 
discurs rațional persuasiv, consecinţele și „aplicaţiile“ 
acestui eveniment la diversitatea religioasă a lumii. 
Analogia dintre cele două tratate constă, spune Ernst 
Cassirer!, în faptul că tema care, in De pace fidei, 
e tratată la nivel comunitar, se împlinește in De visione 
Dei la nivel personal. 

De altfel Cusanus insusi a aláturat, printr-un 
gest simbolic, cele două texte, când le-a trimis impre- 
ună, în toamna anului 1453, fraților din mânăstirea 
benedictină de la Tegernsee. 


! Ernst Cassirer, Individu et cosrnos dans la philosophie 
de la Renaissance, tradusă din germană de către Pierre 
Quillet, Les Editions de Minuit, Paris, 1983, p. 42. 

Pe lângă afinitatea tematică, este evidentă afini- 
latea de structură a celor două texte: ea tine de insem- 
nătatea pe care o are, în economia fiecăruia, scena 
inaugurală de „teatru contemplativ“. În amândouă, 
această scenă constituie experiența modelatoare, 
cc va fi fructificată și dezvoltată apoi în discursul 
Icologico-filozofic. împrumutând termenii cusani, am 
putea spune că ea „înfășoară“ - in geometria si în 
acțiunile ei simbolice — demersul propriu-zis al tra- 
latului, traseul lui doctrinar. Iar dacă in De visione 
Dei scena nu e plasată la înălțimea curții cerești, 
ci în sala mânăstirii de la Tegernsee, ea nu consti- 
luie mai puțin un analogon al acelei situații - sau 
stări — de cunoaștere în care rațiunea credincioasă 
sc articulează cu intelectul contemplativ. 

Pentru a-i „conduce de mână“, „experimental“ pe 
prietenii săi benedictini pe drumul teologiei mistice, 
Cusanus le trimite una dintre imaginile, existente 
in arta plastică a vremii, care izbutește să figureze 
un chip cu privirea atotdirectionatä.! În drama con- 
lemplativă ai cărei actori vor fi, călugării trebuie să 
inceapă prin a așeza imaginea lui Christos atotvăzător 


! Cusanus menționează, in prefata tratatului, mai multe 
imagini de acest tip, care pot servi drept simbol pentru „Unul 
alotvăzător“. Dintre ele, cea pictată de Rogier van der Wey- 
den - un autoportret - se afla pe atunci în palatul primăriei 
din Bruxelles. Desi dispărută, i s-a păstrat copia într-o tapi- 
scrie figurând Dreptatea lui Traian, de la Muzeul Istoric din 
Berna. Celelalte imagini numite de Cusanus sunt arcasul 
din piața Nürenbergului, o „Veronica“ (náframa cu Sfânta 
Faţă) din capela lui Cusanus de la Coblenz, iar, în castelul 
de la Berssanone, îngerul care poartă armele Bisericii. 

pe peretele de nord - drept pol al întregului experi- 
ment de vedere mistică descris de Cusanus. Dina- 
intea acestei imagini va fi împlinită ceea ce Michel 
de Certeau! a numit o „liturghie matematică“, iar 
Bernard McGinn a apropiat, mai specific, de o pro- 
cesiune liturgicá a comunitátii monastice.? Fiecare 
cálugár va constata - cu privirea sensibilá, corespon- 
dentă în plan imediat cunoașterii intelectuale - cá 
ochii Imaginii atotvăzătoare nu îl părăsesc, fie că 
stă pe loc ori se mișcă „liturgic“ de la răsărit la apus 
sau de la apus la răsărit. Fiecare călugăr va experi- 
menta astfel, sensibil și poate noetic, „mișcarea Privirii 
imobile“, transcendenta acesteia fată de spatiu si 
de timp. 

Ca și aici, în De pace fidei, reprezentanții religiilor 
se află dinaintea Fetei divine atotvázátoare, a cărei 
privire imobilă acoperă toate direcţiile din care e 
privită - ea fiind cea care creează direcţiile spațiului, 
care le sustine și le dă realitate. Asa cum le gândește 
Cusanus, religiile sunt și ele „direcţii“ diferite ale unei 
unice Revelatii: căi desfășurate de divin si, comple- 
mentar, perspective din care membrii diferitelor 
comunități sau „popoare“ caută, întâlnesc și sunt 
uniți cu Logosul. De aceea, nu va fi, cred, nelegitim 
să comentăm soluția cusană de armonizare a religiilor 
prin intermediul tematicii din De visione Dei. Or, în 


! Michel de Certeau, „The Gaze of Nicholas of Cusa“, 
Diacritics nr. 3, 1987, pp. 2-38 

2 Bernard McGinn, „Nicolas de Cues sur la vision de 
Dieu", in volumul colectiv, editat sub directia lui Marie-Anne 
Vannier, La Naissance de Dieu dans l'àrne chez Eckhart et 
Nicolas de Cues, Cerf, Paris, pp. 137-158. 

acest din urmă tratat, paradoxul privirii divine e 
intensificat prin faptul că ea îmbină universalitatea 
cu intimitatea. Fiecare dintre cei care o atintesc are 
certitudinea că se află într-o întâlnire totală cu ea. 
l'iecare dintre ei are certitudinea cá este unicul privit 
dc ea și unicul ei privitor, că absoarbe și e absorbit 
de privirea divină. Această temă este, de altfel, larg 
răspândită; A. K. Coomaraswamy o expune în frumo- 
sul articol „The Meeting of Eyes“, citând, alături de 
textul cusan, numeroase referințe din alte traditii.! 

Dar „întâlnirea ochilor“ dintre unul uman si Unul 
divin cornportá o asirnetrie care, ignorată, antrenează 
riscul unei inversiuni, iar Cusanus ține să avertizeze 
impotriva lui. Pe direcția perspectivei sale particu- 
lare, fiece ființă umană întâlnește plenitudinea privirii 
absolute, plenitudine cu care este tentată să înves- 
Lcascá propria sa perspectivă. Fiecare ființă parti- 
culară e înclinată să cuprindă, să sintetizeze, să 
infásoare" întreg realul potrivit propriului unghi, 
particular, de vedere.? Iar această reductie, care ar 
constitui, in vocabularul cusan, o contractio a abso- 
lutului, riscă să se erijeze în globalitate, să devină un 
particular absolutizat. Experimentul propus fratilor 


! A. K. Coomaraswamy, „The Meeting of Eyes", in Selec- 
led Papers (vol. II: Traditional Art and Symbolism), editat de 
R. Lipsey, Bollingen Series LXXXIX Princeton University Press, 
1977, pp. 233-237. 

2 „Doamne, Tu privesti fiecare ființă in asa fel încât mi-e 
cu neputinţă să gândesc că ai altă grijă, prin tot ceea ce 
este, decât să îi dai ei singure cel mai bun mod posibil de 
a fi si să ránduiesti toate ființele în singurul scop de a sluji 
desăvârșirii a ceea ce Tu priveşti“ (De visione Dei IV). 

de la Tegernsee e menit să dinamiteze reductia, să 
actualizeze in fiecare actor religios constiinta cá Fata 
diviná acoperá toate perspectivele personale, dar le 
infásoará" si le depășește pe toate in vederea fără 
mod și fără perspectivd.! 

Cum ajung actorii „teatrului contemplativ“ de la 
Tegernsee să sesizeze coincidenta paradoxală între 
intimitatea și universalitatea Privirii divine? Decla- 
rându-se drept diversitate orientată spre același pol, 
drept comunitate de contemplatori ai aceleiași Priviri 
transcendente. Ei ating conștiința cá toti impár- 
tășesc aceeași experiență atunci când evenimentul 
personal este formulat, comunicat de fiecare celui- 
lalt și crezut prin cuvânt. „Atunci el va crede. Dacă 
nu l-ar crede [pe confratele sáu] nu ar înțelege (s.n.) 
cum e cu putință lucrul acesta.“ (De visione Dei, 
prefață). Perspectivele particulare spre , Universalul 
concret“ ajung să realizeze universalitatea Privirii 
sale atunci când coroborează văzul și cuvântul, noeza 
și credința, intelectul și rațiunea credincioasă, experi- 
enta personală și experiența comunitará.? Atunci, 
Privirea divină e sesizată drept cea care desfășoară, 
comandă și îmbrățișează nu numai diversitatea 


! Cf. Louis Dupré, „Nature and Grace in Cusa's Mystical 
Theology", American Catholic Philosophical Quarterly, vol. LXIV, 
Winter 1990 (Special Issue: Nicholas of Cusa), cap. „Perspec- 
tival and Non-Perspectival Knowledge". Înaintând în viziune, 
intelectul înțelege cá „adevărata ta Faţă este liberă de orice 
reductie... e formă absolută, Faţă a tuturor fetelor“ (De 
visione Dei, VI). 

2 Cf. M. de Certeau, op. cit., p. 20. si B. McGinn, op. cit., 
pp. 148-149. 

spațială si temporală, ci si diversitatea perspectivelor 
umane particulare. 

Pornind de aici, Cusanus va medita, în De visione 
Dei, asupra treptelor unei experiențe noetice în care 
privirea umană „perspectivală“ tinde asimptotic spre 
termenul „non-perspectival“ care o instituie: „ochiul 
sierieitätii infinite“. Trecerea la limită a intelectului 
uman, în sensul matematic al termenului — absor- 
bire a gradelor viziunii intelectuale în țintă, în Limita 
infinită —, este limpede semnificată la încheierea tex- 
lului, atunci când ființa contemplativă „se aruncă 
in afară de suflare“, eliberată de determinatiile ei, 
„către coroaná"!. 

De visione Dei meditează așadar asupra expe- 
rienței religioase propriu-zise, in deplinătatea ei, asu- 
pra drumului ei de cunoaștere unitivă. De pace fidei 
privește religiile ca fiind suporturi ale unui asemenea 
drum de cunoaștere: iată premisa căreia îi elabo- 
rcazá rational si dialogal consecințele. Si anume: ca 
si perspectivele umane, religiile converg spre aceeasi 
tintá nelimitată; ca și perspectivele umane, fiecare 
dintre religii poate fi înclinată să susțină că deţine, 
pe direcţia perspectivei proprii, plenitudinea țintei spre 
care tinde. Ca și perspectivele umane particulare, 


! „Tu (Christos) mă atragi la tine dându-mi o pregustare 
a vieţii tale de slavă. Mă rápesti pentru ca să ajung mai pre- 
sus de mine înswni (s.n.)... grăbesc spre capăt, aproape mi-am 
incheiat alergarea. Ajung să mă eliberez de ea și mă arunc, 
dincolo de suflare, către coroană. Atrage-mă Doamne - căci 
nimeni nu poate să ajungă la tine dacă nu e atras de tine — 
pentru ca, atras, să pot să mă eliberez... și să fiu unit cu 
tine“ (De visione Dei, XXV). 

religiile pot depăși această reductie, pot asuma para- 
doxul între intimitatea și universalitatea țintei atunci 
când viziunea se reflectă în cuvânt, când se produce 
dialogul, când are loc mărturisirea comună a Fetei 
spre care tind. Convergenta mistică a perspectivelor 
intelectuale, teoretizată în De visione Dei, e transpusă 
in De pace fidei în convergență sau concordie ratio- 
nalá a religiilor. Dar, incá o datá, eficacitatea solutiei 
cusane de armonizare religioasá se intemeiazá in 
mod decisiv pe acea convergență mistică, pe „aler- 
garea" ființei umane spre Termenul infinit — ceea 
ce constituie însăși substanța religiosului. Fără con- 
știința ei, fără realizarea ei de către contemplativi 
ai diferitelor religii, pacea cusană a credințelor nu 
ar fi decât un proiect de inginerie religioasă univer- 
salistă, conceput de un gânditor al Luminilor avant 
la lettre. 

Or, dimpotrivă, Cusanus reformulează și dezvoltă 
o gândire de tip riguros tradițional în termenii moder- 
nitátii pe cale de a se naște. 

Am mentionat deja — în legătură cu cele două tra- 
tate — scenografia lor inaugurală, episodul de „teatru 
contemplativ“ care le conţine sintetic întregul demers. 
Foarte adesea de altfel, Nicolaus Cusanus gândește 
metafizic prin imagini și prin analogii vizuale variate, 
fie ele de tip științific, mai cu seamă matematic, sau 
de tip artistic. H. Lawrence Bond vorbeste chiar, 
în chip fericit, despre De visione Dei ca despre „un 
text iconic“, în care „imaginea devine text“, în care 
„textul și cititorul devin imagine iconică“. Pornind 
de la Imaginea atotvăzătoare, Cusanus își organizează 
discursul într-o suită de imagini simbolice care sunt 

de citit, în ansamblul lor, ca o icoană, în sensul de 
configuraţie vizuală care sustine și mobilizează inte- 
lecţia. În intenţia lui Cusanus, cititorul însuși poate 
ajunge să fie transformat, prin hermeneutică partici- 
pativă, în „figura, icoană și text“, în manifestare a 
viziunii noetice care l-a modelat lăuntric.! 

Iar în textele cusane, în cele două tratate înrudite 
mai cu seamă, caracterul „iconic“ nu se rezumă la 
stilul de gândire și de expunere, ci se constituie chiar 
in modul cum Cusanus își situează si își structu- 
reazá temele. 

Se stie cá una dintre tehnicile, as spune teologice, 
ale icoanei e „perspectiva inversă“: spaţiul imaginii 
e configurat așa cum e văzut de personajul din 
icoană, nu de privitorul exterior. Cel din urmă e pus 
in fata unui real organizat și privit de Celălalt trans- 
cendent. Imaginea lui Christos atotvăzător, pe care 
Cusanus o trimite fraților de la Tegernsee, era foarte 
probabil pictată cu o asemenea tehnică, bine cunos- 
cută și utilizată încă în secolul al XV-lea.? Or, Cusa- 
nus transpune tehnica „perspectivei inverse“ în 
metodă de meditaţie și de cunoaștere. De visione 
Dei tematizează „vederea lui Dumnezeu“, dar în 
demersul cusan, expresia desemnează în primul rând 
vederea pe care Dumnezeu o are asupra omului, „ve- 
derea existentiatoare" prin care Dumnezeu îl creează 
pe om, vederea cu care El îl sustine, îl urmărește 


! H. Lawrence Bond, „The «Icon» and the «conic Text» 
in Nicholas of Cusa's De visione Dei I-XVIT', în Th. M. Izbicki 
si C. M. Belitto (editori), Nicholas of Cusa and His Age: Intellect 
and Spirituality, Brill, Leiden, 2002, pp. 177-197. 

2 B. McGinn, op. cit, p. 148 si p. 158. 

și îl atrage la sine. Această privire o întâlnesc, în ana- 
logonul sensibil al imaginii atotvázátoare, frații de 
la Tegernsee. Cealaltă vedere, vederea lui Dumnezeu 
de către om este posibilă prin „întâlnirea ochilor“, 
prin răspunsul pe care privirea umană o dă Privirii 
divine - orientându-se spre cea din urmă, fixându-se 
în ea, unindu-se cu ea din ce în ce mai intim. „Tra- 
tatul iconic“ care e De visione Dei expune înaintarea 
în cunoașterea privirii atotvăzătoare cu care Christos 
îl privește pe contemplativ. Ea, care e nu numai polul 
experimentului contemplativ de la Tegernsee, ci al 
oricărei contemplatii, dă posibilitate ochiului spiri- 
tual să vadă; ea limpezește și lărgește intelectul uman 
pentru ca el să o poată vedea din ce în ce mai adec- 
vat până când e unit cu acea Privire dincolo de orice 
imagine. S-a spus că titlul tratatului trebuie inte- 
les ca un genitiv subiectiv (cu referință la Subiec- 
tul suprem: visio Dei e vederea cu care Dumnezeu 
îl vede pe om) și totodată ca un genitiv obiectiv (vede- 
rea cu care omul îl vede pe Dumnezeu).! Geniul cusan 
a fost să dezvolte într-o doctrină mistică această 
bi-unitate, să amplifice tema eckhartiană a identității 
privirilor: „Ochiul cu care eu îl văd pe Dumnezeu 


1 „Genitivul din titlu, visio Dei, e de înţeles, evident, ca un 
genitiv subiectiv: Dumnezeu este văzătorul. Dar important 
din punct de vedere filozofic este că acest genitiv e de ase- 
menea un genitiv obiectiv. Pentru a face introducerea în 
teologia mistică, Cusanus vrea să arate că omul îl poate 
vedea pe Dumnezeu și arată, de asemenea, modalitatea în 
care îl poate vedea.“ (Walter Schulz, Le Dieu de la meta- 
physique moderne, traducere, prezentare si note de J. Colette, 
Éditions du C.N.R.S., Paris, 1978, p. 16). 

este același ochi cu care Dumnezeu mă vede. Ochiul 
meu și ochiul lui Dumnezeu sunt un singur ochi 
și o singură vedere și o singură cunoaștere și o 
singură iubire.“! 

„Inversarea perspectivei“ ca metodă cusană de 
cunoaștere revine la a considera lucrurile din punc- 
tul de vedere divin, din punctul de vedere al Polului 
transcendent. E o metodă care nu doar schimbă — 
pe verticală - locul din care sunt privite și judecate 
lucrurile, ci trece la limită însăși noțiunea de perspec- 
tivă, fiindcă «punctul de vedere» divin e trans-per- 
spectival, e cel al „ochiului sfericitátii infinite“ — care 
modelează vederea ochiului uman (în toate gradele 
lui: noetic, rațional, sensibil). Când vorbim de „per- 
spectivă inversă“ în cadrul gândirii cusane trebuie 
să rămânem mereu conștienți că termenul „perspec- 
tivă“ nu mai este propriu-zis adecvat, că limbajul 
își atinge aici limitele, că ne referim la acel punct 
de vedere care îmbrățișează toate punctele de vedere 
particulare și le transcende în infinitul lui; trebuie 
să rămânem conștienți că ne referim la o perspectivă 
trans-perspectivală. 

Or, ochiul sfericitátii infinite nu eliminá per- 
spectivele particulare - care din razele lui se desfá- 
soará -, ci le atrage la sine si le împlinește prin 
„Infäsurarea“ lor finală in sine însuși. De aceea nici 
metoda cusană de cunoaștere și de organizare a 
realului nu nesocoteste perspectivele particulare, 
nu încearcă uniformizarea lor; încearcă, dimpotrivă, 


! Meister Eckhart, Predica (germană) nr. 12: „Ochiul meu 
si ochiul lui Dumnezeu sunt un singur ochi." 

armonizarea lor, conducându-le spre punctul lor 
zenital de convergenţă. Atentia fată de diversitatea 
lumii e posibilă și fundamentată doctrinar, la Cusa- 
nus, fiindcă e articulată cu atenţia față de Unitatea 
divină atotvăzătoare, fată de sfera ei infinită. Prin 
importanța pe care o dă singularitátii fiecărei ființe 
umane, perspectivei ei particulare, subiectivitátii 
umane in genere, Cusanus e un gânditor care inițiază 
modernitatea. Prin intensitatea cu care singulari- 
tátile umane si entitátile particulare ale lumii sunt 
privite dinspre Infinitul divin, sunt atrase de el, Cusa- 
nus ne propune o altfel de gàndire moderná decát 
a noastră: o gândire modernă nesecularizată. 

Aceeași „coincidență a extremelor“ a fost „glorios“ 
izbutită, potrivit lui Erwin Panofsky, de filozofia 
cusană și de pictura maeștrilor flamanzi din secolul 
al XV-lea, printre ei numărându-se cel care pictase 
unul dintre chipurile cu privire omnidirectionatä, 
elogiat în De visione Dei: „foarte foarte marele pictor“ 
Roger van der Weyden, care moare, asemenea lui 
Cusanus, in 1464.! 

E limpede cá tot metoda perspectivei inverse e 
cea care lucreazá si in De pace fidei. Diversitatea 
religioasă a lumii este dintru început privită si abor- 
dată din punctul de vedere al Unităţii divine. În 
scena inaugurală a tratatului, oficiul îngerilor este 
tocmai acela de a iniția „inversarea“ perspectivei, 
aducând problema diversității in fata Tatălui ceresc. 
Iar interpretul ei nu este o ființă care aparține dome- 
niului diversității (om sau înger), ființă cu necesitate 


! E. Panofsky, Arhitectură gotică și gândire scolastică, trad. 
Marina Vazaca, Anstasia, București, 1999, p. 62. 

asociată unei perspective particulare. Hermeneutul 
este Logosul întrupat, adică tocmai Cel care și în care 
se realizează convergenta religiilor.! Și aici avem, 
în definitiv, de a face cu un tratat „iconic“, de vreme 
ce soluția de armonizare a religiilor nu e căutată 
de-a lungul tratatului, ci este dintru început prezentă; 
nu constă în primul rând într-o doctrină, ci în con- 
templarea Fetei divine care se dă vederii tuturor 
participanţilor la colocviul ceresc. De-a lungul textu- 
lui, ei nu fac decât să înainteze în înțelegerea acestei 
Fete și să aplice diversităţii religioase terestre ceea 
ce au privit noetic, ceea ce au înțeles rational - pen- 
tru a proiecta trecerea ei de la starea de conflict la 
conștiința convergentei. 

Religio una din formula cusană nu desemnează 
o nouă religie universalistă. Nu este nici o doctrină 
sincretică ce ar mulțumi pe toată lumea. Religio una 
nu poate fi o entitate din univers, din domeniul diver- 
sitátii. Religio una constă în orientarea fiecărei religii 
spre Înţelepciunea una, este legătura cu ea, cea care 
dă fiecărei religii posibilitatea să își conducă adepții 
spre tel. Așa cum observă Helmut von Meinhardt?, 
cel care vorbește despre religio una sau despre una 
fides orthodoxa, potrivit unei riguroase „perspective 


! Vezi, de pildă, Anca Manolescu, „Nicolaus Cusanus: Logo- 
sul, interpret al diversităţii religioase“, in Europa și intàl- 
nirea religiilor, Polirom, Iasi, 2005, pp. 37-80. 

2 Helmut von Meinhardt, „Konjecturale Erkenntnis und 
religióse Toleranz", Der Friede unter den Religionen nach Niko- 
laus von Cues. Akten des Symposions in Trier vom 13. bis 15 
Oktober 1982, herausgegeben von Rudolf Haubst, Matthias- 
Grünewald-Verlag, Mainz, 1984, pp. 330-331. 

inverse“, nu este o ființă creată, ci Logosul însuși, 
ținta religiilor, Unitatea divină manifestată. Potrivit 
lui Michael Seidlmayer, religiile sunt privite de Cusa- 
nus drept „explicaţii ale Verbului divin, nu ale unei 
religio una" !. 

Helmut von Meinhardt are o foarte frumoasă inter- 
pretare a notiunii cusane de concordia religiilor: 

„Nucleul cuvântului concordia, «cor» trebuie în- 
teles în sensul lui deplin: scopul spre care tinde 
Cusanus nu este nici dorința de convertire, mai 
bine fundamentată prin cunoaștere, nici acceptarea 
(diversității religioase n. n.) rezultată din resemnare 
sceptică, nici renunțarea la exigenţele teoretice ale 
adevărului în favoarea unei verificări și confirmări 
practice, ci o unificare interioară, «cordialc» (prin inima 
lor n. n.) a religülor.“? 

Cusanus a propus, in pragul várstei moderne, 
o solutie metafizicá de armonizare religioasá. Prin- 
cipiul ei nu se situează in domeniul multiplicitätii 
mundane, ci constituie, in sensul precis al terme- 
nului, un „Pol“: e situat într-o transcendentä tare 
și totodată în inima adâncă a tuturor religiilor. Spre 
acea ináltime-adáncime extremă au de „înaintat“ reli- 
giile spre a-și obține concordia. 

Tema diversităţii în concordia, căreia Cusanus i-a 
dat o strălucită formulare, plutea în aerul Renașterii, 
făcea parte dintre tendințele definitorii ale epocii. 


! Michael Seidlmayer, „Una religio in rituum varietate. Zur 
Religionsauffassung des Nikolaus von Cues“, Archiv für 
Kulturgeschichte, XXXVI, 1954, pp. 145-207. 

? Helmut von Meinhardt, op. cit., p. 332. 

Dar linia deschisă de el nu a avut continuatori.! 
Marsilio Ficino și Pico della Mirandola vor pleda și 
ci pentru o înțelepciune unică, invesmäntatä diferit 
în feluritele religii și curente sapientiale ale lumii. 
Dar ei, campioni ai unei gnoze hermetice, prepon- 
derent cosmologice și umaniste, nu vor mai aplica 
metoda perspectivei inverse. Vor proceda potrivit 
unei perspective relativ mai comune: vor încerca să 
obțină sau să se refere la un „obiect“ doctrinar unic, 
o prisca theologia Soluţia lor nu e de tipul convergen- 
lei spre Termenul transcendent, ci înclină spre acu- 
mularea și combinatorica datelor din diverse tradiții, 
fie ele hermetice, mistice sau filozofice, pe care le inte- 
grează prin interpretare alegorică. 


Revenind la De pace fidei, cei reuniți dinaintea 
Logosului alcătuiesc, textul o spune limpede, o elită 
intelectuală și religioasă. Sunt „oamenii cei mai 
învățați și mai de seamä“?, aleși din fiecare religie 


! Pauline Moffitt Watts își construiește cartea - Nicolaus 
Cusanus. A Fifteenth-Century Vision of Man, Brill, Leiden, 
1982 - pe ceea ce identificá drept un paradox al figurii lui 
Cusanus: ca om de acţiune, el participă din plin la proble- 
mele ecleziale ale timpului sáu; ca gânditor speculativ, prin 
temele pe care le pune și prin modul cum le tratează, el este 
un singular în epocă. Lucrările sale nu au decât prea puțină 
influență asupra contemporanilor și a autorilor imediat 
ulteriori. Marsilio Ficino îl menţionează o singură dată, într-o 
scrisoare din 1489. Pico della Mirandola pare să fi avut inten- 
tia să îi viziteze biblioteca de la Cues, dar nu și-a dus planul 
la îndeplinire (cf. op. cit., p. 11-12, 30-32). 

2 De pace fidei III. 

de îngerul ei director pentru a dialoga cu Intelep- 
ciunea intrupatá. Dar Cusanus se adresează de 
asemenea unei elite viitoare, care va putea utiliza 
viziunea si reflectia lui pentru a continua efortul 
de armonizare a diversitátii religioase: 

„Prin măiestria câtorva intelepti pricepuţi în toate 
aceste deosebiri ce se arată pe pământ între religii, 
se poate lesne găsi o potrivire prin care se poate sta- 
tornici, cu mijloace cuvenite și neîndoielnice, pacea 
veșnică între religii. lată de ce, pentru ca viziunea lui 
să ajungă cândva la cunoștința celor care se ingri- 
jesc de aceste lucruri foarte înalte, a scris-o limpede 
mai jos, pe cât i-a infátisat-o aducerea aminte."! 

In colocviul ceresc, fiecare participant poartá un 
dialog direct cu Logosul, fárá a intra in vorbá cu 
ceilalti. Totusi dezbaterea ii face sá avanseze pe toti 
împreună, colegial, în acceptarea rațională a conver- 
gentei - de unde decurge posibilitatea concordiei. 
Fiecare religie-perspectivă contribuie, prin reprezen- 
tantul ei, la identificarea temelor și a dificultăților 
concordiei, la scrutarea și la depășirea lor. Asistăm 
la o dezbatere colegială fiindcă toti reprezentanții 
se raportează la Logos, fiindcă diversitatea religioasă 
este privită de fiecare prin prisma dialogului cu Inte- 
lepciunea una. Iar, așa fiind, în fiecare dintre parti- 
cipanti crește cunoașterea propriei religii — privită 
mai intens, prin raportare la privirea, trans-perspec- 
tivală, a Unităţii. Dar cunoașterea crește, de aseme- 
nea, în fiecare prin colegialitatea care depășește 
graniţele între religii, prin apartenenţa la o elită 


! De pace fidei I. 

modelată de concordia constientizatä în dezbaterea 
cerească. Acordul reprezentanților, obținut la capătul 
intâlnirii, reflectă, la nivel rațional, ceea ce este acor- 
dul îngerilor - contemplatori și mesageri ai Unităţii — 
la nivelul intelectului contemplativ. 

Colegi între ei și colegi cu îngerii directori, parti- 
cipantii sunt meniti, în concepția lui Cusanus, să 
pledeze - fiecare în comunitatea sa - pentru concor- 
dia religiilor. Ei sunt meniti să „aplice“ în lume cole- 
gialitatea dobândită in colocviul ceresc. Proiectul 
cusan de concordia - iar nu de unificare - religioasă 
pune asadar responsabilitatea intreprinderii pe ume- 
rii unei elite. Joseph Stallmach spune cu indrep- 
látire cá Nicolaus Cusanus se adresa mai cu seamá 
gânditorilor si responsabililor europeni, cá spera 
formarea unei asemenea elite in spatiul crestin.! 
Ea ar fi putut constitui o fortá care sá lucreze eficace 
impotriva tendintelor centrifugale ce amenintau sá 
dezagrege, din interior, lumea creștină a epocii. 

Dar e limpede că proiectul cusan este mai amplu, 
că el propune o elită universală, a tuturor religiilor: 
capabilă să menţină, în diversitatea religioasă și cu 
respectul ei, conștiința convergentei si, ca atare, 
instaurarea concordiei. Ar mai fi de menţionat obser- 
vatia, la fel de pertinentă, a lui Josef Stallmach cá, 
departe de a fi un gânditor utopic, Nicolaus Cusanus 


! Josef Stallmach, „Einheit der Religionen - Friede unter 
den Glauben. Zum Ziel der Gedankenführung im Dialog «Der 
Friede in Glauben»“, Der Friede unter den Religionen nach 
Nikolaus von Cues. Akten des Symposions in Trier vom 13. 
bis 15. Oktober 1982, herausgegeben von Rudolf Haubst, 
Matthias-Grünewald-Verlag, Mainz, 1984, p. 61. 

propune „o idee normativă pentru întâlnirea reli- 
giilor în realitatea lumii noastre“. Într-adevăr, cei 
care îl califică pe Cusanus drept visător optimist, 
dacă nu cumva nerealist și riscant, pretind de la el 
„soluții“, retete, procedee de dialog „religios corect“. 
Or, Cusanus nu urmărește să ofere soluții politice 
si procedurale ale chestiunii — ceea ce ar fi intr-ade- 
vár si birocratic, si utopic. El oferá o ternatizare inte- 
lectuală a problemei religiilor așezate in orizontul 
metafizic al convergentei lor. Posibilitatea concordiei 
nu derivă, la Cusanus, din calcul conjunctural, ci 
din asumarea intensificată a fiecărei religii, din asu- 
marea ei drept vector spre Polul absolut. Citând un 
pasaj din De coniecturis I, 13 — „Unitatea adevărului 
transcendent e cunoscutá in alteritatea conjectu- 
rală“ -, Ernst Cassirer spune cá „această intuiție 
fundamentală produce, la Cusanus, o «toleranță» 
cu adevárat grandioasá... intemeiatá ca teorie a 
cunoasterii“!. 

S-a spus totusi cä, in pofida deschiderii excep- 
tionale spre diversitatea religioasä, tratatul cusan 
reprezintä o abordare inclusivistä a chestiunii. Cusa- 
nus ar incerca, in fond, sä convingä celelalte traditii 
sä accepte dogmele fundamentale ale crestinismului 
si, ca atare, sä adopte religia crestinä. In fond, tra- 
tatul ar transpune dogmele crestinismului intr-un 
limbaj filozofic si matematic apt, dupä autor, de o 
universalä persuasivitate. In loc de o misiune si de 
o propoväduire religioasä, am avea de-a face, la Cusa- 
nus, cu o misiune si cu o propovăduire rațională a 
creștinismului. Și, într-adevăr, aceasta este impresia 


! Ernst Cassirer, op. cit., p. 41. 

la o lectură literală a tratatului. Obiectiei, întru câtva 
indreptátite, de inclusivism i se pot aduce totuși con- 
traargumente. 

Ar fi de spus că efortul lui Cusanus vizează mai 
ales declanșarea unui proces intelectual care să mobi- 
lizeze religiile-perspective către împlinirea lor, către 
autodepășirea lor în ținta comună. Originalitatea 
cusană în ce privește gândirea diversității religioase 
constă în radicalitatea dinamismului ei intelectual 
spre aspectul apofatic al divinului. Iar convergenta 
nu este înfățișată aici doar ca eschatologică: adică 
așteptând sfârșitul timpurilor pentru a se realiza. 
Infätisänd religiile drept perspective spre Polul trans- 
perspectival, Cusanus pune convergenta drept o reali- 
tate pe care capacitățile cognitive ale omului o au 
de cercetat și de asimilat încă de pe acum. 

Topografia din De pace fidei o dovedește. Începu- 
tul și sfârșitul tratatului stau sub semnul a două 
cetăți simbolice. Constantinopolul este menţionat 
la începutul textului drept loc al războiului și al 
nenorocirilor pricinuite de diversitatea conflictuală 
a religiilor. Deși, pentru creștinii răsăriteni ca și apu- 
seni ai vremii, cetatea era locul unei înfrângeri în fata 
islamului, Cusanus nu preia acest mod unilateral 
de vedere. El preferă să evoce aici generala traumă 
provocată de conflictul credințelor. Victimele, ca și 
agresorii sunt în aceeași măsură creditati pentru 
buna lor intenţie, în aceeași măsură deplânși pentru 
lipsa lor de luciditate.! 


! În De pace fidei III, Cuvântul spune: „Fiindcă toti cei 
care sávársesc prigoana sau o ingáduie nu sunt indemnati 
de altceva decât de credința că astfel pregătesc mântuirea 

Pentru a-și conduce meditaţia asupra crizei, Cusa- 
nus nu se situează așadar - teologic, intelectual, 
cultural, politic — de o parte ori de alta, într-o per- 
spectivă particulară. Dintru început, el alege să pună 
chestiunea pe verticala transcendentă și, pe această 
verticală, să inverseze perspectiva. 

Locul colocviului religiilor face parte din axa ver- 
ticală pe care diferitele lumi și „trans-lumi“ comunică. 
Pe această axă, un același eveniment are loc „conco- 
mitent“, dar în mod specific, la diferite niveluri de 
ființă; se petrece în fiecare potrivit posibilităților pro- 
prii acelui nivel. Așa cum observă Maurice de Gan- 
dillac!, reuniunea cusană nu se petrece doar la 
intellectualis altitudo, ci si hic et nunc, pe pământ, 
„unde optimismul viguros al concepției cusane speră 
să poată obține pacea religioasă printr-un demers 
intelectual“. 

Iar Cusanus precizează, într-adevăr, în finalul 
textului, care este locul terestru unde se „proiec- 
tează“. colocviul ceresc: locul unde, după ce ac- 
tele acestui colocviu vor fi puse în operă, adică vor 
primi consimțământul comunităților religioase, se va 
stabili concordia. Este, evident, Ierusalimul, centrul 


si sunt bine-plácuti Creatorului lor, s-a milostivit Domnul 
de poporul său și se plănuiește ca toată diversitatea religiilor 
să fie adusă, în buna înțelegere, prin încuviințarea tuturor 
oamenilor, la una singură, care să nu mai poată fi încălcată“. 

! Maurice de Gandillac, „Das Ziel der una religio in varie- 
tate rituum", in Der Friede unter den Religionen nach Nikolaus 
von Cues. Akten des Symposions in Trier vom 13. bis 15 Okto- 
ber 1982, herausgegeben von Rudolf Haubst, Matthias-Grü- 
newald-Verlag, Mainz,1984, p. 194. 

comun al monoteismelor și, mai cu seamă, cetatea 
simbolică, în toate trei, care comunică cu stările 
superioare de ființă, cu Ierusalimul de sus. Nu mai 
e nevoie de amintit prestigiul de poartă a cerurilor 
si de loc al viziunilor pe care îl are Ierusalimul în 
toate trei tradiţiile. Pornind din cetatea conflictuală 
a Constantinopolului, tratatul cusan se deschide 
cu ascensiunea în „cerul rațiunii“ și se încheie cu 
reuniunea terestră a reprezentanților religiilor la 
Ierusalim. De pace fidei e astfel încadrat de două 
reprezentări scenice ale concordiei. Prima, dobân- 
dită pe verticala cunoașterii, va face posibilă, speră 
Cusanus, concordia terestră în centrul care poartă, 
în însăși denumirea lui, pacea. 

În prologul simbolic al tratatului, îngerii actuali- 
zează sensul ascendent al verticalei cunoașterii. În 
epilogul său, elita cusană are de actualizat sensul 
descendent al acestei verticale. Iar acesta nu este 
un proiect utopic, ci un efort intelectual menit fiecărei 
generații, fiecărei epoci. 


* 


Îi mulțumesc lui Bogdan Tătaru-Cazaban pentru 
sugestiile sale și pentru traducerea tratatului De 
Deo abscondito. Textul precizează orizontul de gân- 
dire paradoxală și apofatică în care Cusanus tema- 
tizează dialogul religiilor, posibilitățile de armonizare 
a diversităţii religioase. 


ANCA MANOLESCU 


Pacea între religii 


Printre cei ce răspândeau vestea despre cele de 
curând săvârșite, cu multă cruzime, de sultanul 
turcilor la Constantinopol!, era un om care, după 
ce văzuse odinioară acele meleaguri?, a fost aprins 


! Vestea căderii Constantinopolului (29 mai 1453) a ajuns, 
după o lună, la Veneţia, apoi la Roma, răspândindu-se în 
tot Apusul. De pace fidei a fost scrisă, probabil, în a doua 
jumătate a lui septembrie 1453. Cf. R. Klibansky si H. Bascour, 
.Praefatio" la Nicolai de Cusa De pace fidei curn epistula ad 
Ioannem de Segobia, Londra, 1956, p. xii. 

? Referire la autorul insusi, care vizitase Constantinopolul 
în 1437, fiind unul din cei trei legati trimiși de Papa Eugeniu 
al IV-lea să-l invite pe împărat la Conciliul de la Ferrara. 
Cf. R. Klibansky si H. Bascour, „Adnotationes“ la Nicolai de 
Cusa De pace fidei curn epistula ad Ioannem de Segobia, 
Londra, 1956, p. 66. La Constantinopol misiunea sa, ca uma- 
nist deja cunoscut în cercurile italiene, va fi să caute manu- 
scrise patristice care să fundamenteze dezbaterile conciliului. 
Cusanus va aduce totodată de acolo texte neoplatoniciene, 
prezente, alături de numeroase texte patristice grecești, în 
biblioteca lui personală de la Cues. Pentru dezbaterile con- 
ciliului, în mod special important a fost textul Sfântului 
Vasile cel Mare, „Contra lui Eunomios“, în Cribratio Alkorani 

de râvna lui Dumnezeu să se roage cu mai multe 
suspine Creatorului a toate, ca El să potolească cu 
bländetea sa prigoana care, din pricina deosebirii 
de rit între religii, se dezlántuise mai mult decât de 
obicei. S-a întâmplat, după câteva zile, poate din nein- 
cetată și îndelungată meditaţie, ca acestui om plin 
de râvnă să i se arate o viziune, din care a cunoscut 
cá, prin măiestria câtorva înţelepţi priceputi în toate 
aceste deosebiri ce se arată pe pământ între religii, 
e lesne cu putință să se găsească o potrivire prin care 
se poate statornici, cu mijloace cuvenite și neîndo- 
ielnice, pacea veșnică între religii. lată de ce, pentru 
ca viziunea lui să ajungă cândva la cunoștința celor 
care se îngrijesc de aceste lucruri foarte înalte, a 
scris-o limpede mai jos, pe cât i-a infátisat-o adu- 
cerea aminte. 

A fost așadar răpit până la o anumită înălțime 
intelectuală, unde se făcea că cei trecuți din viață 
cercetau aceste lucruri la sfatul ființelor de sus, 
întâi-stătător fiind Cel Atotputernic. Le spunea deci 
Împăratul cerului și al pământului că, din împă- 
rátia acestei lumi, soli intristati au adus gemetele 
asupritilor si cá, din pricina religiei, multi au pornit 
cu arme unii impotriva celorlalți și, cu puterea lor, 


(Examenul critic al Coranului, 1461), Cusanus menționează 
faptul că în biblioteca unei mânăstiri franciscane din oraș 
a găsit un exemplar al Coranului în arabă (cf. H. Lawrence 
Bond, „Nicholas of Cusa from Constantinople to «Learned 
Ignorance»: the Historical Matrix", în Nicholas of Cusa on 
Christ and the Church. Essays in Memory of Chandler 
McCuskey Brooks for the American Cusanus Society, E. J. 
Brill, Leiden, New York, Kóln, 1996, pp. 141-142). 

[ie i-au silit pe oameni să se lepede de calea pe care 
îndelung o urmaseră, fie i-au lovit cu moartea. De 
pe tot pământul, au fost foarte multi purtători ai aces- 
tor plângeri, cărora Împăratul le-a poruncit să se înfă- 
liseze în adunarea tuturor sfinților. Toti [mesagerii] 
păreau cunoscuți locuitorilor cerului si statorniciti, 
de la început, de însuși Împăratul a toate, peste fie- 
care ținut al lumii și peste fiecare tagmă;! nu se 
arătau cu înfățișare de om, ci ca puteri intelectuale. 

Spuse o căpetenie?, în numele tuturor acestor 
trimiși: 

„Doamne, Împărate a toate câte sunt, ce are vreo 
făptură ce să nu-i fi dat Tu?? Ai voit ca în trupul 


! Cf. Deuteronom 32, 8 (în varianta Septuaginta; ed. rom. 
coordonată de C. Bädilitä, F. Bältäceanu, M. Brosteanu, 
D. Slusanschi, vol. I, Polirom, 2004, p. 607). Despre diversi- 
tatea religioasă legată, la Cusanus, de tema îngerilor călău- 
zitori ai religiilor: J. Stallmach ("Einheit der Religionen..." , 
in op. cit., pp. 66-67 si p. 76), M. de Gandillac ("Das Ziel der 
una religio in varietate rituum", in op. cit., p. 195), la colocviul 
Der Friede unter den Religionen nach Nikolaus von Cues, Trier, 
13-15 octombrie 1982. Cei doi autori, ca si cei care au inter- 
venit in discutiile la contributia lui J. Stallmach mentioneazá 
prezența îngerilor ca păzitori ai neamurilor in alte tradiţii 
și în special in Coran (surele 10 si 16). Mentioneazä, de aserne- 
nea, terna Unităţii divine în corelaţie cu pluralitatea trirnisilor 
către diferite comunităţi spirituale (Coran 2, 129; 3, 81; 4, 
54; 4, 113), trimiși care vor da seamă, ca martori, la Judecata 
de apoi, de calitatea credintei specifice pentru comunitatea 
(umma) căreia i-au vestit mesajul divin (Coran 4, 41, 16, 
89; 28, 75). Cusanus apelează așadar la un model de armo- 
nizare religioasă - printr-un proces de cunoaștere asociat 
cunoașterii angelice — care beneficiază deja de un sol ecumenic. 

2 Un arhanghel. 

3 Cf. 1 Corinteni 4, 7. 

omului, plămădit din täräna pământului, să insufli 
spirit rațional, pentru ca în el să strălucească chipul 
nespus al tăriei tale.! Dintr-un om s-a înmulțit 
popor mult, care umple fata uscatului. Si, desi acest 
spirit intelectual, semănat în táráná, primit în intu- 
neric, nu vede lumina și obârșia începutului său, 
totuși ai creat, pentru el, toate cele prin care - 
cuprins de uimire in fata lucrurilor la care ajunge 
cu simțurile - să-și poată cândva înălța ochii minţii 
spre tine, Creatorul tuturor?, si să se unească din 
nou cu tine, în cea mai mare dragoste, și astfel să 
se întoarcă, în sfârșit, rodnic la obârșia lui. 

Dar ai știut, Doamne, că o mare mulțime nu poate 
să fie fără multă diversitate și că aproape toți oame- 
nii sunt siliți să ducă o viață trudnicä, plină de sufe- 
rinte și necazuri, și să se supună ca slujitori regilor 
ce-i stăpânesc. Din această cauză, dintre toti, doar 
puțini au atâta răgaz încât, folosindu-și propria liber- 
tate de judecată, să poată ajunge la cunoașterea 
de sine. Pe multi îi abat grijile trupului și îndelet- 
nicirile și astfel nu te pot căuta pe tine, care ești Dum- 
nezeu ascuns.? De aceea, ai pus în fruntea poporului 
tău feluriti regi si văzători, care se numesc profeti^, 
si multi dintre ei, slujindu-ti ca soli, au statornicit, 
in numele tău, cult si legi si au învățat poporul 


! Cf. Geneza 2, 7; 1, 27-28. 

2 Cf. Romani 1, 20. Numerosi autori patristici si medievali 
se bazează pe acest verset în afirmaţia că pornind de la 
cunoașterea lumii sensibile se poate ajunge la cunoașterea 
lui Dumnezeu. 

3 Isaia 45, 15. 

^ Cf. 1 Regi 9, 9. 

nestiutor. Aceste legi le-au primit nu altfel decât 
ca si cum însuți Tu, Împăratul împăraților, le-ai fi 
vorbit față către fatá,! crezând că-i aud nu pe ei, 
ci pe tine în ei. Feluritelor neamuri le-ai trimis felu- 
riti profeti și învățători, pe unii într-o vreme, pe alții, 
în alta. Dar starea pământească a omului face ca 
un obicei îndelungat, intrat în firea lui, să fie sus- 
tinut drept adevăr. Astfel se întâmplă nu puţine nein- 
telegeri, atunci când o anume obște pune credința 
ei înaintea alteia. 

Vino, așadar, în ajutor, căci numai Tu poti. Fiindcă 
această întrecere este de dragul tău, singurul pe 
care îl cinstesc în toate cele la care toti par să se 
închine. Căci nimeni nu dorește, în tot ceea ce pare 
că dorește, decât binele, care ești Tu; și nimeni, în 
orice rostire a cugetului, nu caută altceva decât ade- 
vărul, care esti Tu. Ce caută cel viu, dacă nu vietu- 
irea? Ce caută cel ce este, dacă nu ființa? Așadar, 
Tu, care ești dătătorul vieții și al ființei, ești Cel căutat 
în chip diferit în felurite rituri și ești numit cu felu- 
rite nume, căci așa cum ești rămâi tuturor necu- 
noscut și nespus. Tu, care ești tăria nesfârșită, nu 
ești ceva din cele pe care le-ai creat și făptura nu 
poate cuprinde cunoașterea infinitátii tale, căci finitul 
nu are măsură cu infinitul.2 Dar Tu, atotputernice 
Dumnezeule, care ești nevăzut oricărei minți, te poti 


! Cf. Exod 33, 11. 

2 Această afirmaţie a lui Aristotel (De caelo A 6 si A 7, 
274 a si 275 a), bine cunoscută in Evul Mediu, este folosită 
adesea de Cusanus, care-i dă însă nu numai înțeles mate- 
rnatic, ci si metafizic. Cf. Klibansky si Bascour, „Adnotati- 
ones“, p. 69. 

face văzut cui voiesti, într-un fel în care să poti fi 
înțeles. Așadar, nu te mai ascunde, Doamne; fii ingá- 
duitor, aratá-ti fata si se vor mântui toate neamu- 
rile, care nu vor mai putea părăsi izvorul vieții si 
bunătatea lui, chiar dacă putin l-au pregustat.? Căci 
nimeni nu se îndepărtează de tine, decât dacă nu 
te cunoaște. 

Dacă vei binevoi să faci astfel, vor înceta sabia 
și vitregia urii și toate relele; și vor cunoaște toți 
că nu este decât o singură religie în diversitatea ritu- 
rilor.* Poate că această deosebire de rituri nu se va 


! Cf. Psalm 79, 8. 

2 Cf. Pildele lui Solomon 10, 11 și leremia 17, 13. 

3 Non est nisi religio una in rituurn varietate: iată celebra 
formulă care sintetizează modelul cusan de armonizare a 
religiilor. Există, in Coran, un verset (5, 48) surprinzător de 
apropiat de concepţia cusană. „Noi am hotărât fiecăruia 
dintre voi o lege și un drum. Dacă Dumnezeu ar fi vrut, ar 
fi făcut din voi o singură adunare, însă El a vrut să vă pună 
la încercare prin darul ce vi l-a făcut. Intreceti-vä unii cu 
alţii în cele bune. Întoarcerea voastră, a tuturor, va fi la 
Dumnezeu, iar El vă va instiinta atunci de ce vă invrájbeati" 
(trad. George Grigore, Coranul, 2000, p. 101). J. E. Biechler 
(“A New Face Towards Islam...", p. 197) menţionează unul 
dintre textele prin care islamul era cunoscut europenilor, 
anume Lex sive doctrina Mahumeti. Sirul profetilor anteriori 
lui Muhammad, pe care islamul ii considerá participanti 
la pleroma profetică, e justificat acolo prin cuvintele: „legea 
sau credinta e una singură, dar riturile diferitilor [profeti] 
erau fără îndoială diferite“. Or, pe marginea exemplarului 
său, Cusanus a notat: fides una, ritus diversus, ceea ce e foarte 
aproape de expresia emblematică: religio una in rituurn varie- 
tate. „Uimitor in această formulă“, spune Biechler, „este acor- 
dul ei evident cu metafizica neoplatoniciană a participării: 
varietatea ființelor finite e o desfășurare (explicatio) a Unului 

putea înlătura sau nu este de folos să se înlăture, 
pentru ca deosebirea să sporească evlavia, de vreme 
ce fiecare ținut se străduiește cu mai multă grijă pen- 
tru slujbe mai plăcute tie, Împăratului; însă măcar, 
așa cum Tu ești unul singur, una să fie și religia 
și unul singur cultul de preamărire (latreia).! Fii, 
așadar, îngăduitor, Doamne, căci mânia ta este blân- 
dete, iar dreptatea, îndurare: iartă făpturii tale slabe. 
Astfel, noi, trimișii tăi, pe care ai binevoit să-i faci 
ocrotitorii poporului tău și pe care îi vezi aici, te rugăm 
cu umilință cu tot felul de rugăciuni, după puterea 
noastră.“ 


care e înfășurarea (cornplicatio) tuturor. Aici, însă, legătura 
cu islamul e cea care îi dă lui Cusanus cheia pentru propria 
filozofie a religiei și soluţia pentru asprele dileme ale luptei 
între religii“. 

! Latreia, de la sensul originar, în greacă, de „slujire“ si 
„serviciu divin“, a ajuns să fie folosit în literatura creștină 
(începând cu Sf. Augustin și Sf. leronim) cu sens tehnic, 
ca cinstire supremă cuvenită exclusiv lui Dumnezeu, în timp 
ce doulia (termen de fapt sinonim) a fost preferat pentru 
cinstirea îngerilor si a sfinţilor. 


II 


După această rugăciune a arhanghelului, pe 
când toti locuitorii cerului se închinau deopotrivă 
Marelui Împărat, Cel ce șade pe tron! a grăit că omul 
a fost lăsat în voia judecății sale, fiind creat vrednic 
ca, după judecata sa, să se facă pártas de El. Dar 
omul natural si pământesc? este ținut în nestiintä 
sub stăpânirea căpeteniei intunericului?, umblând 
după starea vieţii simțurilor, care nu vine decât din 
lumea căpeteniei întunericului, iar nu după omul 
lăuntric intelectual, a cărui viață vine de pe tärä- 
mul obársiei lui; spunea deci cá El, cu multă grijă 
și sárg, prin feluriti profeti care, spre deosebire de 
altii, erau vázátori, l-a chemat inapoi pe omul rátácit. 
Si, in sfârșit, fiindcă nici măcar profeții nu au putut-o 
învinge pe căpetenia nestiintei, l-a trimis pe Cuvântul 


! Marele Împărat care şade pe tron este Dumnezeu, cf. 
Apocalipsa 21, 5. 

2 Cf. 1 Corinteni 2, 14. 

3 Căpetenia întunericului este Satana, diavolul, cf. Efe- 
seni 6, 12 și Coloseni 1, 13. 

4 Cf. Romani 8, 22; Efeseni 3, 16. 

sáu, prin care a făcut și veacurile. Acesta a luat 
fire omenească, pentru ca, astfel, măcar pe omul 
ascultător să-l lumineze în judecata lui liberă, iar 
cl să vadă că trebuie să umble nu după omul din 
afară, ci după cel lăuntric, dacă speră să se întoarcă 
vreodată la dulceata vieții nemuritoare. Iar Cuvântul 
a îmbrăcat firea omului muritor și prin sângele său 
a dat mărturie pentru adevăr?, și anume că omul 
este în stare de viața cea veșnică, pentru a cărei 
dobândire viața naturală și a simțurilor trebuie soco- 
tită fără valoare; iar dorința cea din urmă a omului 
lăuntric să nu fie decât viața veșnică, adică adevă- 
rul, singurul care este de dorit și care, fiindcă este 
veșnic, hrănește în chip veșnic intelectul. Iar acest 
adevăr ce hrănește intelectul nu este decât Cuvântul 
însuși, în care toate sunt învăluite“ și prin care se 


! Evrei 1, 2. 

2 loan 5, 33. 

3 Complicantur. Pentru doctrina cusaná, cuplul de stări 
(și de procese) complementare complicatio-explicatio e capital. 
Toate entităţile universului își au adevărata identitate, 
deplină, în Unitatea divină. Acolo sunt ele ,infásurate" sau 
„invăluite“ ("complicate") în însăși sursa lor, acolo se află 
ele in stare de „nonalteritate“ fată de Principiu. Universul, 
pe partea lui, este o explicatio a posibilităţilor creatoare ale 
Principiului; este desfășurarea sau dezvăluirea în distincţie, 
„explicitarea“ intentiilor, intelesurilor, gândurilor creatoare 
divine. Însă, prin manifestarea lor, ele sunt „contractate“, 
comprimate sau restrânse, dat fiind însuși regimul limitativ 
al lumii, aspectul ei de alteritate față de Infinitul divin. Res- 
pirul Unităţii, constând din procesele complementare de expli- 
catio a Unului în creație si de cornplicatio a entităţilor lumii 
in Unul divin, se implineste in si prin Verb. Iatá una dintre 
marile teme care se impun in De docta ignorantia (1440) si 

dezvăluie! toate și care a luat fire omenească pen- 
tru ca nici un om, potrivit cu alegerea făcută, în firea 
sa omenească, de judecata liberă, să nu se îndoiască 
a putea dobândi, în acel om care este și Cuvântul, 
hrana nepieritoare a adevărului. Adăugă: 

„Și, devreme ce acestea s-au făcut, ce se mai putea 
face și nu s-a făcut?“ 


sunt valorificate apoi în celelalte scrieri cusane. Cuplul com- 
plementarelor complicatio-explicatio e preluat, se pare, de 
Cusanus de la Ramon Llull. Aflat deja implicit la Boethius, 
formulat de Scotus Eriugena, el a fost reluat de Școala din 
Chartres de Eckhart de asemenea (cf. Louis Dupre, „The Mys- 
tical Theology of Nicholas of Cusa's De visione dei‘, in Nicholas 
of Cusa on Christ and the Church. Essays in Memory of Chan- 
dler McCuskey Brooks for the American Cusanus Society, 
E. J. Brill, Leiden, New York, Kóln, 1996, p. 212 si Lawrence 
Bond, „Nicholas of Cusa from Constantinople to «Learned 
Ignorance»...", p. 159). 
! Explicantur. Vezi nota anterioará. 


III 


La această întrebare a Împăratului împăraților, 
CUvÂNTUL făcut trup!, având întâietate între toți locui- 
torii cerului?, a răspuns, în numele tuturor: 


„Părinte al indurárilor?, deși lucrările tale sunt 
desăvârșite și nu rămâne nimic de adăugat pentru 
implinirea lor, totuși - fiindcă de la început ai voit 
ca omul să rămână cu judecată liberă, iar, cum nimic 
nu rămâne statornic în lumea simțurilor, părerile 
și presupunerile^ se schimbă cu timpul, la fel si 
limbile si tâlcuirile — firea omenească are nevoie să 


! Este vorba de lisus Christos, cf. loan 1, 14. 

2 Cf. Coloseni 1, 18. 

3 Cf. 2 Corinteni 1, 3. 

^ Coniecturae. Mintea omenească nu poate atinge, într-un 
anumit moment, decât o cunoaștere finită si, ca atare, inadec- 
vată Infinitului divin. Ea nu poate face decât presupuneri, 
conjecturi asupra obiectelor universului (care, în deplinătatea 
lor, se află înfășurate în Unitatea divină) si cu atât mai mult 
asupra lui Dumnezeu. Conjecturile păstrează mereu o inadec- 
vare faţă de adevăr, desi nu sunt lipsite de consistență. „O 
presupunere (conjectura) este o asertiune pozitivă care, în 

fie des cercetată, pentru ca înșelăciunile care apar 
cel mai des despre Cuvântul tău să fie smulse din 
rădăcini și, astfel, adevărul să strălucească neincetat. 
Cum acesta este unul singur și nu poate să nu fie 
înțeles de orice minte liberă, toată diversitatea reli- 
giilor va fi adusă la o singură credință ortodoxä.“! 


I-a plăcut Împăratului. Și, chemându-i pe îngerii 
care stau în fruntea tuturor neamurilor și limbilor?, 
i-a poruncit fiecăruia să aducă înaintea Cuvântului 
făcut trup câte un om mai învățat. Și îndată s-au 
arătat înaintea Cuvântului bărbații cei mai de 
seamă ai acestei lumi, ca răpiți în extaz. Cuvântul 
lui Dumnezeu le-a vorbit acestora astfel: 


„A auzit Domnul, Împăratul cerului și al pămân- 
tului, suspinul celor uciși, legati în lanțuri și făcuți 


alteritatea ei fată de adevăr, asa cum e el în sine, participă 
totuși la el“ (De docta ignorantia I, 11). Cusanus afirmă o 
ierarhie a capacităţilor de cunoaștere care ordonează in 
trepte corpul (cunoasterea prin senzatii), imaginatia (cunoas- 
terea prin imagini), ratiunea (cunoasterea prin disjunctia 
conceptelor) si intelectul (cunoasterea prin conjunctia con- 
ceptelor) - cf. De visione Dei XXII. Numai intelectul e in stare 
sá depáseascá, la limità, tipul conjectural de cunoastere: 
lăsându-se atras de Infinit, el tinde „în mod de necuprins 
spre adevărul de necuprins“. Pentru distincţia între rațiune 
și intelect, precum și pentru treptele: cunoaștere rațională, 
intelectuală și, în sfârșit, divină: E. Cranz, Nicholas of Cusa 
and the Renaissance, Variorum, London, pp. 22-28; Eugene 
F. Rice Jr., „Nicholas of Cusa's Idea of Wisdom", in op. cit.; 
Louis Dupré, „Nature and Grace...", în op. cit., pp. 159-170. 

! Termenul este, evident, folosit nu în sens confesional, 
ci în cel etimologic, de ,dreaptá-credintà". 

2 Vezi nota 1 de la p. 41. 

robi!, care pátimesc din pricina diversităţii religiilor. 
Si fiindcă toti cei care săvârșesc prigoana sau o 
ingáduie nu sunt indemnati de altceva decát de cre- 
dinta că astfel pregătesc mântuirea si sunt bine-plá- 
cuti Creatoruluilor, s-a milostivit Domnul de poporul 
său si se plănuiește ca toată diversitatea religiilor 
să fie adusă, în bună înţelegere, prin încuviințarea 
tuturor oamenilor, la una singură, care să nu mai 
poată fi încălcată. Sarcina acestei slujiri v-o încre- 
dinteazä vouă, bărbaţi aleși, dändu-vä ca ajutoare 
de la curtea sa duhuri slujitoare? ingeresti care să 
vă ocrotească și să vă călăuzească, rânduind pentru 
aceasta Ierusalimul ca locul cel mai potrivit.“ 


! Cf. Ezechiel 26, 15; Psalm 101, 21; 78, 11; Galateni 
2, 4. 

? Evrei 1, 14. 

3 Ierusalimul apare ca centru al lumii mai întâi in Eze- 
chiel 5, 5, dar și la autori medievali, nu numai latini, ci și 
arabi. Cf. Klibansky si Bascour, op. cit., pp. 69-70. 


La acestea, cineva mai în vârstă decât ceilalți, 
GREC, pe cât părea, după ce se închină, răspunse: 


„Aducem laudă Dumnezeului nostru!, a cărui indu- 
rare este peste toate lucrările lui?, care singur poate 
aduce atâta diversitate de religii la o singură pace 
armonioasă, si a cărui poruncă, noi, făptura lui, nu 
putem să n-o ascultăm. Dar cerem să fim învățați 
în ce fel putem noi statornici această unire între 
religii. Căci orice neam care, până acum, și-a apărat 
credința chiar cu sângele anevoie va primi alta la 
îndemnul nostru.“ 

Răspunse CUvÂNTUL: „Veţi afla că nu altă credință, 
ci una și aceeași este presupusă pretutindeni. Căci 
voi, aflați acum de față, sunteți numiţi printre cei de 
aceeași limbă cu voi, intelepti sau măcar filozofi sau 
iubitori de înțelepciune.“ 

„Așa este“, spuse GRECUL. 


! Apocalipsa 19, 5. 
2 Cf. Efeseni 2, 10. 

„Dacă, așadar, toti iubiți înțelepciunea, nu presu- 
puneţi oare că există însăși Înţelepciunea?“ 


Strigará toti deodată că nimeni nu se îndoiește. 


Adăugă CUVANTUL: „Nu poate fi decât o singură 
Intelepciune. Căci dacă ar fi cu putință să fie mai 
multe intelepciuni, ar trebui ca ele să decurgă 
dintr-una singură, căci înaintea oricărei pluralitäti 
este unitatea“. 

GRECUL: „Nimeni dintre noi nu se îndoiește că 
există o singură Intelepciune, pe care toti o iubim 
și datorită căreia ne numim filozofi; părtași la ea 
sunt multi înţelepţi, dar Înţelepciunea însăși este 
simplă și dăinuie în sine nedespärtitä.“! 

CUVÂNTUL: „Așadar, vá invoiti cu toţii că este o 
singură Intelepciune, peste poate de simplă, a cărei 
putere este negrăită. Și, în desfășurarea tăriei ei, 
fiecare cunoaște că acea putere este nespusă și infi- 
nită. Când văzul se îndreaptă spre cele văzute și 
ia aminte că tot ceea ce vedem a răsărit din puterea 
Intelepciunii - la fel și auzul și celelalte care tin de 
simţuri —, el mărturisește că Înţelepciunea nevă- 
zută le întrece pe toate.“ 

GRECUL: „Nici noi, care ne-am îndeletnicit cu 
filozofia, nu iubim dulceata Intelepciunii decât pre- 
gustând-o prin uimirea în fața lucrurilor supuse 
simțurilor. Cine nu ar muri ca să dobândească o 
asemenea Intelepciune, din care izvorăsc toată 


! Concepţia potrivit căreia înțelepciunea oamenilor este 
o participare la Înţelepciunea divină este platonică. 

frumuseţea, toată dulceata vieții si tot ce ne putem 
dori? La facerea omului, iatá cát de mult se oglin- 
deste puterea Intelepciunii in mádulare, in rându- 
iala mádularelor, in revársarea vietii, in armonia 
organelor, in mișcare și, în sfârșit, in spiritul rational, 
care este în stare de meșteșuguri minunate și este 
ca o pecete a înțelepciunii; în spirit mai presus de 
toate se oglindește Înţelepciunea eternă ca într-o 
imagine apropiată, așa cum se oglindește adevărul 
într-o asemănare apropiată!! lar mai minunat decât 
toate este că reflectarea Intelepciunii, printr-o intoar- 
cere năvalnică a spiritului, se apropie din ce în ce 
mai mult de adevăr, până când însăși oglindirea vie, 
întâi umbră a imaginii, devine neincetat mai ade- 
vărată si mai potrivită cu adevărata Intelepciune; 
deși, la însăși Înţelepciunea absolută nu se poate 
ajunge niciodată decât prin ea însăși?; astfel, hrană 


! Tot pasajul trimite la crearea omului după chipul 
(imago) și asemănarea (sirnilitudo) lui Dumnezeu, cf. Geneza 
1, 26. 

2 Este evocat aici aspectul dinamic al imago Dei în ființa 
umană: o imagine care, prin efort intelectual contemplativ, 
devine din ce în ce mai vie, mai similară Intelepciunii înseși, 
fără a o putea totuși atinge vreodată decât prin faptul că, 
la capătul „alergării contemplative“, Înţelepciunea e cea care 
infásoará" spiritul uman în ea însăși. De visione Dei XXV: 
„Tu (Christos) mă atragi la tine dându-mi o pregustare a 
vieţii tale de slavă... Mă rápesti pentru ca să ajung mai presus 
de mine însumi... grăbesc spre capăt, aproape mi-am încheiat 
alergarea. Ajung să mă eliberez de ea și mă arunc, dincolo 
de suflare, către coroană. Atrage-mă Doamne - căci nimeni 
nu poate să ajungă la tine dacă nu e atras de tine - pentru 
ca, atras, să pot să mă eliberez... si să fiu unit cu tine...". 

intelectuală nesfârșită și nepieritoare este însăși 
Înţelepciunea veșnică, nesecatà.* 

CUVÂNTUL: ,Ajungeti drept la tema spre care ne 
indreptám. Căci voi toti, desi se spune că sunteți de 
diferite religii, presupuneti, în toată această diversi- 
tate, un singur lucru, pe care-l numiţi Intelepciune. 
Dar spuneţi, cuprinde oare singura Intelepciune tot 
ceea ce poate fi spus?“ 


Răspunse un ITALIAN: „Mai degrabă, Cuvântul nu 
este in afara înțelepciunii. Căci Cuvântul Celui preain- 
telept este in Intelepciune, iar în Cuvânt, Intelep- 
ciunea, si nimic nu este in afara ei. Cáci pe toate 
le cuprinde Înţelepciunea cea nesfársità.* 

CUVÂNTUL: „Dacă, așadar, cineva ar spune că toate 
cu Intelepciune s-au făcut!, iar altul că prin Cuvânt 
s-au făcut toate?, ar spune ei același lucru sau 
altceva?“ 

ITALIANUL: „Deși se arată altfel în rostire, este totuși 
același lucru în înțeles. Căci Cuvântul Creatorului, 
prin care a creat toate, nu poate fi decât Intelep- 
ciunea lui.“ 

CUVANTUL: „Deci ce credeți: Înţelepciunea este oare 
Dumnezeu sau făptură?“ 

ITALIANUL: „Fiindcă Dumnezeu Creatorul creează 
toate prin Intelepciune, El este, cu necesitate, Intelep- 
ciunea înțelepciunii create. Căci înainte de orice 


! Cf. Psalm 103, 24. 
2 Cf. Coloseni 1, 16. 

făptură este Înţelepciunea, prin care orice lucru creat 
este ceea ce este.“ 

CUvÂNTUL: „Astfel, Înţelepciunea este veșnică, fiind 
inainte de orice lucru care are un început și de orice 
lucru creat.“ 

ITALIANUL: „Nimeni nu poate tăgădui că ceea ce 
înțelegem drept fiind anterior oricărui lucru care 
are un început este veșnic.“ 

CUVÂNTUL: „Este deci începutul, principiul.“ 

ITALIANUL: „Așa este.“ 

CUVÂNTUL: „Deci cât se poate de simplu. Căci orice 
lucru compus are început și principiu; componen- 
tele nu pot veni după compus.“ 

ITALIANUL: „Limpede.“ 

CUVÂNTUL: „Așadar, Înţelepciunea este vesnicia.* 

ITALIANUL: „Nici nu poate fi altfel.“ 

CUVÂNTUL: „Or, nu este cu putință să fie mai multe 
vesnicii, căci înainte de orice diversitate este unitatea.“ 

ITALIANUL: „Nici aceasta nu o tăgăduiește nimeni.“ 

CUVÂNTUL: „Așadar, Înţelepciunea este Dumnezeu, 
unul, simplu, veșnic, începutul (principiul) a toate.“ 

ITALIANUL: „Așa trebuie să fie.“ 

CUVÂNTUL: „lată cum voi, filozofi din școli felurite, 
vă intelegeti în privința religiei singurului Dumnezeu 
pe care toti il presupuneti prin faptul cá vă recu- 
noasteti iubitori ai Intelepciunii.“ 


Aici, un ARAB continuă, răspunzând: „Nu se poate 
spune nimic mai clar și mai adevărat.“ 

CUvÂNTUL: „Dat fiind că si voi märturisiti Intelepciu- 
nea absolută, prin faptul că sunteți iubitori de inte- 
lepciune, socotiți oare că oamenii iscusiti cu mintea 
pot să nu iubească Înţelepciunea?“ 

ARABUL: „Socot că este foarte adevărat că toti oa- 
menii, prin natura lor, doresc Înţelepciunea, dat fiind 
că Înţelepciunea este viaţa intelectului; el nu poate 
trăi cu altă hrană decât adevărul și cuvântul vieții 
sau pâinea lui intelectuală, care este Înţelepciunea. 
Așa cum tot ce există dorește acel lucru fără de care 
nu poate exista, tot astfel viața intelectuală dorește 
Înţelepciunea.“ 

CUVÂNIUL: „Așadar, toți oamenii mărturisesc împre- 
ună cu voi că există o singură Intelepciune absolută, 
pe care o iau drept premisă și care este Dumnezeu 
Unul.“ 

ARABUL: „Așa este și nici un om chibzuit nu-și 
poate închipui altceva.“ 

CUVÂNTUL: „Așadar, pentru cei iscusiti cu mintea, 
una este religia și unul este cultul, aceleași presupuse 
în toată diversitatea riturilor.“ 

ARABUL: „Tu ești Înţelepciunea, căci ești Cuvântul 
lui Dumnezeu. Întreb însă în ce fel cei care se închi- 
nă mai multor zei se înțeleg cu filozofii în privința 
unui singur Dumnezeu? Aflăm că nicicând filozofii 
nu au crezut că este cu putință să fie mai multi zei, 
fără ca între ei să fie unul mai presus, care să le 
stea înainte. Acesta singur este începutul, de la care 
ceilalți au tot ce au, și anume într-un mod mult mai 
înalt decât este unitatea fată de numere."! 

CUVÂNTUL: „Toţi cei care vreodată s-au închinat 
mai multor zei au presupus că este o dumnezeire. 
Căci pe aceasta o adoră in toti zeii, socotiți a fi părtași 
la ea. Așa cum, dacă albul nu există, nu există lucruri 
albe?, tot astfel, dacă dumnezeirea nu există, nu există 
zei. Așadar, cultul zeilor mărturisește dumnezeirea. 
Iar cine spune că sunt mai multi zei spune că mai 
înainte este unul, principiu al tuturor; la fel, și cine 
afirmă că sunt mai multi sfinți incuviinteazá că este 
un Sfânt al sfinților, toti ceilalți fiind sfinți ca pártasi 
la el. Niciodatá vreun neam n-a fost atát de márginit 
incát sá creadá in mai multi zei, fiecare dintre acestia 
fiind socotit cauzá primá, inceputul sau creatorul 
universului.“ 


! Potrivit lui Cusanus, numărul nu poate exista fără 
unitate (cf. De docta ignorantia, I, V). Cf. J. Hopkins, Nicholas 
of Cusa's De Pace Fidei and Cribratio Alkorani: Translation 
and Analysis, Minneapolis, 19942, p. 673, n. 26. 

2 Cf. Aristotel, Categoriile, VIII, 9 a. 

ARABUL: „Așa spun și eu. Căci este o contradicție 
în sine faptul că ar fi mai multe principii prime. Cum 
principiul nu poate avea altceva drept principiu - 
pentru că și-ar da naștere sieși și ar exista înainte 
să existe, ceea ce rațiunea respinge —, principiul este 
veșnic. Și nu este cu putință ca mai multe lucruri 
să fie veșnice, căci înainte de orice diversitate este 
unitatea. Astfel, va fi, în mod necesar, un singur prin- 
cipiu, cauză a universului. De aceea, n-am găsit până 
acum vreun neam care să se abată, în această pri- 
vintä, de la calea adevărului.“ 

CUVÂNTUL: „Dacă, așadar, toti cei care cinstesc mai 
multi zei ar lua aminte la ceea ce presupun astfel, 
adică la Dumnezeire, care este cauza a toate, și 
dacă, după cum cere rațiunea însăși, ar primi deschis 
Dumnezeirea în propria lor religie, așa cum implicit 
i se închină deja prin toti cei pe care îi numesc zei, 
neintelegerea ar fi înlăturată.“ 

ARABUL: „Poate că acest lucru n-ar fi greu, dar înlă- 
turarea închinării la zei va fi anevoioasă. Poporul 
ia drept sigur ajutorul primit prin cult și, de aceea, 
pentru mântuirea lui, se pleacă acestor zeități.“ 

CUVÂNTUL: „Dacă poporul ar fi înștiințat despre 
mântuire - în felul deja amintit -, mai degrabă ar 
căuta mântuirea în Cel ce a dat ființa si este El 
însuși Mântuitor și mântuire nesfârșită decât în cei 
care n-au de la sine nimic, dacă nu li se dăruiește 
de Mântuitorul însuși. Dar dacă poporul ar alerga 
la zei pe care părerea comună îi socotește sfinți 
fiindcă au trăit în chip dumnezeiesc, ca la mijlo- 
citori recunoscuți în vreo neputinţă sau nevoie, fie 

aducându-le cult de doulia!, fie pomenindu-i cu 
evlavie ca pe prieteni ai lui Dumnezeu și a căror 
viață este de urmat, câtă vreme îi aduce numai lui 
Dumnezeu tot cultul de latreia, nu ar contrazice 
unica religie, iar, în acest fel, poporul s-ar liniști 
lesne.“ 


! Vezi nota 1 de la p. 45. 


VII 


Aici, un INDIAN întrebă: „Cum rămâne atunci cu 
statuile și chipurile?“ 

CUvÂNTUL: „Chipurile care duc la cunoașterea 
celor îngăduite în adevăratul cult al lui Dumnezeu 
Unul nu sunt osândite. Dar când abat de la cultul 
de latreia cuvenit lui Dumnezeu Unul, ca și cum în 
pietrele înseși ar fi ceva din Dumnezeire și ea ar fi 
legată de statuie, atunci, fiindcă amăgesc și îndepăr- 
tează de la adevăr, pe drept ele trebuie sfărâmate.“ 

INDIANUL: „Este greu de îndepărtat poporul de la 
vechea idolatrie, din pricina prezicerilor care se fac 
prin idoli.“ 

CUVÂNTUL: „De cele mai multe ori, aceste preziceri 
sunt náscocite de preoți, care spun că zeitatea ar 
fi răspuns astfel. Când se pune o întrebare, ei plăs- 
muiesc, fie printr-un anumit meșteșug pe care l-au 
impus ca prin hotărâre cerească, fie trăgând la sorți, 
un răspuns pe care-l atribuie zeitátii, ca si cum cerul, 
Apollo sau Soarele le-ar porunci să prezică. De aceea 
se întâmplă ca răspunsul să fie, de cele mai multe 
ori, sau ambiguu, ca să nu fie dovedit clar drept 

minciună, sau cu totul greșit; iar dacă vreodată este 
adevărat, din întâmplare este adevărat. Când preotul 
este bun prezicător, ghicește mai bine, iar răspun- 
surile sunt mai potrivite.“ 

INDIANUL: „Se stie că, adesea, un anumit spirit legat 
de o statuie face preziceri nemijlocit.“ 

CUVÂNTUL: „Nu duhul unui om, al lui Apollo, al 
lui Esculap sau al altuia, cinstit ca zeu, ci un spirit 
rău, de la început dușman al mântuirii omului, s-a 
prefăcut, inseländ credința omului — câteodată, dar 
arar - că este legat de o statuie și silit să facă prezi- 
ceri, ca astfel să amăgească; dar când înșelătoria a 
fost descoperită, ea a încetat. De aceea, astăzi au gură 
și nu grăiesc.! După ce, din experienţă, in multe tinu- 
turi s-a descoperit această inselátorie a Ispititorului, 
idolatria a fost osánditá aproape pretutindeni de 
oamenii intelepti. Si nu va fi greu ca si in Rásárit, 
prin chemarea lui Dumnezeu Unul, sá se descopere 
inselátoria idolatriei, pentru ca astfel [si neamurile 
de aici] sá le urmeze pe celelalte popoare ale lumii." 

INDIANUL: ,Prin descoperirea inselátoriilor vádite 
si, de asemenea, pentru cá romanii cei mult chibzu- 
iti, ca si grecii si arabii au sfărâmat idolii, trebuie 
sá nádájduim cá si indienii idolatri vor face intru 
totul la fel; mai ales fiindcă sunt intelepti si nu se 
indoiesc de nevoia unei religii in cultul lui Dumnezeu 
Unul; chiar dacă, împreună cu Acesta, i-ar cinsti 
în felul lor pe idoli tocmai din pricina lui Dumnezeu 
Unul, totul s-ar încheia astfel în mod pașnic. Dar 
în privința lui Dumnezeu întreit, va fi foarte greu 


! Psalmii 113, 13 si 134, 16. 

să se ajungă pretutindeni la înțelegere; li se va părea 
tuturor cá Treimea nu poate fi concepută fără [nu- 
mărul] trei. Or, dacă în Divinitate este treime, va fi 
și pluralitate in Dumnezeire. Iar mai înainte s-a 
spus și, într-adevăr, trebuie să fie așa, că nu este 
decât o singură Dumnezeire absolută. Așadar, nu 
este pluralitate în Dumnezeirea absolută, ci în cei 
părtași la ea, care nu sunt Dumnezeu în mod absolut, 
ci zei prin participare.“ 

CUVÂNTUL: „Dumnezeu, în calitate de Creator, este 
întreit și unul; ca infinit, nu este nici întreit, nici 
unul, nici nimic din cele ce pot fi spuse. Căci numele 
care se atribuie lui Dumnezeu sunt luate de la făp- 
turi, El fiind în sine de nespus si mai presus de tot 
ceea ce se poate numi ori spune. Cei care i se închină 
lui Dumnezeu trebuie să-l preamărească drept prin- 
cipiu al universului; iar în univers, care este unul, 
se află o mulțime de părți, inegalitate și despărțire — 
căci mulțimea stelelor, a arborilor, a oamenilor, a 
pietrelor se arată simțurilor -, dar principiul întregii 
mulțimi este unitatea; de aceea, Unitatea veșnică este 
principiul mulțimii. În univers, care este unul, găsim 
inegalitate a părților, căci nici una nu se aseamănă 
cu alta; dar inegalitatea decurge [prin deficiență] din 
egalitatea Unităţii; așadar, înaintea oricărei inega- 
litáti este Egalitatea veșnică. Aflăm în univers, care 
este unul, deosebire sau separare a părților; dar îna- 
intea oricărei deosebiri este legătura Unităţii și Egali- 
tátii, iar din această Legătură de unire decurge [prin 
deficiență] separarea sau deosebirea; Legătura este 
deci veșnică. Însă nu pot fi mai multe lucruri veșnice. 
De aceea, într-o singură veșnicie se află Unitatea, 

Egalitatea Unității și Unirea sau Legătura dintre 
Unitate și Egalitate.! Astfel, principiul absolut simplu 
al universului este cel unu-intreit. Căci într-un prin- 
cipiu trebuie să fie cuprins? tot ceea ce îl are drept 
principiu; iar orice are principiu este prin definiție 
cuprins în principiul său si, în unitatea esenței lui, 
se află o asemenea distincție întreită. 

De aceea, și principiul absolut simplu a toate 
va fi întreit și unul.“ 


! Cele trei denumiri „matematice“ pentru persoanele 
Sfintei Treimi (Unitate, Egalitate și Legătura dintre ele) au 
fost preluate de la Sf. Augustin (De doctrina christiana, I, 5) 
de școala teologică din Chartres, inspirându-l apoi pe Cusa- 
nus, care le folosește adesea în scrierile sale (Cf. Klibansky 
si Bascour, op. cit., p. 74). Treimea este, în creștinism, un mis- 
ter de credință bazat numai pe Revelatie și inaccesibil rati- 
unii; totuși, este posibilă descoperirea unor „urme“ ale Fiintei 
trinitare a lui Dumnezeu în lucrarea creației, în univers. 

2 Complicari debet (trebuie să fie „infäsurat“): vezi nota 3 
de la p. 47. 


VIII 


Un CALDEEAN: „Chiar dacă inteleptii ar putea inte- 
lege întru câtva aceste lucruri, ele depășesc poporul 
de rând. Căci, după câte îmi dau seama, nu este 
adevărat că sunt trei dumnezei, ci unul singur, care 
este unu și întreit. Vrei oare să spui că acest Unu 
este, ca putere, intreit?"! 

CUVÂNTUL: „Dumnezeu este puterea absolută a 
tuturor puterilor pentru că este atotputernic. De 


! Conceptul de Sfânta Treime exprimă faptul cá in Dum- 
nezeu sunt trei Persoane (Ipostasuri): Tatăl, Fiul și Sfântul 
Duh. Cele trei Persoane nu sunt trei dumnezei, ci un singur 
Dumnezeu, fiecare dintre ele fiind identică cu plinătatea 
naturii dumnezeiesti unice si nedespártite. Persoanele sunt 
egale ca demnitate, dar se deosebesc prin relatii ce tin de 
originea lor: Tatăl este izvorul primar si dă naștere; Fiul este 
născut (din Tatăl); Duhul Sfânt purcede (de la Tatăl, potrivit 
doctrinei răsăritene, de la Tatăl și de la Fiul, potrivit celei 
apusene, așadar și cusane). Deși distincte, persoanele sunt 
însă nedespártite în substanță și în acțiunea lor; în această 
unică acțiune dumnezeiască, fiecare dintre Persoane este 
însă prezentă potrivit modului ei propriu de a fi în Sfânta 
Treime. 

aceea, cum nu este decât o singură putere absolută, 
care este esența dumnezeiască, a spune că această 
putere este întreită nu înseamnă altceva decât a 
afirma că Dumnezeu este întreit. Dar să nu întelegi 
puterea (virtus) ca si cum se deosebește de reali- 
tate (realitas), căci, în Dumnezeu, puterea este însăși 
realitatea; la fel si potenta (potentia) absolută, care 
este si putere. Nimánui nu i s-ar párea absurd dacá 
s-ar spune cá atotputernicia dumnezeiascá (adicá 
Dumnezeu) are in ea însăși Unitatea (care este enti- 
tate), Egalitatea si Legátura dintre ele, pentru cá, 
astfel, potenta Unităţii unește sau dă esenţă la tot 
ceea ce are ființă (căci într-atât există un lucru, pe 
cât este unu; unu și ființa sunt același lucru!); iar 
potenta Egalităţii conferă egalitatea tuturor celor 
ce există, adică le formează (căci, pentru un lucru, 
a nu fi nici mai mult, nici mai puțin decât ceea ce 
este înseamnă egalitate; dacă ar fi mai mult sau mai 
puțin, n-ar fi; așadar, fără egalitate nu poate exista); 
iar potenta Legăturii unește sau îmbină. 

De aceea, prin puterea Unităţii, Atotputernicia 
cheamă din neființă, pentru ca ceea ce nu era să 
devină in stare de a fi; iar prin puterea Egalităţii, 
pläsmuieste.? Prin puterea Legăturii unește, așa cum, 
în esenţa iubirii, vezi cum iubirea îi unește pe cel 
ce iubește și pe cel iubit. Așadar, când Atotputer- 
nicia cheamă un om din neființă, mai întâi se ivește, 
la rând, unitatea, apoi egalitatea și, de aici, legătura 


! Cf. Aristotel, Metafizica A 2, 1003 b 23. 
2 Prin puterea Egalităţii se dă formă realitátilor cărora, 
prin puterea Unităţii, li s-a dat ființă. 

dintre acestea două. Căci nimic nu poate fi decât 
dacă este unu; de aici întâietatea unității. Fiindcă 
omul este chemat din neființă, unitatea omului se 
naște prima la rând, apoi egalitatea unității sau enti- 
tátii lui (căci egalitatea este explicitarea formei în 
unitate și datorită ei cea din urmă poartă numele 
de unitate a omului, iar nu a unui leu sau a unui 
alt lucru; or, egalitatea nu se poate ivi decât din uni- 
tate, căci nu alteritatea produce egalitate, ci uni- 
tatea sau identitatea); apoi, din unitate și egalitate 
purcede iubirea sau legătura. Unitatea nu poate fi 
separată de egalitate și nici egalitatea de unitate. 
Prin urmare, legătura sau iubirea este de așa natură 
încât, dacă avem unitate, avem egalitate, iar având 
unitate și egalitate, avem și iubire sau legătură. 
Prin urmare, de vreme ce nu există egalitate decât 
dacă este egalitate a unității si nu există legătură 
decât dacă este legătură a unității și egalității - asa 
încât legătura este în unitate și egalitate, egalitatea, 
în unitate, unitatea, în egalitate, iar unitatea și egali- 
tatea, în legătură -, atunci este limpede că în Treime 
nu avem distincţie de esență. Căci, într-adevăr, lucru- 
rile care se deosebesc prin esență sunt astfel încât 
unul dintre ele poate să fie dacă celălalt nu există. 
Or, Treimea este de așa fel încât, având unitate, avem 
egalitate a unității și invers; de asemenea, având uni- 
tate și egalitate, avem legătură și invers; vedem de 
aici că nu prin esenţă, ci prin relație diferă unitatea, 
egalitatea și legătura. Distincția numerică tine însă 
de esență. Binarul diferă de ternar ca esență; dacă 
ceva este binar nu poate fi și ternar, iar din a fi 
binar nu rezultă a fi ternar. lată de ce Treimea, în 

Dumnezeu, nu este compusă, plurală sau numerică, 
ci este unitate absolut simplă. Așadar, cei care cred 
că Dumnezeu este unu, nu vor tăgădui că este întreit 
atunci când vor înțelege cá Treimea nu se deose- 
bește de Unitatea absolut simplă, ci este chiar această 
Unitate, astfel încât, dacă n-ar fi Treime în Unitate, 
n-ar exista însuși principiul atotputernic pentru a 
crea universul și fiecare lucru în parte. 

Puterea, cu cât este mai unită, cu atât este mai 
tare; cu cât este mai unită, cu atât este mai simplă. 
Așadar, cu cât mai puternică sau mai tare, cu atât 
mai simplă. De aceea, cum esența dumnezeiască 
este atotputernică, ea este absolut simplă si întreită. 
Căci fără Treime, ea nu ar mai fi principiul absolut 
simplu, cel mai tare și atotputernic.“ 

CALDEEANUL: „Socot că nimeni nu poate înțelege 
altfel. Dar în privința faptului că Dumnezeu are un 
Fiu, pártas la dumnezeire, nu se învoiesc arabii si 
multi alții împreună cu ei.“ 

CUVÂNTUL: „Unii numesc Unitatea - Tată, Egali- 
tatea - Fiu, iar Legătura - Duh Sfânt, căci acești ter- 
meni, deși nu sunt proprii, exprimă totuși cum se 
cuvine Treimea. Căci de la Tatăl este Fiul, iar din uni- 
tatea și egalitatea Fiului este iubirea sau Duhul. Natura 
Tatălui trece, într-o anume egalitate, în Fiul. De aceea, 
Iubirea și Legătura se nasc din Unitate și Egalitate. 
Iar dacă s-ar putea găsi termeni mai simpli, ei ar fi și 
mai potriviti, cum sunt unitate, «iditate»! și iden- 
titate. Acești termeni par să expliciteze? mai bine 


! „Faptul de a fi acesta“; termen creat după modelul lui 
„identitate“. 
2 Explicare. Vezi nota 3 de la p. 47. 

prearodnica simplitate a esenței. Și ia aminte că în 
esența rațională a sufletului se află o anume rodnicie, 
anume mintea, înțelepciunea și iubirea sau voința - 
căci mintea scoate din sine la iveală intelectul sau 
înțelepciunea, din care decurge voința sau iubirea. 
Iar această treime în unitatea esenței sufletului este 
rodnicia lui, cu care este înzestrat prin asemănare 
cu prearodnica Treime necreată: astfel încât orice 
lucru creat poartă chipul Puterii creatoare și posedă, 
în felul său, rodnicia printr-o asemănare, mai apro- 
piată sau mai îndepărtată, cu Treimea prearodnică, 
creatoare a toate. Astfel încât făptura nu numai că 
are ființă de la Fiinţa dumnezeiască, ci are fiintá- 
rodnică, în felul ei întreită, de la Fiinţa prearodnică 
întreită și una, fără de care nici lumea nu poate să 
existe, nici făptura nu poate să fie în felul cel mai 
bun în care poate fi.“ 


La acestea, un IUDEU răspunse: „Foarte bine a fost 
lămurită preabinecuvântata Treime, ce nu poate fi 
tăgăduită. Căci un profet, dezvăluindu-ne-o în puţine 
cuvinte, spunea că Dumnezeu punea întrebarea: 
cum poate fi sterp El, care le-a dat altora rodnicia 
nașterii? Și deși iudeii resping Treimea pentru că 
o socotesc pluralitate, totuși, dacă ar înțelege că este 
preasimpla rodnicie, ar incuviinta-o bucuroși.“! 

CUVÂNTUL: „Și arabii si toti inteleptii vor înțelege 
lesne, din cele de mai sus, cá a tágádui Treimea 
înseamnă a tágádui rodnicia dumnezeiască si puterea 
creatoare; că încuviințarea Treimii înseamnă tăgă- 
duirea pluralitátii zeilor. Rodnicia însăși, care este 
și Treime, înlătură nevoia existenței mai multor zei 
care să lucreze laolaltă pentru crearea tuturor lucru- 
rilor, dat fiind că o singură rodnicie nesfârșită este 
de ajuns să creeze tot ceea ce se poate crea. Arabii 
vor putea pricepe mult mai bine adevărul în acest 
fel decât în felul cum îl spun ei, anume că Dumnezeu 


! Cf. Isaia 66, 9. 

are esență și suflet, adăugând că Dumnezeu are 
cuvânt și duh.! Dacă se spune că Dumnezeu are 
suflet, acest suflet nu poate fi înțeles decât ca Ratiu- 
nea sau Cuvântul-Dumnezeu; Rațiunea nu este alt- 
ceva decât Cuvântul. Iar atunci ce este Duhul Sfânt 
al lui Dumnezeu, dacă nu Iubirea-Dumnezeu? Căci, 
despre Dumnezeu cel preasimplu nu se dovedește 
nimic adevărat care să nu fie El însuși. Dacă este 
adevărat că Dumnezeu are Cuvânt, adevărat este 
că acest Cuvânt este Dumnezeu; dacă este adevărat 
că Dumnezeu are Duh, adevărat este că Duhul este 
Dumnezeu. Dar «a avea» se referă în mod impropriu 
la Dumnezeu, căci El este totul: astfel încât «a avea», 
în Dumnezeu, înseamnă «a fi». Așa încât arabul nu 
tăgăduiește că Dumnezeu este Minte și cá din ea 
ia naștere Cuvântul sau Înţelepciunea și că de la 
acestea două purcede Duhul sau lubirea. Aceasta 
este Treimea lămurită mai sus si presupusă de arabi, 
desi cei mai multi dintre ei nu-și dau seama cá mártu- 
risesc Treimea. Voi, iudeii, aflați si la profeții vostri 
că cerurile s-au făcut prin Cuvântul lui Dumnezeu 
și cu Duhul lui.? 

Dar desigur că în felul în care arabii și iudeii tăgă- 
duiesc Treimea, ea trebuie tăgăduită de toti; însă 
felul în care adevărul despre Treime este explicat mai 
sus trebuie neapărat îmbrățișat de toți.“ 


! Cf. Coran 2, 253. 
? Cf. Psalm 32, 6. 


La acestea, un Scirr spuse: „Nu poate fi nici o pie- 
dică pentru adorarea preasimplei Treimi, pe care chiar 
în vremea de astăzi o adoră toti cei care îi cinstesc 
pe zei. Inteleptii spun că Dumnezeu Creatorul este 
de ambele sexe si că este iubire, voind astfel să 
explice, așa cum pot, prearodnica Treime a Creato- 
rului Alţii afirmă că Dumnezeu cel preainalt face 
să răsară din El însuși intelectul sau rațiunea, inte- 
lect pe care ei îl numesc Dumnezeu din Dumnezeu, 
iar pe Cel preainalt îl numesc Dumnezeu Creator, 
căci orice lucru creat are o cauză si o rațiune de a 
fi ceea ce este, și nu altceva. Așadar, rațiunea infinită 
a tuturor lucrurilor este Dumnezeu. lar rațiunea, care 
este logos sau cuvânt, izvorăște de la cel ce rostește, 
așa încât, atunci când Atotputernicul rostește Cuvân- 
tul, s-au și făcut în realitate cele cuprinse în Cuvânt; 
dacă atotputernicia spune să fie lumină, atunci 
lumina cuprinsă în Cuvânt există ca atare în act. 
Acest Cuvânt al lui Dumnezeu este intelectual, astfel 


1 Geneza 1, 3. 

încât așa cum un lucru este conceput în intelect 
să fie, tot așa există el în realitate. Mai spun ei că, 
în al treilea rând, purcede duhul unirii, care le leagă 
pe toate cu Unul, ca să fie o unire asemenea unității 
universului. Căci au presupus un suflet al lumii! sau 
un duh ce unește toate, prin care orice făptură par- 
ticipă la această rânduială, ca să fie parte a uni- 
versului. Trebuie deci ca acest duh, la început?, să 
fie însuși Începutul. Or, iubirea unește. De aceea, 
iubirea, care este Dumnezeu, sau dragostea poate 
fi numele acestui duh, a cărui putere este răspân- 
dită în univers, astfel încât legătura prin care părțile 
se leagă de Unul sau de întreg, fără de care n-ar 
exista nici o desăvârșire, îl are pe Dumnezeu ca prin- 
cipiu al ei. Așadar, se vede limpede că toti intelep- 
tii au înțeles ceva din Treimea-in-Unitate. De aceea, 
când vor fi auzit această lămurire pe care am auzit-o 
noi, se vor bucura și vor aduce laudă.“ 

Ráspunse un Gar: „Am auzit că uneori printre 
învățați a fost vânturată această temă: vesnicia ori 
este nenăscută, ori născută, ori nici nenăscută, nici 
născută. Socotesc că [veșnicie] nenăscută poate fi 
numit, pe drept, Tatăl Atotputernicul, [vesnicie] năs- 
cută - Cuvântul sau Fiul, [veșnicie] nici născută si 
nici nenáscutá - Iubirea sau Duhul Sfânt, căci acesta 
purcede de la amândoi și nu este nici nenăscut, căci 
nu este Tatăl, nici născut, căci nu este Fiul, ci pur- 
cede de la amândoi. Așadar, una este veșnicia, totodată 
întreită și preasimplă; o singură Dumnezeire întreită, 


! Cf. Platon, Timaios, 34 c si urm. 
2 Aluzie la Geneza 1, 1. 

o singură esenţă întreită, o singură viată întreită, 
o singură potentä întreită, o singură putere întreită. 
În această privință am înaintat acum în învățătură, 
încât cele ce erau întunecate mi se arată mai lim- 
pede decât lumina. Dar pentru că în lume rămâne 
cea rnai mare nepotrivire, unii afirmând despre Cuvânt 
că s-a făcut trup! pentru răscumpărarea tuturor, 
iar alții gândind altfel, trebuie să mai fim învățați 
în ce fel să ajungem la întelegere în această pro- 
blemă grea.“ 

CUVÂNTUL: „Sarcina de a lămuri această parte a 
primit-o Apostolul Petru. Ascultati-] dar pe el; vă 
va învăţa îndeajuns despre toate cele ascunse vouă.“ 


Și, arătându-se Petru în mijlocul lor, începu astfel: 


! Învățătura creștină despre intrupare afirmă cá a doua 
Persoană a Sfintei Treimi s-a făcut om pentru mântuirea 
oamenilor. lisus Christos este, în același timp și în mod inse- 
parabil, Dumnezeu adevărat și om adevărat (are două naturi, 
neamestecate, însă unite în Persoana Fiului). Fiul lui Dum- 
nezeu, născut mai înainte de toti vecii si de o ființă cu Tatăl, 
s-a făcut om adevărat, fără a înceta să fie Dumnezeu. 


PETRU: „Toate deosebirile de credinţă privitoare 
la Cuvântul întrupat se pare că pot fi reduse la aceste 
variante: în primul rând, unii spun despre Cuvân- 
tul lui Dumnezeu că nu este Dumnezeu; această 
parte a fost lămurită îndeajuns mai înainte, căci 
Cuvântul lui Dumnezeu nu poate fi decât Dumne- 
zeu. Acest Cuvânt este rațiunea; iar logos, în greacă, 
înseamnă verbum, cuvânt, care este rațiune. Faptul 
că Dumnezeu, Creatorul tuturor sufletelor și spi- 
ritelor rationale, are rațiune este neîndoielnic. Iar 
această rațiune a lui Dumnezeu nu este decât Dum- 
nezeu, după cum s-a arătat mai înainte; căci, în 
Dumnezeu, «a avea» coincide cu «a fi». Cel de la care 
sunt toate cuprinde in sine toate si este toate în toti, 
căci este plăsmuitorul tuturor, deci forma formelor.! 
Iar forma formelor cuprinde? în ea însăși toate for- 
mele ce se pot forma. Așadar, Cuvântul sau rati- 
unea, cauză infinită și măsura a toate? câte pot să 


! Cf. Origen, Contra Celsum VI, 64. 
2 În original «cornplicab»: vezi nota 3 de la p. 47. 
3 Cf. Platon, Legile IV, 716 c. 

fie, este Dumnezeu. De aceea, cei care incuviinteazá 
întruparea Cuvântului lui Dumnezeu sau faptul că 
acesta s-a făcut om trebuie să mărturisească si cá 
acest om, pe care-l numesc Cuvânt al lui Dumnezeu, 
este și el Dumnezeu.“ 

Aici, un PERSAN grăi spunând: „Petre, Cuvântul 
lui Dumnezeu este Dumnezeu. Cum poate Dum- 
nezeu, care este neschimbător, să se facă nu Dumne- 
zeu, ci om, iar Creatorul - făptură? Căci acest lucru 
il tăgăduim aproape toti, afară de câțiva din Europa. 
Și chiar dacă sunt printre noi unii care se numesc 
crestini!, ei se invoiesc cu noi în privința neputinței 
acestui lucru, si anume ca infinitul sá fie finit, iar 
vesnicul - vremelnic." 

PETRU: „Acest lucru, si anume cá vesnicul ar fi 
vremelnic, il tágáduiesc si eu impreuná cu voi. Dar, 
dat fiind cá voi toti, care tineti legea arabilor, spuneti 
cá Christos este Cuvántul lui Dumnezeu? - si drept 
spuneţi -, trebuie să-l märturisiti si ca Dumnezeu.“ 


! Este vorba de crestinii nestorieni, care nu recunosc 
titlul de „Născătoare de Dumnezeu“ dat de Conciliul de la 
Efes (431) Fecioarei Maria. Nestorius refuza acest termen 
vrând să evite riscul de a considera că Dumnezeu ar putea 
avea un nou început; de aceea a fost acuzat că ar vedea în 
Christos două persoane: o persoană umană unită cu Per- 
soana divină a Fiului lui Dumnezeu. Nestorius afirmă despre 
Christos că este o singură înfățișare (prosopon) cu două naturi 
(physeis). La polul opus, monofizitii vedeau in Christos o singură 
persoană (hypostasis) si o singură natură (physis), consi- 
derând că natura umană încetează să existe în Christos, 
fiind asumată de Persoana divină. Poziţia de mijloc este cea 
a Conciliului de la Chalcedon (451): o singură hypostasis și 
două naturi (physeis). 

2 Cf. Coran 4, 171. 

PERSANUL: „Îl mărturisim drept Cuvânt și Duh al 
lui Dumnezeu, întrucât, printre toti cei care sunt sau 
au fost, nimeni n-a avut acea înălțime a Cuvântului 
și a Duhului lui Dumnezeu; totuși, nu ne învoim, 
din această pricină, că ar fi Dumnezeu, care nu are 
nici un pärtas.! Așadar, spre a nu ajunge la mai 
mulți zei, tăgăduim că este Dumnezeu acela pe care-l 
márturisim drept cel mai aproape de Dumnezeu.“ 

PETRU: „Credeţi în firea omenească a lui Christos?" 

PERSANUL: „Credem si mărturisim că, în E], firea 
omenească a fost si a rămas adevărată.“ 

PETRU: „Prea bine. Această fire (natură), fiind ome- 
nească, nu era dumnezeiască. Și astfel, prin tot ceea 
ce ati văzut în Christos potrivit acestei firi omenești, 
datorită căreia era asemenea altor oameni, nu ati 
cunoscut pe Christos ca Dumnezeu, ci ca om.“ 

PERSANUL: „Așa este.“ 

PETRU: „În această privință, nimeni nu are altă 
părere. Căci natura omenească a fost în Christos 
cât se poate de desăvârșită; prin ea a fost om ade- 
vărat și muritor ca ceilalți oameni; iar potrivit aces- 
tei naturi, n-a fost Cuvânt al lui Dumnezeu. Deci să-mi 
spui: când márturisiti că este Cuvântul lui Dum- 
nezeu, ce intelegeti prin aceasta?“ 

PERSANUL: „Că nu a dobândit natura, ci harul, acel 
har preainalt, anume că Dumnezeu a pus în Christos 
Cuvântul său.“ 

PETRU: „Nu a așezat El oare, deopotrivă Cuvântul 
în alti profeti? Căci toti au grăit cuvântul lui Dumnezeu 
și erau vestitori ai cuvântului lui Dumnezeu.“ 


! Cf. Coran 5, 19; 76; 116. 

PERSANUL: „Așa este. Dar dintre toti profeţii, cel 
mai mare este Christos;! de aceea i se cuvine mai 
mult decât altor profeti să fie numit Cuvântul lui 
Dumnezeu. Căci mai multe misive ar putea cuprinde 
cuvântul regelui pentru anumite treburi și ținuturi; 
dar una singură cuprinde cuvântul regelui prin care 
se cârmuliește întreaga împărăție, deoarece cuprinde 
legea și porunca de care toti trebuie să asculte.“ 

PETRU: „Se vede cá ai făcut o asemănare potrivită 
scopului nostru: căci cuvântul regelui scris pe diferite 
foi nu le schimbă acestora natura; după întipărirea 
cuvântului, naturile lor rămân așa cum erau înainte. 
Așadar spuneţi că natura omenească a rămas în 
Christos.“ 

PERSANUL: „Așa spunem.“ 

PETRU: „De acord. Dar ia aminte care este deose- 
birea dintre misive și moștenitorul domniei. În moște- 
nitorul domniei, cuvântul regelui se află cu adevărat, 
viu, liber și nemărginit; în misive, nicidecum.“ 

PERSANUL: „Limpede; dacă regele își trimite moște- 
nitorul în împărăție, moștenitorul duce cuvântul viu 
și nemărginit al tatălui.“ 

PETRU: „Oare moștenitorul nu este propriu-zis 
cuvântul, iar nu solul sau trimisul, scrisoarea sau 
răvașul? Iar în cuvântul moștenitorului nu se cuprind 
oare toate cuvintele solilor și ale misivelor? Apoi, 
deși moștenitorul domniei nu este tată, ci fiu, el 
nu este străin de firea regească, ci tocmai din pricina 
egalităţii de fire este moștenitor.“ 


! Cf. Coran 2, 253. 

PERSANUL: „Înţeleg bine. Dar stă împotrivă faptul 
că regele și fiul sunt doi; de aceea, nu ne învoim că 
Dumnezeu are un fiu. Căci Fiul ar fi alt Dumnezeu 
decât Tatăl, așa cum fiul regelui este alt om decât 
tatăl său.“ 

PETRU: „Bine combati asemănarea, căci nu este 
potrivită dacă iei seama la subiecți. Dar dacă înlături 
deosebirea de număr a subiecţilor si privesti la puterea 
care stă în demnitatea regească a Tatălui și a Fiului, 
moștenitorul său, atunci vezi că puterea regească 
este una și la Tatăl, și la Fiul; la Tatăl, ca la un nenăs- 
cut, la Fiul, ca la un născut sau Cuvânt viu al Tatălui.“ 

PERSANUL: „Mergi mai departe.“ 

PETRU: „Fie deci o astfel de putere regească absolută, 
nenăscută și născută; și fie ca cea nenăscută să 
cheme la asociere cu succesiunea prin naștere pe 
un altul, străin ca natură, pentru ca natura altuia, 
unită cu cea proprie, să posede domnia deodată și 
nedespártit. Oare succesiunea naturală și cea prin 
har sau prin adopţie nu se unesc într-o singură 
moștenire?“ 

PERSANUL: „Este limpede.“ 

PETRU: „Astfel, într-o singură succesiune a unei 
domnii unice sunt unite filiatia si adoptia. Dar succe- 
siunea prin adoptie nu are loc in sine, ci se substi- 
tuie celei prin filiatie. Adoptia, prin natura ei, nu 
are drept de succesiune; dacá trebuie sá aibá parte 
de mostenire desi existá filiatie, se cuvine ca ea sá 
primeascá succesiunea nu in sine, ci subordonán- 
du-se succesiunii prin naturá. Pentru a deveni succe- 
soare împreună cu filiatia în dobândirea moștenirii 
preasimple si nedespártite, adoptia nu primește 

prin sine succesiunea, ci de la filiatie; nu vor fi 
așadar doi urmași deosebiți, unul adoptiv si altul 
natural, deși naturile lor sunt diferite, una fiind cea 
adoptivă, alta cea naturală. Căci dacă între moște- 
nitorul adoptiv și cel natural ar fi separare și cei 
doi nu ar fi în același ipostas!, cum s-ar uni ei în 
succesiunea moștenirii celei nedespártite? De aceea, 
trebuie să susţinem cá, in Christos, natura ome- 
nească este unită cu Cuvântul sau natura dum- 
nezeiască în așa fel încât natura omenească nu 
trece în cea dumnezeiască, ci aderă atât de indi- 
vizibil la ea încât prima devine persoană nu separat, 
în sine, ci în natura divină?, astfel încât însăși natura 
omenească, chemată la moștenirea vieții veșnice 
împreună cu cea dumnezeiască, să poată dobândi 
nemurirea în natura dumnezeiască.“ 


! Din gr. hypostasis („ceea ce se află dedesubt“), termen 
care a ajuns să fie folosit cu sens tehnic pentru persoanele 
Sfintei Treimi. În Apus, în acest context, este echivalent cu 
persona. 

2 În Christos există o singură persoană, cu două naturi, 
una omenească și una dumnezeiască; deci natura omenească 
nu are, separat, propria ei persoană. 


XII 


PERSANUL: „Înţeleg aceste lucruri cum se cuvine, 
dar mai lámureste prin altă pildă, mai pe înțeles, 
cele deja spuse.“ 

PETRU: „Nu se pot plăsmui asemănări precise; dar 
iată: înțelepciunea în sine este oare accident sau 
substanță? 

PERSANUL: „În sine este substanță; dar dacă apare 
în altceva, este accident“. 

PETRU: „Toată înțelepciunea, la toti inteleptii, vine 
de la Înţelepciunea în sine, căci aceasta este Dum- 
nezeu.*! 

PERSANUL: ,S-a arátat acest lucru.* 

PETRU: ,Oare unii oameni nu sunt mai intelepti 
decât alții?“ 

PERSANUL: „Desigur.“ 

PETRU: „Așadar, cei mai intelepti sunt mai aproape 
de Înţelepciunea în sine, care este cea mai mare în 
absolut; iar cei mai puţin înţelepţi, mai departe.“ 

PERSANUL: „Mă invoiesc." 


! Cf. Ecclesiastic 1, 1. 

PETRU: „Or, nicicând vreun om, potrivit naturii 
omenești, nu este atât de înțelept încât să nu poată 
fi și mai înțelept. Căci între înțelepciunea restrânsă, 
adică omenească, și înțelepciunea în sine, care este 
dumnezeiască și cea mai mare și nesfârșită, rămâne 
întotdeauna o depărtare nemärginitä.“! 

PERSANUL: „Și acest lucru este limpede.“ 

PETRU: „La fel este cu învățătura absolută? și 
învățătura restrânsă: în învățătura absolută este 
pricepere nemärginitä; în cea restrânsă, pricepere 
mărginită. Să presupunem deci că intelectul cuiva 
are o asemenea învățătură și înțelepciune încât să 
nu fie cu putință să aibă înțelepciune mai mare sau 
învățătură mai mare; atunci, intelectul aceluia este 
unit în cel mai înalt grad cu Înţelepciunea în sine sau 
cu învățătura în sine, într-atât încât această unire 
să nu poată fi mai mare. Intelectul acela, în virtutea 
Intelepciunii supreme si a învățăturii supreme cu 
care se unește, n-ar dobândi oare puterea dumne- 
zeiască, iar în omul înzestrat cu un asemenea inte- 
lect, natura intelectuală omenească n-ar fi oare în 
modul cel mai nemijlocit unită cu natura dum- 
nezeiască sau Înţelepciunea veșnică, cu Cuvântul 
sau priceperea atotputernică?“ 


! Înţelepciunea divină este infinită sau absolută, în vreme 
ce înțelepciunea omenească este, potrivit vocabularului cusan, 
„contractată“, restrânsă, mărginită, marcată de finitudine 
Si, ca atare, pasibilă mereu de progres. Cf. De docta ignoran- 
tia III, 1-2. Vezi, pentru această temă, Eugene F. Rice Jr, 
„Nicholas of Cusa's Idea of Wisdom“, în op. cit, pp. 366-368. 

2 Lat. magisterium, Cusanus referindu-se la învățătura 
pe care un dascăl o are si o predă cu autoritate. Cf. J. Hop- 


kins, op. cit., p. 675, n. 62. 

PERSANUL: „Mă învoiesc la toate acestea, dar unirea 
ar fi aici tot unire prin har.*! 

PETRU: „Dacă unirea naturii inferioare cu cea dum- 
nezeiască ar fi atât de mare încât să nu fie cu putință 
una mai mare, atunci ar fi unită cu ea într-o unitate 
inclusiv personală. Câtă vreme natura inferioară 
nu s-ar înălța la o unire personală și ipostatică? 
cu cea superioară, unirea ar putea fi mai mare. Dacă 
socotim așadar că unirea este maximă, natura infe- 
rioară subzistă în cea superioară, aderând la ea, 
dar nu prin natură, ci prin har. Iar acest har maxim, 
față de care nu e altul mai mare, nu este departe 
de natură, ci unit cu ea. De aceea, chiar dacă prin 
har se unește natura omenească cu cea dumne- 
zeiască, totuși, acest har, dat fiind că nu poate fi 
altul mai mare, ajunge în modul cel mai nemijlocit 
până la natură.“ 

PERSANUL: „Orice ai spune, faptul că natura ome- 
nească se poate înălța în orice om, prin har, la 
unirea cu cea dumnezeiască nu atrage după sine 
faptul că omul Christos ar trebui numit Dumnezeu 
mai mult decât alt sfânt, chiar dacă E] este cel mai 
sfânt dintre oameni.“ 

PETRU: „Dacă ai lua seama că doar în Christos 
este înălțimea cea mai înaltă, față de care nu poate 
fi alta mai mare, si tot în El harul cel mai mare, 


! Prin urmare, nu unire prin natură; este tot o concepţie 
nestoriană. 

2 Unirea ipostatică este unirea naturii omenești și a celei 
dumnezeiesti în aceeași Persoană (,Ipostas") a lui lisus 
Christos. 

fată de care nu poate fi altul mai mare, și sfintenia 
cea mai mare și asa mai departe; apoi, dacă ai tine 
seama că nu este cu putință ca ináltimea cea mai 
mare, față de care nu poate fi alta mai mare, să fie 
mai mult de una singură, și la fel cu harul și sfin- 
tenia; dacă, pe urmă, ai observa că orice înălțime, 
a oricărui profet, pe orice treaptă ar fi, se află nemă- 
surat de departe de înălțimea față de care nu poate 
fi alta mai mare, astfel încât, oricare ar fi treapta 
înălțimii lui, între ea și singura preainaltá pot fi o 
infinitate de trepte mai mari decât cea dată și mai 
mici decât cea mai înaltă - la fel si cu harul, sfin- 
tenia, chibzuinta, înțelepciunea, învățătura și fiecare 
lucru in parte -, atunci ai vedea limpede că numai 
în Christos se poate ca natura omenească, în uni- 
tatea subiectului, să fie unită cu natura dumne- 
zeiască. Iar acest lucru il incuviinteazá chiar arabii, 
deși cei mai multi nu-l iau în seamă întru totul. Ara- 
bii spun despre Christos că este singurul preainalt 
în această lume și în cea viitoare și că este Cuvântul 
lui Dumnezeu. ! Nici cei care spun cá Christos este 
Dumnezeu și Om nu spun altceva decât că sin- 
gur Christos este cel mai înalt om și Cuvântul lui 
Dumnezeu.“ 

PERSANUL: „S-ar părea că, după ce vor lua bine 
seama la această unire care e necesară în Cel mai 
înalt, arabii vor ajunge să primească această cre- 
dintá, căci prin ea, unitatea lui Dumnezeu, pe care 
se străduiesc foarte mult să o păzească, nu va suferi 
nicidecum, ci se va păstra. Dar să ne spui cum se 


! Cf. Coran 3, 45. 

poate înțelege că vorbim despre natura omenească 
nu în sine, ci prin alipire de cea dumnezeiască?“ 

PETRU: „lată o pildă, deși destul de îndepărtată. 
Magnetul atrage fierul in sus și, lipindu-se de mag- 
net în aer, fierul nu rămâne atârnat datorită naturii 
lui - altfel n-ar atârna în aer, ci ar cădea spre cen- 
trul pământului. Fierul rămâne în aer lipindu-se de 
magnet, prin puterea naturii magnetului, iar nu prin 
puterea propriei naturi, potrivit căreia n-ar putea 
fi acolo. lar cauza pentru care natura fierului tinde 
astfel spre natura magnetului este că fierul poartă 
în sine o asemănare cu natura magnetului, din care 
se spune că își are originea. Astfel, atunci când natura 
intelectuală umană se alipește cât se poate de strâns 
de natura intelectuală dumnezeiască, de la care a 
primit ființa, se alipește în mod inseparabil, ca de 
izvorul vieții ei.“ 

PERSANUL: „Înţeleg.“ 

PETRU: „Ceata arabilor, care este mare, afirmă și 
cá Christos a înviat morți, cá a făcut zburătoare 
din lut! și multe alte lucruri pe care le pun limpede 
în seama lui lisus Christos, ca unuia ce are putere; 
pornind de la aceste lucruri, ei pot fi lesne cáláuziti, 
fiindcă nu se poate tágádui că El le-a împlinit prin 
puterea naturii dumnezeiesti, cu care a fost unită 
personal cea omenească. Puterea lui Christos, prin 
care a poruncit să se facă cele despre care arabii 
mărturisesc că le-a împlinit, nu putea fi potrivit natu- 
rii omenești, dacă ea nu ar fi fost asumată în unire 


! Cf. Coran 3, 49; 5, 110. 

cu cea dumnezeiască, în a cărei putere stă să porun- 
cească astfel.“ 

PERSANUL: „Acestea le afirmă despre Christos arabii 
și multe altele, care sunt scrise in Al-Furgan.! Totuși, 
iudeii vor fi cáláuziti mai greu decât alţii la această 
credință, căci ei nu incuviinteazá explicit nimic 
despre Christos.“ 

PETRU: „Au în scripturile lor toate cele privitoare 
la Christos; dar, urmând sensul literal, nu vor să 
înțeleagă. Totuși, această împotrivire a iudeilor nu 
va împiedica buna înțelegere. Sunt puțini si nu vor 
putea tulbura cu armele întreaga lume.“ 


! În arabă al-furqan înseamnă „dovadă“ și „discernământ“. 
Este unul dintre numele prin care este desemnat Coranul. 


XIII 


La acestea, un SIRIAN: „Petre, în cele spuse mai 
înainte am auzit că se poate afla înțelegere între 
toate cetele; să ne spui în ce fel se va putea întâmpla 
ea în cazul de față.“ 

PETRU: „Voi spune; dar mai întâi să-mi spui: Oare 
nu singur Dumnezeu este veșnic și nemuritor?“ 

SIRIANUL: „Asa cred, căci orice în afară de Dum- 
nezeu are început. Deci, având început, are, potrivit 
naturii lui, și sfârșit.“ 

PETRU: „Oare nu aproape orice religie — a iudeilor, 
a creștinilor, a arabilor si a multor altora - sustine 
că natura omenească muritoare a oricărui om, după 
moartea vremelnică, va învia spre viața veșnică?“ 

SIRIANUL: „Așa crede.“ 

PETRU: „Așadar, toți aceștia mărturisesc că natura 
omenească trebuie să se unească cu cea dum- 
nezeiască și nemuritoare. Căci altfel cum ar trece 
natura omenească în nemurire, dacă nu s-ar alipi 
de ea printr-o unire de nedespártit?" 

SIRIANUL: „Acest lucru îl presupune, în mod 
necesar, credința in inviere;" 

PETRU: „Dacă, așadar, credința susține aceasta, 
atunci este limpede că însăși natura omenească se 
unește cu cea dumnezeiască mai întâi într-un om, 
și anume în Cel care este înfățișarea! tuturor nea- 
murilor, preainaltul Mesia si Christos, după cum 
îl numesc arabii și iudeii pe Christos. Acesta, care, 
după părerea tuturor, este cel mai aproape de Dum- 
nezeu, va fi Cel în care, mai întâi, natura tuturor 
oamenilor se unește cu Dumnezeu. De aceea, El este 
Mântuitorul și Mijlocitorul tuturor. În El, natura 
umană, care este una si prin care toti oamenii sunt 
oameni, se unește cu natura dumnezeiască si nemu- 
ritoare, pentru ca astfel toti oamenii, de o aceeasi 
natură toti, să dobândească învierea din morti." 

SIRIANUL: „Vrei să sustii, înțeleg, că credința in 
învierea morților presupune unirea naturii omenești 
cu cea dumnezeiască, fără de care această credință 
ar fi cu neputinţă. Spui că această unire este in 
Christos; de aceea, pe El il presupune credința cu 
pricina.“ 

PETRU: „Drept ai înțeles. De aici, află cum toate 
fágáduintele despre care știm cá au fost făcute iude- 
ilor sunt întărite prin credința în Mesia, Mijlocitorul, 
singurul prin care fágáduintele, pe cât privesc viața 
veșnică, puteau și pot fi împlinite.“ 


1! Cf. Coran, 3, 45: „vestit în această lume și în cea 
viitoare“. În traducerea latină a Coranului pe care o folosește 
Cusanus, apare facies ornnium gentium, probabil prin confuzia 
termenului wağīh („vestit“) cu wagh („chip*, ,infátisare"). 
Cf. V. Segesvâry, L'Islam et la Reforme. Étude sur l'attitude 
des Reformateurs zurichois envers l'Islarn (1510-1550), Haga, 
2005, p. 41. 

SIRIANUL: „Cum este cu celelalte cete?“ 

PETRU: „Tot așa. Toţi oamenii doresc și așteaptă, 
în natura lor omenească, viața veșnică și de aceea 
au statornicit curátiri ale sufletului și slujbe, pentru 
a se deprinde mai bine, în natura lor proprie, cu 
viața veșnică. Oamenii nu doresc fericirea, care este 
însăși viața veșnică, în altă natură decât în a lor 
proprie. Omul nu vrea să fie decât om, nu înger sau 
o altă natură; dar vrea să fie om fericit, care să ajungă 
la fericirea de pe urmă. lar această fericire nu este 
decât desfătarea sau unirea vieții omenești cu izvo- 
rul ei, de unde vine însăși viața; si este viata dum- 
nezeiască nemuritoare. Or, cum i-ar fi oare cu putință 
omului aceasta, dacă naturii comune tuturor nu 
i-ar fi îngăduit să se înalțe, într-un om, la o astfel 
de unire, încât prin El, ca Mijlocitor, toti oamenii să 
poată dobândi cea din urmă dintre toate dorințele? 
Și Acesta este calea!, fiindcă este Omul prin care 
orice om poate ajunge la Dumnezeu, care este împli- 
nirea dorințelor. Christos este deci Cel presupus 
de toti cei ce nădăjduiesc să ajungă la fericirea din 
urmă.“ 

SIRIANUL: „Foarte bine. Căci, dacă intelectul omu- 
lui crede că poate ajunge la unirea cu Înţelepciunea, 
dobândind astfel hrana veșnică pentru viața sa, el 
presupune că intelectul unui om preaînalt a dobân- 
dit în cel mai înalt grad această unire și a primit 
această învățătură preainaltá, prin care nádájdu- 
ieste cá va ajunge si el cândva, in același fel, la acea 
intelepciune. Cáci dacá n-ar crede cá unirea este 


! Cf. Ioan 14, 6. 

cu putință într-un om mai înalt decât toti, în zadar 
ar nădăjdui. 

Toţi nădăjduiesc să poată dobândi cândva ferici- 
rea, tel pentru care există orice religie, si nu este 
amăgijre în această privință căci, datorată unei dorințe 
înnăscute, nădejdea este comună tuturor; or, din 
ea decurge religia, care, drept urmare, e de aseme- 
nea înnăscută la toti.! De aceea, văd cá acest Învă- 
tátor si Mijlocitor, având cea mai înaltă desăvârșire 
a naturii omenești și totodată domnia?, este pre- 
supus de toti. Dar iudeii spun, poate, cá acest Om, 
cel dintâi în privința naturii și în care se îndreaptă 
toate lipsurile tuturor oamenilor, încă nu s-a năs- 
cut, ci se va naște cândva.“ 

PETRU: „Este de ajuns ca atât arabii, cât și creș- 
tinii, precum și alții care au adus mărturie cu sân- 
gele lor să mărturisească, în temeiul celor grăite de 
profeti despre El si al celor ce El le-a făcut pentru 
om pe cánd era in lume, cá a venit." 


! Cf. Cicero, Tusculanae disputationes I 13, 30; 16, 36; 
De natura deorum I 17; II 2, 5; Seneca, Epistulae 117, 5; 
Lactantius, Institutiones divinae VII, 9. 

? Cf. Coloseni 1, 18. 


Un SPANIOL: „În privinţa lui Mesia, despre care 
cea mai mare parte a lumii mărturisește că a venit, 
va mai fi poate o piedică cu privire la nașterea lui, 
deoarece arabii! și creștinii spun că s-a născut din 
Fecioara Maria, iar ceilalți cred că acest lucru este 
cu neputinţă.“ 

PETRU: , Toti cei care cred cá Christos a venit, măr- 
turisesc cá s-a născut din Fecioară. Căci fiind El 
cea mai mare desăvârșire a naturii [omenești] și 
singurul mai înalt decât toti [oamenii], Fiu al cărui 
Tată trebuia să fie? În ce privește desăvârșirea natu- 
rii [omenești], orice tată ce dă naștere se îndepăr- 
tează de cea mai înaltă desăvârșire atât de mult, încât 
nu-i poate trece fiului desăvârșirea cea mai înaltă, 
față de care nu există una mai înaltă; ea nu este 
cu putință decât într-un singur Om. Doar acel Tată 
care este Creatorul naturii poate [să o transmită]. 
Așadar, Cel mai înalt decât toti [oamenii] nu-l are 
decât pe acesta drept Tată, de la care este toată 


! Cf. Coran, 3, 47; Luca 1, 26-38. 

paternitatea. Prin putere dumnezeiască a fost Cel 
mai înalt decât toti [oamenii] zămislit în sânul Fecioa- 
rei, iar în Fecioara însăși stăteau laolaltă rodnicia 
preainaltá si fecioria. Christos s-a născut pentru noi 
astfel încât să fie cât mai strâns unit cu toti oame- 
nii. Îl are drept Tată pe Acela de la care tatăl oricărui 
om deţine faptul de a fi tată; o are ca Maică pe aceea 
ce nu s-a unit trupeste cu nici un bărbat. Astfel, prin 
unirea cea mai strânsă, fiecare om își află în Chris- 
tos propria natură în cea mai înaltă treaptă de 
desăvârșire.“ 

Un Tunc: „Rămâne încă o mare deosebire, deoa- 
rece creștinii spun că Christos a fost răstignit de 
iudei, iar alții tăgăduiesc aceasta.“ 

PETRU: „Faptul că unii tăgăduiesc răstignirea lui 
Christos și spun că n-a murit! și că va veni în vremea 
Antichristului se trage din aceea că ei nu cunosc 
taina morții. Si când afirmă cá va veni, ei cred cá 
va veni în trup muritor, ca si cum altfel nu l-ar putea 
birui pe Antichrist.? Iar faptul că tágáduiesc răstig- 
nirea Lui de către iudei pare să fie din prețuire față 
de Christos, ca și cum acești oameni n-ar fi avut 
nici o putere asupra lui Christos. Dar ia aminte că 
istorisiri, care sunt multe, și propovăduirea Aposto- 
lilor, care au murit pentru adevăr, trebuie crezute 
pe drept cuvânt, anume că Christos a murit astfel. 
Căci și profeţii au vestit despre Christos că trebuia 


1 Cf. Coran 4, 157-158. 

2 Afirmația nu se află ca atare în Coran, ci rezultă din 
unele comentarii la sura 43, 61. Cf. Klibansky și Bascour, 
op. cit., p. 83. 

osândit cu moartea cea mai rusinoasá!, care era 
moartea pe cruce. Iar pricina este aceasta: Christos 
a venit trimis de Dumnezeu Tatăl ca să vestească 
Împărăţia cerurilor?, iar ceea ce a spus despre Împă- 
rátie nu putea fi dovedit mai bine decât prin mártu- 
ria sângelui său. De aceea, pentru a fi întru totul 
ascultător fată de Dumnezeu Tatăl si pentru a da 
siguranță desăvârșită adevărului pe care îl vestea, 
a murit, si încă de moartea cea mai rusinoasá, asa 
încât nici un om să nu refuze să primească adevă- 
rul, pentru a cărui mărturisire știe că Christos a 
primit moartea de bunăvoie. El propovăduia Împă- 
rátia cerurilor, vestind cum omul, in stare să pri- 
mească Împărăţia, poate ajunge la ea. 

Faţă de Impärätie, viața acestei lumi, atât de stä- 
ruitor iubită de toti, trebuie socotită drept nimic. Si 
ca să se stie că adevărul este viața Împărăției ceru- 
rilor, pentru adevăr și-a dat viața din această lume, 
așa încât să vestească în chip desăvârșit Împărăția 
cerurilor si să scape lumea de nestiintá, din pricina 
căreia preferă această viață celei viitoare; de aceea 
s-a dat jertfă pentru mulţi, pentru ca astfel, înălțat 
pe cruce in fata tuturor, să-i atragă la credință pe toti’, 


! Cf. Cartea înțelepciunii lui Solomon 2, 20; Isaia 53, 2 
si urm. 

2 Împărăţia cerurilor“ sau „Împărăţia lui Dumnezeu“ (aici, 
„împărăție“ având și sensul de „regat“ si cel de ,domnie") 
este o notiune in care se întrepătrund mai multe idei: astep- 
tarea teocratiei mesianice de către poporul ales, domnia lui 
Dumnezeu în sufletele creștinilor, venirea vremurilor de apoi 
prin întoarcerea lui Christos etc. 

3 Cf. loan 12, 32. 


PACEA ÎNTRE RELIGII 95 


să preamărească Evanghelia, să-i întărească pe cei 
cu inima infricosatá!, să se dea pe sine de bunăvoie 
răscumpărare pentru multi? și să facă toate în felul 
cel mai bun cu putință, astfel încât oamenii să ajungă 
la credința în mântuire, la speranța că o vor dobân- 
di și la dragostea pentru împlinirea poruncilor lui 
Dumnezeu. 

Dacă, așadar, arabii ar lua aminte la rodul morții” 
lui Christos și la faptul cá El, ca trimis al lui Dum- 
nezeu, trebuia să se jertfească pe sine ca să împli- 
nească dorința Tatălui său și că pentru Christos nu 
era nimic mai măreț decât să moară pentru adevăr 
și ascultare, chiar de moartea cea mai rușinoasă, 
atunci ei nu l-ar lipsi pe Christos de această glorie 
a crucii, prin care s-a făcut vrednic să fie cel mai 
înalt dintre toti si să fie ridicat în slava Tatălui. 

Apoi, dacă Christos a propovăduit că oamenii vor 
dobândi nemurirea după moarte, prin înviere, cum 
ar fi putut adeveri mai bine lumii aceasta decât murind 
El însuși, de bunăvoie, înviind și arătându-se viu? 
Căci lumea a fost încredințată cu cea din urmă încre- 
dintare când a aflat din mărturia multora, care l-au 
văzut viu și au murit pentru a fi martori credin- 
cioși ai învierii lui, că omul Christos a murit pe 
cruce, a înviat din morti în văzul tuturor și trăiește. 
Aceasta a fost cea mai desăvârșită vestire a Evan- 
gheliei, pe care Christos a arătat-o în El însuși, și 


! Cf. Isaia 35, 4. 

? Cf. 1 Timotei 2, 6. 

3 Rodul jertfirii lui Christos pe cruce este, potrivit învă- 
táturii creștine, răscumpărarea oamenilor. 

mai desăvârșită nu putea fi; dar, fără moarte și înviere, 
ar fi putut exista mereu una mai desăvârșită. Așadar, 
cine crede că Christos a împlinit în chip desăvârșit 
voia lui Dumnezeu Tatăl trebuie să mărturisească 
toate aceste lucruri, fără de care vestirea Evanghe- 
liei n-ar fi fost întru totul desăvârșită. 

Acum, ia aminte că Împărăția cerurilor a fost 
ascunsă tuturor până la Christos. Căci Evanghelia 
lui Christos înseamnă vestirea Împărăției, care le 
era tuturor necunoscută. Așadar nu exista nici cre- 
dinta, nici speranţa în dobândirea Împărăției ceru- 
rilor și ea nici nu putea fi iubită de cineva, fiind 
întru totul necunoscută. Nu era cu putință nici ca 
vreun om să dobândească Împărăţia, natura ome- 
nească nefiind încă ridicată la acea înălțime, încât 
să devină părtașă firii dumnezeiești.! Christos a 
deschis Împărăţia cerurilor în toate felurile în care 
se putea deschide. Dar în Împărăția cerurilor nu 
poate intra nimeni dacă nu se leapădă, prin moarte, 
de împărăția acestei lumi. Trebuie deci ca cel muritor 
să se lepede de firea muritoare, adică de putinţa 
de a muri, iar aceasta nu se întâmplă decât prin 
moarte. Atunci se poate îmbrăca în nemurire.? Câtă 
vreme încă n-a murit, omul muritor Christos nu 
s-a lepădat de firea muritoare și, de aceea, nu a 
intrat în Împărăţia cerurilor, unde nu se poate afla 
nici un muritor. Așadar, dacă El, care este pârgă 
și întâiul-născut între toti oamenii?, nu a deschis 


! Cf. 2 Petru 1, 4. 
2 Cf. 1 Corinteni 15, 53. 
3 Cf. 1 Corinteni 15, 20; Romani 8, 29. 

Împărăţia cerurilor, natura noastră unită cu Dum- 
nezeu! nu a intrat încă în Impärätie. Astfel încât 
nici un om nu s-ar putea afla în Împărăţia cerurilor 
câtă vreme încă nu a intrat acolo natura omenească 
unită cu Dumnezeu. Dar stau împotrivă toti oame- 
nii care cred că este Impärätie a cerurilor; toti már- 
turisesc că sfinți din tagma lor au dobândit fericirea. 
Prin urmare, credința tuturor, care mărturisește că 
sfinții sunt în slava veșnică, presupune că Christos 
a murit și s-a înălțat la ceruri.“ 


! Natura omenească a lui Christos. 


Un GERMAN: „Foarte bine; dar, în privinţa fericirii, 
văd nu puţine nepotriviri. Iudeii, potrivit legii lor, 
spun că nu sunt făgăduite decât lucruri vremelnice, 
care constau în bunuri sensibile. Arabii, din legea 
lor scrisă în Coran, tâlcuiesc că sunt făgăduite doar 
lucruri trupesti, dar vesnice.! Evanghelia fágáduieste 
firea ingereascá, adicá faptul cá oamenii vor fi ase- 
menea ingerilor?, care nu au nimic trupesc.* 

PETRU: „Ce ne putem închipui în lumea aceasta, 
pentru care dorința să nu se micsoreze, ci să spo- 
rească neîncetat?“ 

GERMANUL: „Toate lucrurile vremelnice se micso- 
rează; doar cele intelectuale, niciodată. Mâncarea, 
băutura, desfrâul și altele asemenea, dacă uneori 
plac, alteori nu plac și sunt nestatornice. Însă știința, 
înțelegerea și privirea adevărului cu ochii minţii plac 
întotdeauna. Si, cu cát imbäträneste omul, cu atât 
mai mult îi plac acestea din urmă și, cu cât le dobân- 
deste mai mult, cu atât îi sporește dorinţa de a le avea.“ 


! Cf. Coran 2, 25; 13, 35; 25, 16; 76, 5-6. 
? Cf. Matei 22, 30; Luca 20, 35-36. 

PETRU: „Dacă, așadar, dorința trebuie să fie neîn- 
cetată și, la fel, hrana ei necontenită, atunci hrana 
nu va fi nici cea a vieţii vremelnice, nici a vietii sen- 
sibile, ci hrană a vieții intelectuale. De aceea, chiar 
dacă în legea Coranului se află făgăduinţa raiului, 
în care sunt râuri de vin și miere! și mulțime de 
fecioare, totuși multi le dispretuiesc în această lume; 
cum vor fi oare fericiți, dacă vor dobândi acolo ceea 
ce aici nu vor să aibă? Se spune în Coran că [in rai] 
se află fecioare negre? neasemuit de frumoase, cu 
albul ochilor nespus de alb și de mare; nici un ger- 
man din această lume, chiar dedat patimilor trupu- 
lui, nu ar dori asemenea fecioare. Așadar aceste 
lucruri trebuie înțelese ca asemănare. Căci, în altă 
parte, [Coranul] oprește împreunarea și toate cele- 
lalte plăceri ale trupului în biserici, sinagogi și mos- 
chei. Or, nu este de crezare că moscheile sunt mai 
sfinte decât raiul. Deci cum sunt oprite în moschei 
lucruri care sunt făgăduite în rai? 

În alt loc, [Coranul] spune că toate acestea se 
află în rai pentru că se cuvine ca acolo să se împli- 
nească toate dorințele. Așa arată îndeajuns ce vrea 
să zică atunci când afirmă că acolo sunt de aflat 
asemenea lucruri. Fiind ele atât de mult dorite în 
această lume și presupunând că, în lumea cealaltă, 
dorința ar fi aceeași, atunci ele s-ar găsi acolo în 
modul cel mai ales și din belșug. [Coranul] nu putea 


! Cf. Coran 47, 15. 

? În textul original, în limba arabă, nu sunt menţionate 
aceste fecioare negre în paradis; este vorba de o confuzie în 
traducerea latină. Cf. Klibansky și Bascour, op. cit., p. 84. 

înfățișa altfel decât printr-o asemănare faptul că 
viața aceea înseamnă împlinirea dorințelor. Și n-a 
voit să arate poporului nestiutor alte lucruri mai 
ascunse, ci doar pe cele care, potrivit simțurilor, par 
mai de pret, pentru ca poporul, care nu gustă cele 
ale spiritului, să nu nesocotească fágáduintele. 

De aceea, se pare că toată grija celui care a scris 
această lege a fost mai cu seamă să abată poporul 
de la idolatrie; iată de ce a făcut asemenea făgădu- 
inte si a statornicit toate. Dar nu a osândit Evanghe- 
lia, ba chiar a lăudat-o, dând astfel de înțeles că 
fericirea făgăduită în Evanghelie nu este mai prejos 
decât cea trupeascá. Iar cei iscusiti si înţelepţi din- 
tre ei știu cá este adevărat. Si Avicenna! dá întâie- 
tate nemásurat mai mult fericirii intelectuale, prin 
vederea lui Dumnezeu sau desfátarea in El, si ade- 
várului decát fericirii infátisate in legea arabilor, desi 
era el insusi de aceastá lege; la fel ceilalti intelepti. 
Ín aceastá privintá nu vor fi piedici in aducerea la 
intelegere a tuturor cetelor. Vom spune cá acea fericire 
intrece orice se poate scrie sau spune, fiindcá este 
împlinirea oricărei dorințe, dobândirea binelui la 
izvorul său și a vieții nemuritoare.“ 

GERMANUL: „Atunci cum este cu iudeii, care nu 
înțeleg făgăduinţa ca fiind despre Împărăţia cerurilor, 
ci doar despre lucruri vremelnice?“? 


! Cf. Metaphysica X, 3. 

2 De fapt, și în Vechiul Testament se constată o evoluţie 
a concepției de răsplată a lui Dumnezeu, de la soluția tradi- 
tionalä a abundenței materiale (chiar indelung amânate) 
până la orizontul răscumpărării (Isaia 53, 10) si al räsplätii 
după moarte, prin înviere (2 Macabei 7; Daniel 12, 1-2). 

PETRU: „Pentru păzirea legii și sfințirea ei, iudeii 
se duc adesea la moarte. Dacă n-ar crede că vor 
dobândi fericirea după moarte, punând înaintea 
vieții râvna pentru lege, n-ar muri. Așadar, iudeii 
nu cred cá nu există viața veșnică si că n-o pot 
dobândi; altfel, nimeni n-ar muri pentru lege. Dar 
fericirea pe care o așteaptă n-o așteaptă din faptele 
legii! - căci aceste legi n-o fágáduiesc -, ci din cre- 
dinta ce-l presupune pe Christos, după cum s-a 
spus mai sus.“ 


! Cf. Romani 3, 20; Galateni 2, 16. 


Un TĂTAR: „Am auzit aici multe lucruri mai înainte 
necunoscute mie. Tătarii cei mulți și simpli, care se 
închină mai cu seamă lui Dumnezeu Unul, sunt 
uimiti de felurimea rânduielilor altora, chiar ale celor 
ce se închină, împreună cu ei, aceluiași Dumnezeu. 
Iau în râs faptul cá unii dintre creștini! si toti arabii 
și iudeii sunt tăiați împrejur, că unii sunt însem- 
nati pe fată cu fierul roșu, altii, botezați. Apoi, in pri- 
vinta cununiei, multe sunt deosebirile, căci unii au 
doar o soție, alții, una legiuitä, unită prin cununie, 
dar mai multe tiitoare, iar alții, chiar mai multe soții 
legiuite. De asemenea, în privința jertfelor, rându- 
ielile sunt atât de deosebite, încât nu pot fi insirate. 
Între aceste felurimi, jertfa creștinilor, unde se aduce 
pâine și vin, socotite a fi trupul și sângele lui Chris- 
tos, jertfă pe care ei o mănâncă și o beau după ce 
a fost oferită, se arată cea mai îngrozitoare: îl înghit 
pe cel căruia i se închină. Cum se poate face unire 
între rânduieli ce se deosebesc după loc și vremuri, 


! Se referă la nestorieni si iacobiti. 

nu înțeleg; iar dacă nu se face, nu va înceta prigoana. 
Căci deosebirea dă naștere la dezbinare și dușmă- 
nie, ură și războaie.“ 


Atunci Pavel, învățătorul neamurilor!, din porunca 
Cuvântului, a început să vorbească. 


PAvEL: „Trebuie să arătăm că nu prin fapte, ci 
prin credință? se împlinește mântuirea sufletului. 
Avraam, părintele credinţei tuturor credincioșilor, 
atât al creștinilor, cât și al arabilor și al iudeilor, a 
crezut lui Dumnezeu și i s-a socotit ca dreptate“: 
sufletul celui drept va mosteni viața vesnicä.? Încu- 
viintändu-se acest lucru, deosebirile de rânduială 
nu vor stânjeni, căci sunt statornicite și primite ca 
semne sensibile ale adevărului credinţei. Or, în pri- 
vinta semnelor încape schimbare, dar nu si a ceea 
ce înseamnă ele.“ 

TĂTARUL: „Spune-ne lămurit cum mântuiește 
credința.“ 

PAvEL: „Dacă Dumnezeu ar făgădui ceva doar din 
dărnicia și harul său, nu ar trebui oare să-l credem 
pe Cel ce are putere să dea toate și este adevărat?“ 

TĂTARUL: „Desigur. Nimeni nu poate fi amăgit cre- 
zând in El; iar cine nu crede în El este nevrednic 
să dobândească orice har.“ 


! Cf. 1 Timotei 2, 7. 

? Cf. Romani 3, 28; Galateni 2, 16. 

3 Romani 4, 3. Cf. Geneza 15, 6; Galateni 3, 6; Iacob 2, 23. 
^ Cf. Psalm 36, 29 si Eclesiastic 4, 14. 

PAVEL: „Așadar, ce-l îndreptățește! pe cel ce 
dobândeşte dreptatea?“ 

TATARUL: „Nu meritele?; altfel n-ar fi har, ci obli- 
gatie." 

PAvEL: „Bine zici. lar pentru că nici unul dintre 
cei vii nu se îndreptățește din fapte înaintea lui 
Dumnezeu, ci prin har“, Atotputernicul îi dă cui 
voiește ceea ce voiește. Atunci, dacă cineva trebuie 
să fie vrednic să dobândească făgăduinţa făcută 
doar prin har, este nevoie să creadă în Dumnezeu. 
În aceasta este, așadar, îndreptăţit, căci va dobândi 
făgăduinţa numai pentru că crede în Dumnezeu și 
așteaptă împlinirea cuvântului lui Dumnezeu.“ 

TĂTARUL: „Odată ce Dumnezeu a făgăduit, drept 
este ca fágáduintele să fie ținute. Așadar, cel ce 
crede în Dumnezeu e îndreptățit mai degrabă prin 
fägäduintä decât prin credință.“ 

PAvEL: „Dumnezeu, care i-a făgăduit lui Avraam 
o semintie în care toti să se binecuvânteze, l-a indrep- 
tátit pe Avraam, ca să dobândească fágáduinta.* 


1 „Îndreptăţirea“ înseamnă, în învățătura creștină, iertarea 
păcatelor, sfințirea și reînnoirea omului lăuntric, prin urmare, 
îi face pe oameni „drepţi lăuntric“, cu scopul de a putea ajunge 
la vederea lui Dumnezeu si la viața veșnică. Indreptátirea a 
fost dobândită prin pătimirea lui Christos și dăruită oame- 
nilor prin botez. 

2 În faţa lui Dumnezeu nu există vreun merit (răsplată 
datorată pentru fapte) din partea omului, deoarece omul a 
primit totul de la Creatorul său. Meritele faptelor bune sunt, 
de fapt, tot daruri ale lui Dumnezeu, care are inițiativa în 
privința harului. 

3 Cf. Galateni 2, 16. 

^ Cf. Geneza 22, 18; 26, 4; Galateni 3, 8. 

Dar dacă Avraam n-ar fi crezut în Dumnezeu, n-ar 
fi dobândit nici indreptátirea, nici făgăduinţa.“ 

TĂTARUL: „Așa este.“ 

PAvEL: „Credinţa lui Avraam a făcut doar ca îm- 
plinirea fágáduintei să fie dreaptă; altfel n-ar fi fost 
nici dreaptă, nici nu s-ar fi împlinit.“ 

TĂTARUL: „Deci ce a făgăduit Dumnezeu?“ 

PAVEL: „Dumnezeu i-a făgăduit lui Avraam că-i 
va da o semintie în Isaac, în care se vor binecuvânta 
toate neamurile.! Iar făgăduinţa a fost făcută atunci 
când, după mersul obișnuit al firii, îi era cu nepu- 
tintä Sarei, soției lui, să zámisleascá si să nască; 
dar fiindcă a crezut, l-a dobândit pe fiul său Isaac. 
Apoi Dumnezeu l-a pus la încercare pe Avraam, cerân- 
du-i să-l aducă jertfă și să-l ucidă pe copilul Isaac, 
în care fusese făcută făgăduinţa semintiei. lar Avraam 
l-a ascultat pe Dumnezeu și nu a crezut mai puțin 
că făgăduinţa se va împlini chiar prin fiul său, după 
ce va fi înviat din morti.? Și pentru că Dumnezeu 
a aflat atâta credință la Avraam, s-a îndreptățit 
Avraam și s-a împlinit făgăduinţa printr-un urmaș, 
care coboară, prin Isaac, de la el.“ 

TĂTARUL: „Cine este acest urmaș?“ 

PAVEL: „Christos. Căci toate neamurile dobândesc 
în El binecuvântarea dumnezeiască.“ 

TĂTARUL: „Ce este această binecuvântare?“ 


! Cf. Geneza 17. 

2 După ce a fost pus la încercare, iar Avraam s-a dovedit 
că era hotărât să-l jertfească pe Isaac, i s-a arătat un înger 
care l-a oprit. Cf. Geneza 22, 1-18; Evrei 11, 19. 

PAVEL: „Binecuvântarea dumnezeiască este dorința 
noastră ultimă sau fericirea, care se numește viața 
veșnică, despre care ai auzit îndeajuns mai înainte.“ 

TATARUL: „Vrei așadar să spui că Dumnezeu ne-a 
făgăduit în Christos binecuvântarea fericirii veșnice?“ 

PAvEL: „Da. De aceea trebuie să credem in Dum- 
nezeu așa cum a crezut Avraam, pentru ca, astfel 
crezând, să ne indreptátim, împreună cu credincio- 
sul Avraam, spre a dobândi împlinirea fágáduintei 
într-un singur urmaș! al lui Avraam, Christos lisus; 
această fägäduintä este binecuvântarea dumne- 
zeiască ce cuprinde în ea tot binele.“ 

TĂTARUL: „Vrei să spui, așadar, că doar această 
credință îndreptățește la primirea vieții veşnice?“ 

PAvEL: „Da.“ 

TĂTARUL: „Cum îi vei face pe tătarii cei simpli să 
înțeleagă că Christos este cel în care pot dobândi 
fericirea?“ 

PAVEL: „Ai auzit că nu numai creștinii, ci și arabii 
mărturisesc cá Christos este preainalt între toti cei 
care au fost sau vor fi in veacul acesta si in cel viitor 
si infátisare? a tuturor neamurilor. Dacá, asadar, 
într-un singur urmaș este binecuvântarea tuturor 
neamurilor, acesta nu poate fi decât Christos.“ 

TĂTARUL: „Ce semn aduci?“ 

PAVEL: „Aduc mărturia arabilor si a creștinilor cá 
duhul ce învie morții este Duhul lui Christos.? Dacă, 
așadar, este un duh al vietii în Christos, care poate 


! Cf. Galateni 3, 16. 
2 Vezi nota de la p. 89. 
3 Cf. Coran 3, 49; 5, 110. 

învia pe cine voiește, atunci acesta este Duhul fără 
de care nimeni nu poate învia din morti si nimeni 
nu poate trăi veșnic. Căci în Duhul lui Christos locu- 
ieste toată plinátatea dumnezeirii! si a harului, iar 
din aceastá plinátate au luat? harul mántuirii toti 
cei care se mántuiesc." 

TĂTARUL: „Mă bucur să aud acestea de la tine, invá- 
tátorule al neamurilor, cáci, impreuná cu cele auzite 
mai inainte, sunt potrivite pentru ceea ce ne-am 
propus. Vád cá aceastá credintá este trebuincioasá 
pentru mántuire, iar fárá ea nimeni nu se mántu- 
ieste. Dar vreau sá aflu dacá credinta este de ajuns." 

PAVEL: „Fără credință nu-i este cu putință nimănui 
să-i fie bineplácut lui Dumnezeu.? Credinţa însă tre- 
buie să lucreze, căci fără fapte este moartă.“5 

TĂTARUL: „Care sunt faptele?“ 

PAVEL: „Dacă crezi în Dumnezeu, păzești porun- 
cile. Căci cum să crezi că Dumnezeu este Dumnezeu, 
dacă nu te îngrijești să împlinești ceea ce poruncește?“ 

TĂTARUL: „Vrednic este ca poruncile lui Dumnezeu 
să fie păzite. Dar iudeii spun că au poruncile lui prin 
Moise, arabii, prin Mahomed, crestinii, prin lisus, 
și poate că și alte neamuri își cinstesc profeții din 
mâna cărora spun că au primit poruncile dumne- 
zeiesti. Deci cum vom ajunge la înțelegere?“ 


! Cf. Coloseni 2, 9. 

2 Cf. Ioan 1, 16. 

3 Cf. Evrei 11, 6. 

^ Cf. Galateni 5, 6. 

5 Cf. Iacob 2, 26; 2, 17. 

PAVEL: „Poruncile dumnezeiesti sunt foarte scurte, 
bine cunoscute tuturor și aceleași pentru toate nea- 
murile. lar lumina care ni le arată este creată impre- 
ună cu sufletul rațional. Căci Dumnezeu vorbește 
în noi, spunând să-l iubim! pe Cel de la care am 
primit ființă și să nu-i facem altuia decât ce vrem 
să ni se facă nouä.? Așadar, iubirea este împlinirea 
legii lui Dumnezev?, și toate legile se reduc la ea.“ 

TĂTARUL: „Nu mă îndoiesc că tătarii vor înțelege 
atât credinta, cât si legea iubirii, despre care ai vorbit. 
Dar, în privința ränduielilor, soväi mult, căci nu știu 
cum vor primi tăierea împrejur, pe care o iau în râs.“ 

PAVEL: „Primirea tăierii împrejur nu tine de adevä- 
rul mântuirii.+ Tăierea împrejur nu mântuiește, iar 
mântuirea vine fără ea. Totuși, cine nu crede că tăie- 
rea împrejur este trebuincioasă pentru dobândirea 
mântuirii, ci îngăduie să fie făcută in preput pentru 
ca și în această privință să fie mai asemănător lui 
Avraam și urmașilor lui nu se osändeste din pricina 
acestei tăieri împrejur, dacă are credința amintită 
mai înainte. Christos a fost tăiat împrejur și mulți 
creștini după El; asemenea și etiopienii iacobiti, până 
astăzi, și alții se taie împrejur, însă fără a socoti 
aceasta un sacrament trebuincios spre mântuire. 
Dar este o îndoială mai mare în legătură cu felul 
în care se poate păstra pacea între credincioși, dacă 
unii se taie împrejur și alții nu. Dat fiind că cea 


! Cf. Deuteronom 6, 5; Luca 10, 27. 

2 Cf. Tobit 4, 16; Matei 7, 12; Luca 6, 31. 
3 Cf. Romani 13, 10. 

^ Romani 4, 9-10. 

mai mare parte a lumii este fără tăiere împrejur, 
luând aminte că ea nu este trebuincioasă, socot că 
este potrivit, pentru păzirea păcii, ca partea mai mică 
să o urmeze pe cea mai mare, cu care este unită 
în credință. Ba chiar, dacă, pentru pace, partea mai 
mare ar urma-o pe cea mai mică și ar primi tăierea 
împrejur, socot că ar trebui făcut acest lucru, pentru 
ca astfel, prin învoiri reciproce, să se păstreze pacea. 
Astfel, dacă celelalte neamuri ar primi credința de 
la creștini, iar creștinii, pentru pace, ar primi de la 
ceilalți tăierea împrejur, pacea ar fi mai bună și mai 
trainică. Socot însă că va fi greu de făcut acest lucru. 
Ar fi deci de ajuns să se întărească pacea în credință 
și în legea iubirii, având ingäduintä faţă de rituri.“ 


XVII 


Un ARMEAN: „Cum socoti că trebuie făcut in legă- 
tură cu botezul, dat fiind că, la creștini, este privit 
drept sacrament! trebuincios?" 

PAvEL: „Botezul este sacramentul credinței. Cel 
care crede cá in Christos lisus poate primi indrep- 
tátire crede că prin El primește și iertarea de păcate. 
La orice credincios, aceastá curátire se va aráta prin 
baia botezului. Botezul nu este altceva decát mártu- 
risirea credintei printr-un semn sacramental. N-ar 
fi credincios cel ce n-ar voi sá isi márturiseascá 
credința prin cuvânt si prin orice semne instituite 
pentru aceasta de Christos. Există spălări precum 
ale botezului, din evlavie religioasă, atât la evrei, cât 
si la arabi,? cărora nu le va fi greu să primească 


! Sacramentele (tainele) sunt „semne“ eficiente ale haru- 
lui, instituite de Christos și încredințate Bisericii, prin care 
este dăruită viata dumnezeiască. Sunt șapte sacramente: 
botezul, mirungerea, euharistia, spovedania, maslul, preoția 
și cununia. 

2 Cf. Exod 30, 18; Levitic 15, 5; Coran 4, 43; 5, 6. 

spălarea instituită de Christos pentru mărturisirea 
credinţei.“ 

ARMEANUL: „Se pare că este nevoie să primească 
acest sacrament, fiind trebuincios pentru mântuire.“ 

PAvEL: „Credinţa este trebuincioasă la adulti, care 
se pot mântui fără sacrament, dacă nu l-au putut 
dobândi. Dacă însă îl pot dobândi, nu se pot numi 
credincioși dacă nu vor, prin sacramentul renas- 
terii, să arate că sunt." 

ARMEANUL: „Cum este cu copiii?“ 

PAvEL: „Mai ușor vor incuviinta să boteze copiii. 
Cum, din pricina religiei, au incuviintat ca băieții să 
fie tăiați împrejur în ziua a opta, preschimbarea tăierii 
împrejur în botez le va fi pe plac și li se va lăsa la 
alegere dacă vor să se mulțumească doar cu botezul.“ 


XVIII 


Un BOEM!: „În toate cele de mai înainte va fi cu 
putinţă înţelegerea, dar în privinţa jertfelor va fi cel 
mai greu. Creștinii, știm bine, nu pot renunța, spre 
a le face altora pe plac, la jertfa pâinii și a vinului, 
adică la sacramentul euharistiei, fiindcă această jertfă 
a fost instituită de Christos. Dar nu este ușor de 
crezut ca celelalte neamuri, care nu obișnuiesc să 
jertfească astfel, să primească acest rit, mai ales 
că numesc nebunie credinţa în preschimbarea pâinii 
în trupul lui Christos și a vinului în sângele Lui și 
apoi inghitirea sacramentelor.“ 

PAvEL: ,Sacramentul euharistiei nu arată altceva 
decât cá noi vom primi, prin har, in Christos lisus, 
hrana vieții vesnice,? asa cum, în această lume, ne 
hrănim cu pâine și vin. De credem că Christos este 
hrană a minţii, atunci pe El il primim sub forma 


! Locuitor al Boemiei, adept al mișcării husite, cu ai cărei 
reprezentanți Cusanus negociase, ca delegat al Conciliului 
de la Basel, inclusiv în privința diferențelor legate de ches- 
tiunea euharistiei. 

2 Cf. loan 6, 27-28. 

unor lucruri ce hrănesc trupul. Și cum trebuie să 
ajungem la înțelegere în privința credinţei că hrana 
vieții spiritului o dobändim în Christos, de ce nu 
ne-am arăta credința aceasta prin sacramentul euha- 
ristiei? Să sperăm cá toti oamenii credincioși vor 
voi întru totul să guste în această lume, prin credinţă, 
această hrană, care va fi, în adevăr, hrana vieții noas- 
tre în lumea cealaltă“. 

BOEMUL: „Cum vom dovedi tuturor neamurilor 
că substanța pâinii, în sacramentul euharistiei, se 
preschimbă în trupul lui Christos?“ 

PAvEL: „Cine este credincios știe că Cuvântul lui 
Dumnezeu, în Christos lisus, ne scoate din chinul 
acestei lumi, ducându-ne la înfierea de către Dum- 
nezeu sila dobândirea vieţii veșnice, căci la Dumne- 
zeu nimic nu este cu neputintá.! Dacă, așadar, 
aceasta o credem și o nădăjduim, atunci nu ne îndoim 
că Cuvântul lui Dumnezeu poate preschimba pâinea 
în trup, după porunca lui Christos. Dacă natura 
face aceasta în viețuitoare, cum să nu facă aceasta 
Cuvântul, prin care Dumnezeu a făcut si veacurile?? 
Credinţa cere neapărat să o credem. Dacă este cu 
putință ca noi, fiii lui Adam, care suntem din pământ,’ 
să ne preschimbăm în Christos lisus, Cuvântul lui 
Dumnezeu, în fii ai lui Dumnezeu cel nemuritor, 
iar aceasta o credem și sperăm că se va întâmpla 
și că atunci vom fi asemenea lui lisus, Cuvântul 
lui Dumnezeu Tatăl, se cuvine, de asemenea, să 


! Cf. Matei 19, 26. 
? Cf. Evrei 1, 2. 
3 Cf. 1 Corinteni 15, 47. 

credem în transsubstantierea! pâinii în trup si a 
vinului în sânge prin același Cuvânt prin care pâi- 
nea este pâine, vinul, vin, trupul, trup, sângele, sânge 
și prin care natura preschimbă hrana în cel hrănit.“ 

BOEMUL: „Această preschimbare a substanţei pâinii 
este greu de înțeles.“ 

PAvEL: „Este foarte ușor prin credință. Căci la acest 
lucru se poate ajunge doar cu mintea, singura care 
vede că substanța este, nu ce este?; substanţa este 
înaintea oricărui accident? De aceea, cum sub- 
stanta nu are nici calitate, nici cantitate și doar ea 
se preschimbă pentru a nu mai fi substanță a pâinii, 
ci substanţă a Trupului, această preschimbare este 
doar spirituală, fiind foarte îndepărtată de orice poate 
fi atins cu simțurile. Așadar, prin ea, nu sporește 
cantitatea Trupului și nici nu se înmulțește ca număr. 
De aceea, cea în care se preschimbă substanța pâinii 
nu este decât o singură substanţă a Trupului, deși 
pâinea este oferită în diferite locuri și mai multe 
sunt pâinile aduse ca jertfă.“ 

BOEMUL: „Îmi place învăţătura ta și înțeleg că 
sacramentul acesta este sacrament al hranei vieții 
veșnice, prin care dobândim moștenirea fiilor lui 
Dumnezeu in Christos lisus*, Fiul lui Dumnezeu, 
și că în sacramentul euharistiei se află o asemănare 


! Preschimbarea întregii substanţe a pâinii în substanța 
trupului lui Christos și a întregii substanţe a vinului în sub- 
stanta sângelui său, înfățișarea pâinii și a vinului rămâ- 
nând neschimbată. 

2 Cf. Aristotel, Analiticele secunde I, 1. 

3 Cf. id., Metafizica, K 8. 

4 Cf. Romani 8, 23. 

a acestui lucru; de asemenea, că doar mintea ajunge 
la el, iar prin credință este el gustat și înțeles. Dar 
dacă aceste lucruri ascunse nu sunt înțelese? Căci 
cei neștiutori se vor da, poate, înapoi cu groază nu 
numai de la a crede, ci și de la a primi astfel de 
sacramente.“ 

PAVEL: „Acest sacrament, pe cât se arată în semne 
sensibile — însoțite de credință -, nu este atât de 
trebuincios, încât fără el să nu fie mântuire; căci este 
îndeajuns pentru mântuire să credem și astfel să 
mâncăm hrana vieţii. În privința împărțirii lui, dacă 
și cui și de câte ori trebuie dat poporului, nu este 
statornicită nici o lege de necesitate.! De aceea, 
dacă cineva care are credinţă se socotește nevrednic 
să se apropie de masa Marelui Împărat, smerenia 
lui este mai curând de lăudat. În privinţa obiceiului 
și ritului, se va putea face în orice religie ceea ce 
mai-marilor Bisericii li se va părea mai de folos potri- 
vit împrejurărilor, fără a vătăma credința; astfel ca, 
printr-o aceeași lege, pacea credinţei să stăruie neștir- 
bită de diversitatea riturilor.“ 


! După părerea lui Cusanus, necesitatea primirii sacra- 
mentului euharistiei nu tine de dreptul divin, ci de cel bise- 
ricesc, astfel încât, din umilință, credincioșii s-ar putea abtine 
de la împărtășanie chiar si mai multi ani. Cf. Klibansky si 
Bascour, op. cit., p. 89. Biserica catolică le cere credincioșilor 
să primească împărtășania cel puţin o dată pe an. 


XIX 


Un ENGLEZ: „Cum va fi cu celelalte sacramente, 
cu cununia, preoția, mirul și maslul?"* 

PAvEL: „Cel mai adesea trebuie să fim ingáduitori 
cu neputinta oamenilor, dacă aceasta nu împiedică 
mântuirea veșnică. A cere potrivire întocmai în toate 
înseamnă mai degrabă a tulbura pacea. Să sperăm 
totuși că se va găsi înțelegere în privința cununiei 
și a preoţiei. Căci la toate neamurile, prin legea firii, 
cununia se arată a fi fost statornicită astfel încât 
fiecare să aibă o singură soție adevărată. Asemenea, 
și preoţia se află la toate religiile. Așadar, în aceste 
lucruri comune, înțelegerea va fi mai lesnicioasă; iar 
în privința ambelor sacramente, se va dovedi, chiar 
după judecata altora, că religia creștină păstrează 
o puritate demnă de laudă.“ 

ENGLEZUL: „Cum va fi cu posturile, îndatoririle bise- 
ricesti, abstinenta de la mâncare și băutură, formele 
de rugăciune și celelalte asemenea?“ 

PAvEL: „Unde nu se poate afla potrivire în datini, 
li se vor îngădui neamurilor - respectàndu-se cre- 
dinta și pacea - faptele de evlavie și slujbele lor. 

Poate că devotiunea va crește chiar datorită diver- 
sitátii, fiecare neam străduindu-se să-și facă, prin 
râvnă si silintá, rânduiala mai strălucitoare ca să 
întreacă alte neamuri în această privință și astfel 
să dobândească mai mult merit la Dumnezeu și 
laudă în lume.“ 


După ce, împreună cu inteleptii neamurilor, toate 
acestea au fost cercetate cu luare aminte, s-au adus 
mai multe cărți ale celor care au scris despre datinile 
din vechime, din toate limbile câțiva autori mai de 
seamă, cum ar fi, la latini, Marcus Varro, la greci, 
Eusebiu, care a vorbit despre felurimea religiilor, și 
multe alte cărți. După ce ele au fost cercetate, s-a 
vădit că toată deosebirea este mai degrabă în rân- 
duieli decât în închinarea la Dumnezeu Unul, de- 
spre care s-a aflat, din toate scripturile strânse laolaltă, 
că de la început a fost presupus întotdeauna de toti 
și în toate închinările i s-a adus cult, deși naivita- 
tea poporului, adesea abătută prin puterea vrăjmașă 
a căpeteniei întunericului, nu lua aminte la ceea 
ce făcea. 

S-a hotărât așadar, în cerul rațiunii, înțelegerea 
între religii în felul arătat mai înainte. Si a poruncit 
Împăratul împăraților ca inteleptii să se întoarcă 
și să ducă neamurile la unirea adevăratei închinări 
și ca duhurile slujitoare! să-i călăuzească și să-i 


! Cf. Evrei 1, 14. 

ajute; iar apoi, cu puteri depline, ei să se adune la 
Ierusalim ca într-un centru comun si, în numele 
tuturor, să primească o singură credinţă și să întă- 
rească asupra ei pace neîncetată, pentru ca, în pace, 
să fie lăudat Creatorul tuturor, în veci binecuvântat. 
AMN. 


Despre Dumnezeul ascuns 


dialog între un păgân 
și un creștin! 


! Dialog scris în 1444. Traducerea și identificarea surselor 
dialogului au urmat ediția critică: Nicolai de Cusa, Opus- 
cula I, ed. Paul Wilpert, Hamburg, 1959. 


PAGANUL: „Văd că te-ai închinat cu mare devoțiune 
și versi lacrimi de iubire din inimă, nefátarnice. Te 
întreb, cine esti?" 

CRESTINUL: „Sunt un creștin.“ 

PĂGÂNUL: „Și cui i te inchini?" 

CRESTINUL: ,Lui Dumnezeu." 

PĂGÂNUL: „Cine este Dumnezeul căruia i te inchini?" 

CRESTINUL: „Nu știu.“ 

PĂGÂNUL: „Cum vine aceasta? Te inchini atât de 
devotat cuiva pe care nu-l cunosti?" 

CREȘTINUL: „Mă închin Lui tocmai pentru că nu-l 
cunosc.“! 

PĂGÂNUL: „Sunt uimit că un om este devotat cuiva 
pe care nu-l cunoaste.“? 


! Cf. De docta ignorantia I, 25 (1440): Cusanus realizează 
o antiteză între păgâni și evreii care se închinau „unui singur 
Dumnezeu infinit, pe care nu-L cunoșteau“. 

2 Augustin, De Trinitate VIII, 6, PL 42, 951: quis diligit quod 
ignorat? ,Cine iubeste ceea ce nu cunoaste?", se intreabá Augus- 
tin in acest fragment despre întâlnirea virtuţilor teologice în 
sufletul rațional. Pentru a-l cunoaște pe Dumnezeu, altă cale 

CREȘTINUL: „Mai uimitor este însă ca un om să se 
închine cuiva despre care crede că îl cunoaște.!“ 

PAGANUL: „De ce?" 

CRESTINUL: „Pentru că [omul] este mai necunos- 
cátor in privința a ceea ce crede cá stie decât in 
privinta a ceea ce stie cá nu stie." 

PĂGÂNUL: „Te rog, explicä-mi.“ 

CREȘTINUL: „Cine crede că știe ceva, deși nimic nu 
poate fi cunoscut?, imi pare a fi lipsit de minte.“ 


nu există decât iubirea prin credință. Credinta, speranța și 
iubirea sunt prezente în sufletul care „crede în ceea ce nu poate 
încă vedea, speră în ceea ce crede și iubește pe cel în care 
crede și speră“. Augustin este totodată atent la distincţia 
dintre credința autentică în ceea ce nu se vede și capacitatea 
sufletului de a-și imagina lucruri care nu există. 

! Augustin, Epist. CXCIX 13, CSEL LVII 289, 20: sed mihi 
quisquam non videtur errare, cum aliquid nescire se scit, sed 
cum se putat scire, quod nescit. 

? Consecinta epistemologicá a unei ,metafizici disjunc- 
tive" (cf. P. Moffitt Watts, Nicolaus Cusanus. A Fifteenth-cen- 
tury Vision of Man, Leiden, Brill, 1982, p. 27), întemeiată pe 
lipsa de proportie intre infinitul divin si finitul creatural (infi- 
niti ad finiturn proportionem non esse, De docta ignorantia II, 
2), este imposibilitatea cunoasterii directe si adecvate a naturii 
lui Dumnezeu si a lucrurilor. În De docta ignorantia 1, 3 (1440), 
Cusanus afirmă: „Intelectul, care nu este adevărul, nu va 
putea înțelege adevărul într-atât de exact incât să nu mai 
fie posibilă o înțelegere infinit mai exactă a acestuia. Inte- 
lectul este fată de adevăr ca un poligon față de cercul în care 
este înscris“. Prin urmare, cunoașterea rațională nu asigură 
accesul la adevărul lucrurilor. Sub acest aspect, al identi- 
tátii cognitive a realului, Cusanus contrazice decisiv tradiția 
medievală de inspiraţie aristotelică, potrivit căreia cunoaște- 
rearationalä înseamnă cunoaștere a esenței. Pentru Cusanus, 

PĂGÂNUL: „Mie îmi pare că tu ești cel complet lipsit 
de rațiune atunci când spui că nimic nu poate fi 
știut.“ 

CREȘTINUL: „Prin „știință“ înțeleg cunoașterea ade- 
vărului. Cine spune că știe spune că a cunoscut 
adevărul.“ 

PAGANUL: „Și eu cred același lucru.“ 

CREȘTINUL: „Cum poate fi cunoscut adevărul altfel 
decât prin el însuși? Iar [adevărul] nu este cunoscut 
dacă cel care cunoaște precedă ceea ce este cunoscut.“ 

PĂGÂNUL: „Nu înțeleg de ce spui că adevărul nu 
poate fi cunoscut decât prin el însuși.“ 

CREȘTINUL: „Crezi că adevărul este cu putință de 
cunoscut altfel decât prin el însuși și în el însuși?“ 

PĂGÂNUL: „Da.“ 

CREȘTINUL: „Este clar că te înșeli. Pentru că în 
afara adevărului nu există adevăr, în afara circu- 
laritátii nu există cerc si în afara umanităţii nu 
există om. Deci adevărul nu poate fi aflat în afara 
adevărului, altfel decât prin el însuși și în el însuși.“ 

PĂGÂNUL: „Dar cum știu ce este un om sau ce este 
o piatră, sau orice lucru pe care îl cunosc?“ 

CREȘTINUL: „De fapt, nu cunoști pe nici unul dintre 
ele!, ci doar crezi cá le cunosti. Pentru că, dacă te 


raportată la variaţia determinatiilor realului, cunoașterea 
umană este inevitabil conjecturală: o aproximare continuă, 
o dinamică asimptotică. 

! Cf. De docta ignorantial, 3: „Quidditatea lucrurilor, care 
este adevărul ființelor, nu poate fi cunoscută în puritatea 
sa." În De visione Dei 22 (1453), Cusanus vorbește despre 
cele două priviri ale lui Christos, corespunzătoare celor două 
naturi ale sale: prin privirea umană, lisus vede aspectul acci- 
dental și exterior al lucrurilor, în timp ce prin privirea divină, 

întreb despre esența unui lucru pe care crezi că îl 
cunosti, îmi vei spune că nu poti exprima adevărul 
însuși al omului sau al pietrei.! Faptul că știi cá un 
om nu este o piatră nu provine dintr-o cunoaștere 
a omului, a pietrei sau a diferenţei, ci accidental, pe 
baza unei diferenţe între funcţiile și formele vizibile 
cărora le dai nume diferite când le deosebesti.? Căci 
mișcarea rațiunii noastre care discerne? impune 
[diferitele] nume [ale lucrurilor].“ 

PĂGÂNUL: „Există unul sau mai multe adevăruri?“ 

CaREșnNUL: „Unul singur.* Pentru cá nu există decât 
o singură unitate, iar adevărul coincide cu unitatea, 


absolută, are acces la substanţa lor: „Nici o altă ființă tru- 
pească în afară de tine, lisuse, nu a văzut vreodată substanța 
sau esența lucrurilor.“ 

! De fapt, esența, quidditatea. 

2 De coniecturis I, 8; I, 11 (1440-1444): activitatea conjec- 
turală a gândirii este definită ca o noncoincidentä totală 
cu adevărul; ca o participare la adevăr care comportă un 
anumit grad de alteritate: „positiva assertio, in alteritate veri- 
tatem, uti est, participans“. 

3 Clarenbaldus, Expos. s. L Boethii De trin. 88, 18. Despre 
ratio discretiva, De coniecturis I, 8, n. 32 : „sensus enirn sentit 
et non discernit. Ornnis enirn discretio a ratione est". De ase- 
menea, De quaerendo Deum 2 (Opuscula I). 

4 Cf. Anselm, De veritate 13; Bonaventura, Sent. III, d. 
23 a. 1 q. 3; d. 24a. 3. q. 1. 

5 Cusanus atinge aici problematica medievalá a trans- 
cendentaliilor (transcendentalia) in calitate de concepte prime 
si cele mai comune ale intelectului: ens, unum, bonum, verum, 
cf. Toma de Aquino, De veritate, q. 1 a. 1. Pentru sursele 
fragmentului de mai sus, a se vedea Aristotel, Metafizica V 
(A 7 1017 a 22 - 30) si VII (Z 4 1030 b 10); Liber de causis 19. 
20 (trad. Al. Baumgarten, Univers Enciclopedic Bucuresti, 
2002); Albert cel Mare, Corrvnentarüum in De divinis nominibus, 

din moment ce este adevărat că unitatea este una 
singură. Prin urmare, așa cum într-un număr există 
doar o unitate!, și în pluralitatea [lucrurilor] există 
doar un adevăr. Deci, cine nu ajunge la unitate nu 
va ști niciodată ce este numărul, iar cel care nu 
ajunge la unitatea adevărului nu poate cunoaște 
ceva cu adevărat. Și, deși crede că cunoaște cu ade- 
vărat, își dă repede seama că ceea ce crede că știe 
poate fi cunoscut într-un mod mai adevărat. De pildă, 
ceea ce se vede poate fi văzut mai adevărat decât 
este văzut de tine, pentru că ar putea fi văzut mai 
adevărat prin ochii care se bucură de o vedere mai 
pătrunzătoare. Deci, nu este văzut de tine așa cum 
poate fi cu adevărat văzut. La fel se întâmplă cu auzul 
și cu celelalte simţuri. Așadar, orice este cunoscut, 
dar nu prin acea cunoaștere prin care poate fi cunos- 
cut, nu este cunoscut în adevăr, ci în altceva și în 
alt fel. Dar adevărul nu poate fi cunoscut în altceva 
sau în alt fel decât în el însuși. Prin urmare, este 
lipsit de minte cel care crede că știe ceva cu ade- 
vărat, dar nu cunoaște de fapt adevărul. Oare nu 
ar fi considerat lipsit de minte orbul care ar crede 
că știe diferenţa dintre culori, când de fapt nu știe 
culorile?“ 


Bonaventura, Breviloquium I, 6 (V, 215 A); Meister Eckhart, 
In Sap., n. 300. Potrivit lui J. A. Aertsen (Medieval Philosophy 
and the Transcendentals. The Case of Thornas Aquinas, Brill, 
1996), obiectul insusi al metafizicii medievale. 

! De docta ignorantia I, 5: unitatea este inceputul nume- 
relor ca minimum si sfârșitul lor ca maximum; II, 3: asa 
cum în număr există o singură unitate, în toate lucrurile 
există numai Maximul. 

PĂGÂNUL: „Dar care dintre oameni este cunoscător 
dacă nimic nu poate fi cunoscut?“ 

CREȘTINUL: „Trebuie să-l considerăm cunoscător 
pe cel care stie că nu știe.! Cinsteste adevărul cel care 
recunoaște că fără adevăr nu poate cunoaște nimic, 
nu poate exista, nu poate vietui sau înțelege ceva.“2 

PĂGÂNUL: „Poate că dorința de a fi întru adevăr 
te-a făcut să i te inchini.'? 

CREȘTINUL: „Ai dreptate. Pentru că mă închin lui 
Dumnezeu - dar nu celui pe care păgânismul tău 
crede că îl cunoaște și îl numește greșit, ci Dum- 
nezeului însuși care este Adevărul inefabil.“ 

PAGANUL: „Te întreb, frate: de vreme ce te inchini 
lui Dumnezeu care este Adevărul si de vreme ce 
noi nu dorim să ne închinăm unui dumnezeu care 
nu este Dumnezeu cu adevărat, care este diferența 
dintre voi, creștinii, și noi, păgânii?“ 

CREȘTINUL: „Sunt multe diferențe. Dar una dintre 
ele - de fapt, cea mai însemnată - constă în faptul 
că noi ne închinăm Adevărului însuși, absolut, nea- 
mestecat, inefabil și etern^, în timp ce voi nu vá 
inchinati adevărului asa cum este el in absolut, ci 


! Socrate si docta ignorantia. 

? Cf. Dionisie Pseudo-Areopagitul, De divinis norninibus 
V, 1-3, PG 3, 816B-817B (Despre numele divine, trad. de 
pr. Cicerone Iordáchescu si Theofil Simenschy, 1936, reed.: 
Institutul european, Iasi, 1993); Augustin, De Trinitate VI, 
11 (afi, a trái, a înţelege sunt una in Dumnezeu); X, 13 (PL 
42, 931, 980); Toma de Aquino, Survna theologiae I, q. 4 a. 
2 ad. 3. 

3 Cf. Ioan 3, 21. 

* De docta ignorantia III, 1. 

asa cum este în creaţiile sale.! Voi nu vă inchinati 
unității absolute, ci unității numerice si unităţii in 
pluralitate. De aceea, vă rátáciti, de vreme ce Ade- 
vărul, care este Dumnezeu, este incomunicabil.“ 

PĂGÂNUL: „Te rog, frate, ajută-mă să te pot înţelege 
când vorbeşti despre Dumnezeul tău. Spune-mi, ce 
știi despre Dumnezeul căruia i te închini?“ 

CREȘTINUL: „Știu cá tot ceea ce știu [despre El] 
nu este Dumnezeu și că orice aș gândi nu este ase- 
menea lui Dumnezeu, căci Dumnezeu le depășește 
pe toate."? 

PĂGÂNUL: „Prin urmare, Dumnezeu nu este nimic.“ 

CRESTINUL: „Nu putem spune că nu este nimic, pen- 
tru cá acest „nimic“ poartă numele de ,nimic".? 

PĂGÂNUL: „Dar dacă nu este nimic, atunci este ceva.“ 

CREȘTINUL: „Nu este nici ceva. Pentru că ceva nu 
înseamnă totul, iar Dumnezeu nu este mai degrabă 
ceva decât totul.“ 

PĂGÂNUL: ,Sustii lucruri pe care nici o rațiune nu 
le pricepe: Dumnezeul căruia i te închini nu este 
nici nimic, nici ceva anume.“ 

CREȘTINUL: „Dumnezeu este dincolo de nimic și 
de ceva, căci nimicul i se supune ca să fie creat 
ceva.t Aceasta este atotputernicia Sa, prin care le 


! Cf. Rom. 1, 25. 

? A se vedea Dionisie, De caelestis hierarchia II, 3, PG 3, 
140D, De div. nom XIII, 3, PG 3, 982B, Epist. I, 1065 AB; Eriu- 
gena, De divisione naturae I, 14, PL 122, 459-462; Eckhart, 
Sermo die b. Augustini n. 4, LW V 92, 13-15; De docta igno- 
rantia 1, 26; Apologia doctae ignorantiae (1449) 24, 19-24; 
De visione Dei 13. 

3 Apologia doctae ignorantiae 20, 2-8. 

4 Cf. Dionisie, De div. nom. V, 1, PG 3, 816B. 


128 NICOLAUS CUSANUS 


depășește pe toate cele ce sunt sau nu sunt, astfel 
încât ceea ce nu este i se supune ca si ceea ce este. 
Căci El face ca nefiinta să treacă în ființă și ființa 
în neființă. Prin urmare, nu este nici unul dintre 
aceste lucruri care i se supun și pe care le precede 
atotputernicia Sa. Deci, nu se poate spune despre 
El cá este mai degrabă ceva decât altceva, de vreme 
ce toate lucrurile de la El isi au ființa.“ 

PAGANUL: „Dar poate fi numit?“ 

CREȘTINUL: „Ceea ce poartă un nume este mic, 
iar cel a cărui măreție nu poate fi concepută cu 
mintea rămâne inefabil."! 

PĂGÂNUL: „Deci este inefabil?" 

CREȘTINUL: „Nu, nu este inefabil, ci este dincolo 
de toate lucrurile care pot fi numite, fiind cauza lor.? 
Cum se face că tocmai Cel care dă altora nume este 
fără de nume?“ 

PĂGÂNUL: „Prin urmare, este deopotrivă inefabil si 
exprimabil.“ 

CREȘTINUL: „Nici așa. Căci Dumnezeu nu este teme- 
iul contradictiei, ci simplitatea anterioară oricărui 


! Cf. De docta ignorantia |, 24: Maximul absolut nu poate 
fi termenul nici unei opoziții și, prin urmare, nu i se potri- 
vește nici un nume. Orice nume corespunde unei particu- 
laritäti, unui caracter individualizant pe care îl surprinde 
ratiunea si care permite ca un lucru sá fie distinct de un altul. 

2 Cf. Dionisie, De div. nom I, 6, PG 3, 596A ; Liber de 
causis 5: „Causa prima superior est omni narratione"; In Exo- 
dum n. 35: ,Notandum autem quod in De causis dicitur deus 
non innarrabilis, sed superior narratione Superius enim non 
est privatum perfectionibus inferiorum, sed omnes prae- 
habet excellentius. Nomen ergo, quod est super omne nomen 
non est innominabile, sed omninominabile." 

temei. Deci nu putem spune că este deopotrivă expri- 
mabil și inefabil.“ 

PĂGÂNUL: „Atunci, ce vei spune despre El?“ 

CREȘTINUL: „Că nu este nici numit, nici nenumit, 
și nici că este deopotrivă numit și nenumit.! Mai 
degrabă, aș spune că orice se poate spune în mod 
disjunctiv sau conjunctiv, în acord sau contradic- 
toriu, nu i se aplică din cauza desävärsirii infinitätü 
sale, astfel încât El este unicul Început, anterior ori- 
cărui gând care poate fi formulat despre EI.“ 

PAGANUL: „Atunci nici ființa nu i s-ar aplica lui 
Dumnezeu.“ 

CREȘTINUL: „Ai dreptate.“ 

PĂGÂNUL: „Deci El este neființă.“ 

CRESTINUL: „Nu se poate spune nici că este neființă, 
nici că nu este neființă, și nici că este și nu este 


! [n De visione Dei 13, întâlnim următorul argument: 
infinitatea nu poate purta un nume, pentru cá orice nume 
are contrariul sáu. Or, infinitatea nu comportă un contrariu, 
prin urmare nu poate fi numită. Ea este coincidenta contra- 
riilor. Desi recunoaște în bună tradiție dionisiană inefabili- 
tatea dumnezeirii, Cusanus avea să considere în De non-aliud 
2 (1462) că „semnificaţia termenului non-aliud nu e doar 
o cale spre principiu, ci ne permite să ne reprezentăm mai 
adecvat numele de nenumit al lui Dumnezeu, care strălu- 
ceste în ea ca taina cea mai de pret pentru căutători“ („Inno- 
mabile nomen dei propinquius figurare, ut in ipso tamquam 
in pretiosori aenigrnate relucescat inquirentibus"). Cel care 
nu este altul, identitatea prin excelentá, Unul principial, nu 
se identifică cu lucrurile, ci le constituie fără să devină altul. 
Creaţia nu implică o ruptură sau o separație la nivelul prin- 
cipiului creator ( v. H. Pasqua, în Nicolas de Cues, Du non- 
autre. Le guide du penseur, Cerf, Paris, 2002, p. 19). 

în același timp nefiintá.! El este însă izvorul si 
originea tuturor începuturilor celor ce sunt și celor 
ce nu sunt.“ 

PĂGÂNUL: „Dumnezeu este izvorul începuturilor 
celor ce sunt si celor ce nu sunt?" 

CRESTINUL: „Nu.“ 

PĂGÂNUL: „Dar tocmai ai spus-o.“ 

CREȘTINUL: „Când am spus-o, am zis adevărul, așa 
cum fac și acum, când neg. Căci, dacă există începu- 
turi ale celor ce sunt și ale celor ce nu sunt, Dum- 
nezeu le precedă pe toate. Oricum, nefiinta nu are 
ca început nefiinta, ci ființa, căci nefiinta are nevoie 
de un început ca să fie. De aceea, El este începutul 
nefiintei, pentru că fără El nefiinta nu este.“ 

PĂGÂNUL: „Dumnezeu este Adevărul?“ 

CREȘTINUL: „Nu. Deși precedă orice adevăr.“ 

PAGANUL: „Este altceva decât adevărul?“ 


1 „În De docta ignorantia, Dumnezeu este vizat prin inter- 
mediul coincidentei contrariilor (A si non-A sunt termeni inte- 
lesi simultan si identificati); in De coniecturis, Nicolaus preferă 
negarea contrariilor si negarea conjunctiei acestora (Dum- 
nezeu nu este nici A, nici non-A si nici A si non-A), ceea ce 
unii comentatori numesc neutrodictie, pentru cá in loc sá 
fie luati împreună, nici unul dintre termeni nu este afirmat. 
Sustinànd că limbajul conjunctiei este semnificativ pen- 
tru maniera intelectuală de a-l cunoaște pe Dumnezeu, și nu 
pentru maniera propriu-zis divină, Nicolaus nu sugerează 
oare că această coincidentia oppositonun nu ne oferă decât o 
cunoaștere de ordin secund, care nu accede cu adevărat 
la Dumnezeu, inferioară celei obținute prin neutrodictie?" 
(J.-M. Counet, Mathématiques et dialectique chez Nicolas de 
Cuse, Vrin, 2000, pp. 74-75). 

CREȘTINUL: „Nu, pentru că alteritatea nu i se 
aplică. Dar precedă și depășește infinit orice este 
gândit sau numit de noi ca adevăr.“ 

PĂGÂNUL: „Dar voi, creștinii, nu-l numiţi pe 
Dumnezeu Dumnezeu?“ 

CREȘTINUL: „Ba da.“ 

PĂGÂNUL: „Și spuneți ceva adevărat sau ceva fals?“ 

CREȘTINUL: „Nici adevărat, nici fals, și nici ambele. 
Pentru că nu spunem că este adevărată afirmația 
potrivit căreia „Dumnezeu“ este numele Său, și nici 
că este falsă, pentru că nu este fals că acesta este 
numele Sáu. Dar nu spunem nici că afirmaţia este 
deopotrivă adevărată și falsă, de vreme ce simpli- 
tatea Sa precedă atât lucrurile care pot fi numite 
cât și pe cele ce nu pot fi numite.“! 

PĂGÂNUL: „Dar de ce îl numiți „Dumnezeu“ pe cel 
al cărui nume nu îl știți?“ 

CREȘIINUL: „Datorită unei asemănări în perfecțiune.“ 

PĂGÂNUL: „Te rog, explică-mi.“ 

CREȘTINUL: „Deus“ provine din grecescul „theoro“, 
care înseamnă „eu văd“. Căci asa cum este vederea 
în regiunea culorilor?, așa este Dumnezeu pentru 
noi*. Culoarea nu poate fi percepută altfel decât prin 
vedere^, iar pentru ca vederea să poată percepe ușor 


! Cf. De docta ignorantia I, 24; Eriugena, De divisione 
naturae I, 14, PL 122, 459D. 

? Despre regio coloris: De coniecturis II, 17, n. 172; De 
quaerendo Deum I, n. 20, 6 (1445). 

3 Cf. Meister Eckhart, Q. Paris. I, n. 12 (LW V 47, 15-48, 4). 

4 Aristotel, Despre suflet II (418 b 26): „Receptorul culorii 
este incolorul, cel al sunetului este insonorul“ (trad. Al. Baum- 
garten, Humanitas, București, 2006). 

orice culoare, centrul vederii nu are culoare. Prin 
urmare, vederea nu este prezentă în regiunea culo- 
rilor, fiind fără culoare. Deci, raportată la culori, 
vederea este mai degrabă nimic decât ceva, căci regiu- 
nea culorilor nu accede la ființa a ceva ce nu-i apar- 
ține, în vreme ce afirmă ființa tuturor celor ce sunt 
prezente în ea, printre care însă nu se găsește vede- 
rea. Prin urmare, vederea, fiind fără culoare, nu 
poate fi numită în regiunea culorilor, căci nu ii 
corespunde un nume de culoare, deși prin puterea 
sa de a discerne a dat nume fiecărei culori. Așadar, 
în regiunea culorilor toate denumirile depind de 
vedere, însă numele vederii — de la care provine orice 
nume - este gândit mai degrabă ca numele a nimic 
decât a ceva. Astfel, Dumnezeu este pentru toate 
[lucrurile] ceea ce este vederea pentru cele ce se văd.“ 

PĂGÂNUL: ,Spusele tale mi-au plăcut. Înţeleg 
[acum] lămurit că în regiunea tuturor creaturilor 
nu se află nici Dumnezeu, nici numele Său, și că mai 
degrabă Dumnezeu scapă oricărui concept! decât să 
se afirme despre El că este ceva, căci în regiunea 
creaturilor nu se află ceea ce scapă condiției de crea- 
tură. [Nici] în regiunea celor compuse nu se găsește 
ceea ce este necompus. Iar orice nume este numele 
a ceva compus. Ceea ce este compus nu provine 
însă din sine, ci de la ceea ce precedă orice compus. 


! În De visione Dei 13, Cusanus vorbește despre infini- 
tatea absolută a lui Dumnezeu în fata căreia orice concept 
este inadecvat: „orice concept își are limita în zidul Paradi- 
sului“, un zid de separație față de tot ceea ce putem spune 
sau ne putem reprezenta despre El. 

Și. deși atât regiunea compuselor cât și compusele 
însele sunt ceea ce sunt de la ceea ce este necom- 
pus, iar ceea ce este necompus nu face parte dintre 
ele, totuși acesta nu poate fi regiunea în regiunea 
compuselor. Binecuvântat fie în veci Dumnezeu, cel 
care este ascuns ochilor inteleptilor acestei lumi!“ 

